
Ma hrănesc deci slabesc 


PREFAŢĂ. 

Pragmatici, trebuie să fim pragmatici în privinţa 
controlului pe care îl exercităm asupra echilibrului nostru 
ponderal, adică asupra greutăţii. 

De prea multe ori modul de viaţă este răspunzător pentru 
rotunjirea noastră progresivă dar sigură şi, apoi, pentru 
obezitatea care se instalează treptat. Dacă un anumit exces 
ponderal a fost considerat multă vreme un gaj al 
cumsecădeniei, acum el e considerat, cel mai adesea, duşmanul 
eficienţei şi punctul de plecare al unor numeroase boli. De 
aceea, de îndată ce a atins acest stadiu, fiecare caută să-l facă 
reversibil, adică să slăbească. Atunci, trebuie să găsească o 
cale, trebuie să opteze pentru o „metodă” sau - poate (mai 
simplu) - instigat de Michel Montignac, să devină conştient că 
felul cum se hrăneşte este esenţial şi trebuie controlat pe 
termen lung. 

Numeroase metode, deşi recunoscute din punct de vedere 
ştiinţific, se dovedesc eficace pe termen scurt şi mediu, dar 
implică asemenea privaţiuni, încât devin o serie de constrângeri 
greu de respectat... Şi, încet-încet, ascensiunea către înălţimea 
scării gradate a cântarului este reluată. Aceasta este o 
experienţă pe care am trăit-o. 

Calea pe care ne-o propune Michel Montignac pune de 
acord dietetica şi gastronomia, păstrând avantajul unui efect 
durabil pe termen lung, cu condiţia să aderăm la principiile 
acestui nou mod de alimentaţie. Prin urmare, trebuie să ne 
modificăm obiceiurile alimentare, să conştientizăm ceea ce 
mâncăm, să ne adaptăm metabolismului pentru a slăbi într-o 
primă etapă şi, apoi, să ne stabilim la nivelul ponderal ales. 
Această cale nu este decât un compromis între acceptabil şi 
obligatoriu. Fiinţa umană nu poate fi constrânsă în permanenţă, 


ea are nevoie de diversitate, deci de o abordare gastronomică a 
ştiinţei de a mânca. 

Punând în practică această metodă, am fost cucerit, cu 
atât mai mult cu cât ea a fost şi este eficace. 

CUVÂNT ÎNAINTE. 

Este aproape o banalitate să spui că trăim într-o civilizaţie 
a contradicţiilor. 

În fiecare zi omul îşi demonstrează geniul în domeniul 
ştiinţific şi suntem convinşi că acest geniu - dacă de el este 
vorba, nu are limită, într-atât de mult şi-a demonstrat puterea 
de câteva decenii încoace. 

Dar această evoluţie ştiinţifică fulgerătoare nu se produce 
în mod uniform, deoarece există multe domenii unde 
mentalitatea omului se opune oricărei forme de progres sau - şi 
mai rău - uneori are tendinţa de a regresa. 

Nutriţia este, din nefericire, una dintre aceste discipline 
rămase în urmă, unde mai domneşte şi o totală anarhie. Fiecare 
consideră că are dreptul de a spune ceva şi toată lumea se 
îndeamnă să spună ce dă Dumnezeu. 

Şi aşa vor rămâne lucrurile, atât timp cât problema va fi 
deschisă, iar soluţia definitivă nu va fi acceptată de toţi. 

Adevărul în privinţa nutriţiei este cunoscut totuşi, dar el 
rămâne privilegiul câtorva oameni de ştiinţă şi membri foarte 
specializaţi ai corpului medical. Adevărul ştiinţific este ascuns - 
din rutină şi din ultra-conservatorism - de către cea mai mare 
parte a pseudo-profesioniştilor în dietetică. 

E greu să accepţi aceasta realitate, deoarece ea se 
bazează pe patru criterii ce se opun credințelor tradiţionale şi 
zdruncină de-a dreptul ideile moştenite şi practicile curente ce 
decurg din ele. Aceste patru criterii sunt următoarele: 

— Teoria caloriilor este falsă. Aceasta constituie o ipoteză 
fără fundament ştiinţific, iluzorie în măsura în care adoptarea 
regimurilor hipocalorice duce întotdeauna la eşecuri. 

— Proastele obişnuinţe alimentare şi, în special, excesiva 
rafinare a unor alimente, precum şi natura lor îndoielnică, stau 


la originea dereglării metabolismului contemporanilor noştri. De 
aceea trebuie să învăţăm să alegem bine în privinţa glucidelor. 

— De asemenea, este foarte important să deosebim 
grăsimile binefăcătoare de grăsimile dăunătoare, alegându-le pe 
cele bune. 

— Trebuie sa ne îmbogăţim alimentaţia cu fibrele pe care 
le conţin mai ales fructele, legumele verzi, legumele uscate şi 
pâinea integrală. 

„Secretele nutriţiei” constituie, întrucâtva, adevărul în 
această problemă, esenţialul a ceea ce trebuie să ştim despre 
un subiect a cărui importanţă este mai mare decât ne 
imaginăm. Căci aceste taine îi privesc nu numai pe aceia care 
vor sa slăbească ori să-şi stabilizeze greutatea - fără 
constrângeri şi privaţiuni - ci şi pe aceia care vor să-şi 
regăsească vitalitatea fizică şi intelectuala optimă. 

OBEZITATE ŞI CIVILIZAŢIE. 

Îngrăşarea - şi ca urmare obezitatea - este un fenomen 
social. Este, întrucâtva, sub-produsul civilizaţiei. 

Daca observăm ce se petrece în societăţile primitive, 
putem constata că, în general, această problemă nu există. 

De asemenea, obezitatea este inexistentă la regnul 
animal, cel puţin la speciile care trăiesc în mediul lor natural, 
numai animalele domesticite de om cunosc această suferinţă. 

Paradoxal, tocmai în societăţile cele mai evoluate se 
întâlneşte cel mai des excesul ponderal. Se pare că acesta este 
corolarul nivelului de viaţă. De altfel, fenomenul a fost constatat 
de-a lungul întregului curs al istoriei. 

Cu unele excepţii, cei mai graşi indivizi se găseau 
întotdeauna la categoriile sociale cele mai bogate. 

Deseori, excesul de greutate era considerat ca o virtute. 
Era simbolul reuşitei sociale, dar şi al sănătăţii înfloritoare. 

Nu se spunea gras şi sănătos? 

Astăzi mentalităţile au evoluat, deoarece - în afara 
faptului că s-au modificat canoanele de frumuseţe - oamenii au 
devenit conştienţi de neajunsurile greutăţii prea mari. 

Obezitatea este considerată un pericol, deoarece se ştie 
că reprezintă un mare factor de risc pentru sănătate. 

Dacă analizăm problema obezității în lume, suntem 
obligaţi să constatăm că în Statele Unite, cea mai bogata ţară 
din lume, este cea mai catastrofală situaţie. 


Or, dacă luăm în consideraţie modul de hrană al 
americanilor, este uşor să deducem că tocmai proastele 
obişnuinţe alimentare stau la baza obezității lor. lar această 
realitate se înrăutăţeşte pe zi ce trece. 

Contrariu a ceea ce lasă să se înţeleagă unii practicieni, 
obezitatea nu este o fatalitate şi, chiar daca originile sale sunt - 
în majoritatea cazurilor - ereditare, nu este mai puţin adevărat 
că ele sunt consecinţa relelor obişnuinţe alimentare. 

A aborda acest subiect lăsând în urmă aspectul esenţial al 
problemei, înseamnă a ne ocupa numai de simptome 
(greutatea), neglijând cauza. Eşecul dieteticii tradiţionale se 
datorează tocmai acestei abordări trunchiate. In loc să căutăm 
să scăpăm de simptome, prin intermediul unor regimuri de 
înfometare, am face mai bine să analizăm de ce ne îngrăşam. In 
loc să adoptăm prosteşte liste de meniuri gata făcute, 
numărând caloriile sau cântărind alimentele, mai bine am 
încerca să înţelegem cum ne funcţionează organismul şi în ce fel 
va putea el să asimileze diferitele categorii de alimente. 

Slăbirea şi stabilizarea greutăţii trec, după părerea mea, 
printr-o fază educativă obligatorie şi, înainte de a începe 
punerea în practică a metodei descrise în aceasta carte, euvă 
propun să străbateţi trei etape, care constituie o adevărată 
conştientizare a principiilor ei. 

Mai întâi, conştientizarea jalnicelor obişnuinţe alimentare 
dobândite în câteva decenii, asociate cu rafinarea excesivă a 
unor alimente, care stau la originea destabilizării progresive a 
metabolismului nostru. Această situaţie este cea care duce, în 
consecinţa, la obezitate şi boală. 

Apoi, o conştientizare a modului în care ne funcţionează 
corpul. Trebuie să învăţăm efectiv cum ne funcţionează 
metabolismul, ca şi sistemul digestiv. 

În sfârşit, o conştientizare a naturii alimentelor, a 
proprietăţilor lor şi a familiei din care acestea fac parte. 

În acest fel, vom putea construi concret o dietetică 
inteligentă, pe baza căreia ne vom asuma responsabilitatea 
propriului corp şi vom realiza nu numai controlul alimentaţiei, ci 
şi echilibrul ponderal. 

lată ce va invit să descoperiţi în capitolele care urmează. 


INTRODUCERE. 


În ultimii ani, când eram întrebat cum am slăbit sau cum 
fac să-mi păstrez greutatea, răspundeam invariabil „mâncând la 
restaurant şi luând mese de afaceri”, ceea ce stârnea zâmbete, 
dar nu convingea pe nimeni. 

Fără îndoială că şi dumneavoastră vi se pare paradoxal, 
mai ales daca puneţi excesul de greutate pe seama obligaţiilor 
familiale, sociale şi, poate, profesionale, care vă impun să 
onorati puţin cam prea des gastronomia. În orice caz, asta 
credeţi dumneavoastră. 

Cu siguranţă că aţi încercat deja să aplicaţi un număr 
incalculabil de metode care circulă şi figurează demult printre 
locurile comune. Dar întotdeauna aţi constatat că - pe lângă 
faptul că sunt deseori contradictorii şi nu au decât rezultate nule 
sau efemere - aceste principii erau, în majoritatea cazurilor, 
imposibil de aplicat într-un regim de viaţă normal. Chiar şi 
acasă, ele impun atâtea constrângeri, încât te laşi păgubaş în 
foarte scurt timp. 

Prin urmare, sunteţi azi, ca şi acum câţiva ani, preocupaţi 
de ceea ce, în mod pudic, am putea numi exces de greutate. 

La începutul anilor 60, pe când trecusem deja de treizeci 
şi cinci de ani, cântarul îmi arăta vreo optzeci de kilograme, 
adică un plus de şase kilograme faţa de greutatea mea ideală. 

În fond, nu era nimic alarmant pentru un om cu înălţimea 
de 1,81 m şi care mai avea câţiva ani până să împlinească 
patruzeci. 

Până atunci, avusesem o viaţă socio-profesională destul 
de regulată, iar excesul meu ponderal părea stabilizat. 
„Excesele alimentare”, dacă puteam vorbi într-adevăr de 
excese, nu erau decât foarte ocazionale şi aveau, în mod 
esenţial, un caracter familial. Când te tragi dintr-o regiune din 
sud-vestul Franţei, gastronomia face obligatoriu parte din 
educaţie. Ea devine chiar un dat cultural fundamental. 

Abandonasem deja, de mult timp, zahărul, cel puţin în 
cafea. Sub pretextul unei alergii, nu mai mâncam cartofi şi, cu 
excepţia vinului, nu mai beam alcool. 

Cele şase kilograme în exces le luasem într-o perioadă de 
zece ani, ceea ce reprezenta o curbă de progresie relativ 
modestă. Când mă uitam în jurul meu, mă regăseam în limite 
normale, mai curând chiar sub acestea. 


Apoi, de la o zi la alta, a trebuit să-mi exercit profesiunea 
în condiţii cu totul diferite, atunci când mi s-a încredinţat o 
responsabilitate la nivel internaţional, în cartierul general al unei 
societăţi multinaționale americane la care eram angajat. 

Acum călătoream în cea mai mare parte a timpului, iar 
vizitele făcute la filialele pe care le controlam, în specialitatea 
mea, erau invariabil însoţite de reuniuni cu caracter 
gastronomic. 

Întors la Paris, trebuia - în cadrul funcţiilor mele de la 
serviciul Relaţii Publice Interne - să însoțesc vizitatori, în 
majoritatea cazurilor străini, la cele mai bune restaurante din 
capitală. Asta făcea parte din obligaţiile mele profesionale şi 
mărturisesc că nu era cea mai dezagreabilă latură a activităţii. 

Dar, la trei luni după ce îmi asumasem noile 
responsabilităţi, nu aveam mai puţin de 7 kg în plus. Trebuie 
spus că în acea perioadă făcusem un stagiu de trei săptămâni în 
Anglia, ceea ce nu aranjase deloc lucrurile. 

Semnalul de alarmă fusese tras. Prin urmare, trebuia 
neapărat să fac ceva. 

La început, am încercat şi eu, ca toată lumea, să aplic, 
mai mult sau mai puţin, locurile comune cunoscute, cu 
rezultatele tot mai decepţionante pe care le cunoaştem. 

Apoi, foarte repede - întâmplarea potrivind bine lucrurile - 
am întâlnit un medic generalist pasionat de problemele nutriţiei; 
acesta mi-a dat câteva sfaturi, ale căror principii păreau să 
demoleze fundamentul dieteticii tradiţionale. 

Foarte curând după aceea, obţinusem rezultate deosebit 
de promițătoare. Atunci, m-am hotărât să aprofundez problema, 
ceea ce era destul de uşor, deoarece lucram într-un grup 
farmaceutic şi aveam, astfel, acces la informaţii ştiinţifice care 
mă interesau. 

După câteva săptămâni, reuşisem să obţin majoritatea 
publicaţiilor franceze şi americane din acest domeniu. Chiar 
dacă aplicarea unor reguli aducea rezultate, eu voiam să le 
înţeleg baza. ştiinţifica. Doream să ştiu când şi cum începeau să 
devină eficace şi care era limita lor de aplicare. 

De la început îmi impusesem să nu înlătur practic nimic 
din alimentaţie, cu excepţia zahărului. Când ai ca misiune să-i 
însoţeşti pe vizitatori la restaurante, nici nu poate fi vorba să 


numeri caloriile ori să te limitezi la „un măr şi un ou răscopt”. 
Trebuia să găsesc altceva. 

Prin urmare, am pierdut treisprezece kilograme luând în 
fiecare zi mese de afaceri şi veţi afla şi înţelege, mai departe, 
cum. 

Dar enunţarea unor principii este un lucru, iar aplicarea lor 
este alta. 

După câteva luni, am redactat pentru cei din anturajul 
meu, şi la cererea lor, esenţialul metodei, care încăpea pe trei 
pagini dactilografiate. 

Încercam, pe cât posibil, să stau cel puţin o oră cu fiecare 
persoană interesată, pentru a-i explica bazele ştiinţifice ale 
metodei. 

Dar nu era întotdeauna suficient. Greşelile grosolane, 
făcute involuntar, compromiteau prea adesea rezultatele. In 
toate cazurile, forţa culturală a ideilor moştenite, de altfel în 
contradicţie cu metoda mea, era prea puternică, şi făcea ca 
lucrurile să fie înţelese în mod neclar. De aceea, în mintea mea 
s-a dezvoltat treptat ideea de a redacta un document mai 
complet. 

Cartea de faţă are pretenţia de a fi un ghid şi, scriind-o 
pentru dumneavoastră, am urmărit următoarele scopuri: să 
demitizez ideile moştenite, printr-o argumentaţie suficient de 
convingătoare, pentru ca acestea să fie abandonate; să prezint 
bazele ştiinţifice fundamentale, indispensabile pentru 
înţelegerea fenomenelor nutriţiei; să enunţ reguli simple, dând 
esenţialul fundamentului lor tehnic şi ştiinţific; să înfăţişez, în 
cele mai mărunte detalii, toate condiţiile de aplicare a acestei 
metode; să dau, pe cât posibil, o adevărată metodologie. Să 
realizez, întrucâtva, un ghid practic. 

În ultimii ani, ajutat de sfaturile profesioniştilor, am 
observat, cercetat, testat, experimentat şi încercat. Astăzi, am 
convingerea că am descoperit şi elaborat o metodă eficientă şi 
uşor de aplicat. 

Veţi învăţa, din această carte, că nu te îngraşi pentru că 
mănânci mult, ci pentru că mănânci prost. 

Veţi învăţa să vă gestionaţi alimentaţia aşa cum vă 
gestionaţi bugetul. 

Veţi învăţa să vă conciliaţi obligaţiile familiale, sociale şi 
profesionale cu propria plăcere. 


Veţi învăţa, în fine, să mâncaţi într-un mod mai sănătos, 
fără ca să adoptați o alimentaţie tristă. 

Cartea de faţa nu este prezentarea unui „regim”. Este 
expunerea unei noi metode de alimentaţie, care constă în a 
învăţa să-ţi menţii echilibrul ponderal, în timp ce continui să te 
bucuri de plăcerile mesei, indiferent dacă eşti acasă, la prieteni 
sau la restaurant. 

Dar, ca o consecinţă, veţi afla cu surprindere că, adoptând 
aceste noi principii alimentare, veţi regăsi ca prin farmec o 
vitalitate fizică şi intelectuală pe care le-aţi pierdut de mult. Și 
vă voi explica de ce. 

Veţi afla că anumite obişnuinţe alimentare stau uneori la 
originea unei lipse de tonus şi, ca urmare, a unei performanţe 
sportive sau profesionale minore. 

Veţi şti că, adoptând anumite principii de nutriţie 
fundamentale, uşor de pus în aplicare, veţi putea elimina 
oboseala bruscă ce vă afectează, probabil, şi veţi regăsi o 
vitalitate optimă. 

De aceea, chiar şi în cazul când excesul dumneavoastră 
ponderal este modest ori aproape nul, învăţarea metodei şi a 
principiilor pe care trebuie sa le adoptați pentru un control 
eficient al alimentaţiei este de mare importanţă. 

Aceasta conduce, în orice caz, la dobândirea unei noi 
energii, garanţie a unei mai mari eficienţe în toate domeniile 
vieţii personale şi profesionale. 

Veţi constata, pe de altă parte, că problemele gastro- 
intestinale, cu care v-aţi resemnat să trăiţi, vor dispărea total şi 
definitiv, deoarece aparatul digestiv vi se va echilibra complet. 

Dar, cu toate că în aceasta lucrare fac apologia bunei 
bucătării franceze, în general, şi a vinului şi ciocolatei în special, 
intenţia mea nu era câtuşi de puţin ca, scriind-o, să plagiez 
excelentele ghiduri gastronomice pe care le cunoaşteţi cu toţii. 
Mărturisesc totuşi că eram tentat s-o fac, fiindcă întotdeauna 
mi-a fost greu să despart mâncarea de plăcere şi bucătăria de 
gastronomie. 

Am avut şansa, de câţiva ani încoace, să frecventez cele 
mai bune restaurante din lume, iar strângerea de mână a unui 
mare bucătar mi-a inspirat atât respect, cât şi admiraţie. 

Marea bucătărie, care, de altfel, este de multe ori şi cea 
mai simplă, a devenit o arta care nu mai are nevoie de alte 


confirmări. O artă pe care aş fi tentat, în ceea ce mă priveşte, s- 
o pun înaintea tuturor celorlalte. 

CAPITOLUL |. 

MITUL CALORIILOR. 

Teoria slăbirii, care se bazează pe o abordare hipocalorică 
a problemei, va rămâne, cu siguranţă, cea mai mare „gafă 
ştiinţifică” a secolului XX. 

Aceasta este o cursă, o păcăleală, o „ipoteză” simplistă şi 
periculoasă, fără fundament ştiinţific real. Şi, totuşi, ea ne 
dirijează comportamentul alimentar de peste o jumătate de 
secol. 

Priviţi în jurul dumneavoastră şi observaţi-i pe cei din 
anturaj; veţi constata că oamenii, cu cât sunt mai rotofei, groși, 
graşi sau chiar obezi, cu atât socotesc mai înverşunat caloriile 
pe care le îngurgitează... 

Cu foarte rare excepţii, tot ceea ce s-a numit „regim”, de 
la începutul secolului încoace, s-a bazat în mod esenţial pe 
teoria caloriilor. 

Mare greşeală! Căci nu s-a putut obţine nici un rezultat 
serios şi durabil. Fără să mai vorbim de efectele secundare cel 
puţin dezastruoase. 

Voi reveni, la sfârşitul acestui capitol, asupra 
„fenomenului socio-cultural”, cu caracter scandalos, care a luat 
amploare, în materie de calorii alimentare. Pentru că, în stadiul 
la care a ajuns astăzi, nu este nici o exagerare dacă vorbim de o 
adevărată „condiţionare colectivă”. 

A. ORIGINEA TEORIEI CALORIILOR. 

Doi medici americani, doctorul Newburg şi doctorul 
Johnston, de la Universitatea din Michigan, au emis - într-o 
publicaţie din 1930 - ideea că „obezitatea ar fi mai curând 
rezultatul unei alimentaţii prea „bogate” în calorii, decât o 
deficiență a metabolismului”. 

Studiul pe care îl făcuseră asupra echilibrului energetic se 
baza, de fapt pe un număr de observaţii foarte limitat, şi - mai 
ales - fusese realizat pe o perioadă prea scurtă pentru a avea 
un fundament ştiinţific serios. 

In ciuda acestui fapt, chiar de la publicare, a fost primit ca 
un adevăr ştiinţific irefutabil şi, de atunci, a fost considerat drept 
„literă de evanghelie”. 


Totuşi, la câţiva ani după aceea, cei doi cercetători, 
tulburaţi - fără îndoială - de tapajul făcut în jurul descoperirii lor, 
au emis, cu timiditate, rezerve serioase asupra concluziilor la 
care ajunseseră. Dar acestea au trecut absolut neobservate. 
Teoria lor era deja înscrisă în programul de studii medicale al 
majorităţii ţărilor occidentale unde îşi păstrează un loc de 
onoare chiar şi în zilele noastre. 

B. TEORIA CALORIILOR. 

Caloria este cantitatea de energie necesară pentru a 
ridica temperatura unui gram de apa de la 14°C la 15°C. 

Corpul omenesc are nevoie de energie. În primul rând, 
pentru a-şi menţine temperatura la aproximativ 37*C. 
Întrucâtva, aceasta este necesitatea primară. Dar, îndată ce 
corpul intră în acţiune, chiar şi numai pentru a-şi păstra poziţia 
verticala, pentru a se mişca, a scoate sunete etc. apare o nevoie 
suplimentară de energie. Apoi, mai trebuie un supliment de 
energie pentru a mânca, digera, pentru a îndeplini actele 
esenţiale ale vieţii. 

Dar nevoia cotidiană de energie variază în funcţie de 
individ, vârstă şi sex. 

Teoria caloriilor este următoarea: 

Dacă nevoile energetice ale unui individ sunt de 2500 de 
calorii pe zi şi el nu absoarbe decât 2000, se va crea un deficit 
de 500 de calorii. Pentru a acoperi acest deficit, organismul 
uman va lua o cantitate de energie echivalentă din grăsimile de 
rezervă, ceea ce va duce, în consecinţă, la o scădere în 
greutate. 

A contrario, dacă un individ absoarbe zilnic 3500 de 
calorii, în timp ce nevoile sale sunt de 2500, îşi va crea un 
excedent de 1000 de calorii, care va fi stocat, în mod automat, 
sub formă de grăsimi de rezervă. 

Teoria pleacă deci de la postulatul conform căruia, nici 
într-un sens, nici în celălalt, nu există pierdere de energie. Este 
matematic! lar formula rezultă dintr-o ecuaţie inspirată direct 
din teoria lui Lavoisier asupra legilor termodinamicii. 

Încă din acest stadiu se poate pune întrebarea: cum au 
reuşit să supravieţuiască prizonierii din lagărele de concentrare 
timp de cinci ani, numai cu 700-800 de calorii pe zi? Daca teoria 
caloriilor ar fi avut un fundament, ei ar fi trebuit să moară de 


îndată ce rezervele de grăsime din corp li s-au epuizat, adică 
după câteva luni. 

În acelaşi mod, se poate pune întrebarea de ce oamenii 
care mănâncă mult, adică 4000-5000 de calorii pe zi, nu sunt 
mai graşi (unii rămân chiar mereu slabi). Dacă teoria caloriilor ar 
fi avut un fundament real, aceşti mari mâncăi ar fi trebuit sa 
cântărească, după câţiva ani, 400-500 de kilograme. 

Cum se explică, pe de o parte, că mâncând mai puţin - 
deci reducându-şi cantitatea zilnică de calorii absorbite - unele 
persoane continuă să se îngraşe? În orice caz, mii de indivizi se 
îngraşă, deşi rabdă de foame. 

C. EXPLICAȚIA. 

Prima întrebare este: de ce nu se produce pierderea în 
greutate, deşi se reduce aportul de calorii? 

De fapt, pierderea în greutate are loc, dar fenomenul este 
efemer. lar acesta este, în realitate, motivul pentru care doctorii 
Newburg şi Johnston s-au înşelat: observaţiile lor s-au întins pe o 
perioada mult prea scurtă. 

Fenomenul este următorul: 

Să ne imaginăm că nevoile zilnice ale individului sunt de 
2500 de calorii şi că, timp îndelungat, aportul caloric a fost 
realizat în funcţie de această nevoie. Dacă raţia de calorii scade 
subit la 2000, se va utiliza, într-adevăr, o cantitate echivalentă 
de grăsimi de rezervă, pentru a o compensa şi se va constata o 
pierdere în greutate. 

În schimb, dacă aportul caloric se stabileşte, de acum, la 
nivelul a 2000 de calorii, faţă de cele 2500 dinainte, organismul 
- determinat de instinctul său de supravieţuire - îşi va ajusta 
foarte rapid nevoile energetice la nivelul aportului. Din moment 
ce nu i se dau decât 2000 de calorii, nu va consuma decât 2000. 
Prin urmare, pierderea de greutate va fi întreruptă rapid. Dar 
organismul nu se va opri aici. Instinctul de supravieţuire îl va 
împinge la o prudenţă mai mare. lar această prudenţă va fi atât 
de importantă, încât el îşi va face din nou rezerve. Dacă nu i se 
dau, de aici înaintea decât 2000 de calorii, ei bine, îşi va 
diminua şi mai mult nevoile energetice, până la, de exemplu, 
1700 şi va stoca diferenţa de 300 de calorii ca grăsimi de 
rezervă. 


Se ajunge, astfel, la un rezultat opus celui scontat, pentru 
că - în mod paradoxal - în timp ce subiectul mănâncă mai puţin, 
el începe din nou să se îngraşe. 

De fapt, fiinţa umană, animată permanent de instinctul de 
conservare, nu se comportă deloc diferit faţă de câinele care îşi 
îngroapă osul, deşi moare de foame. Este, într-adevăr, 
paradoxal, dar câinele hrănit foarte neregulat recurge la 
instinctul său ancestral şi îşi îngroapă hrana, constituindu-şi, 
astfel, rezerve pentru când va fi înfometat. 

Câţi dintre dumneavoastră nu aţi fost victimele înşelate 
ale acestei teorii - fără fundament - a caloriilor? 

Cu siguranţă că aţi întâlnit în anturajul dumneavoastră 
obezi care mureau de foame. Acest fapt este deosebit de 
adevărat pentru subiecţii de sex feminin. Cabinetele psihiatrilor 
sunt pline de femei a căror depresie nervoasă rezultă prea 
adesea din aplicarea teoriei, caloriilor. De cum intră în această 
horă infernală, ele îi devin foarte repede sclave, deoarece ştiu 
că orice oprire duce la o nouă creştere în greutate, mai mare 
decât aceea pe care o aveau la început. 

Majoritatea membrilor corpului medical se ascund după 
deget. Ei. îşi dau foarte bine seama că pacientele lor nu slăbesc, 
dar le bănuiesc, mai degrabă, că nu respectă regulile jocului şi 
că mănâncă pe ascuns. Unii dieteticieni profesionişti au 
organizat chiar şedinţe de terapie de grup1, unde fiecare obez 
vine şi îşi declară public, în faţa colegilor, pierderea în greutate, 
primită cu aplauze, ori câştigul în greutate, sancţionat cu 
fluierături. Cruzimea mentală a unor asemenea practici nu este 
departe de cea medievală. 

Omul în halat alb (cu excepţia unor anumiţi specialişti) îşi 
va pune cu atât mai puţine întrebări asupra cunoştinţelor sale 
de bază în acest domeniu cu cât acestea din urmă sunt mai 
curând simbolice. În afara unor locuri comune, cultura sa 
ştiinţifică în materie de nutriţie este cam redusă. 

De altfel, nutriția nu este un domeniu care să-i intereseze 
în mod deosebit pe medici. Am remarcat că, printre cei douăzeci 
de medici cu care am lucrat înainte de a scrie această carte, 
toţi, fără excepţie, au fost aduşi în situaţia de a se interesa de 
nutriţie, de a face cercetare şi de a realiza experimente numai 
pentru că, iniţial, avuseseră ei înşişi grave probleme de greutate 
pe care doreau să le rezolve. 


Ceea ce este consternant, ba chiar scandalos, este faptul 
că - în rândurile marelui public - a fost lăsată să se dezvolte 
ideea conform căreia teoria caloriilor ar avea o bază ştiinţifică 
reală. Această teorie a dobândit, din păcate, autoritate şi 
constituie, de acum, un dat cultural esenţial al civilizaţiei 
noastre occidentale. 

Teoria caloriilor este atât de adânc ancorată în 
mentalitatea noastră, încât nu există vreun restaurant al unei 
colectivităţi, cafenea de cartier sau cantină militară care să nu 
afişeze numărul de calorii al fiecărui fel de mâncare, pentru ca 
oricine să poată fi în cunoştinţă de cauză. Nu trece o săptămână 
fără ca vreuna dintre numeroasele reviste feminine să nu aibă 
pe pagina întâi un articol asupra problemelor de slăbire, 
înfăţişând ultimele meniuri puse la punct de echipe de 
specialişti în dietetică care, în lumina teoriei caloriilor, propun 
aproape fără deosebire, „o mandarină la micul dejun, o 
jumătate dintr-un biscuit la ora 11, un bob de năut la prânz şi o 
măslină seara...”. 

Totuşi, se poate pune întrebarea cum de a reuşit această 
acordare hipocalorică a problemei să ne iluzioneze atâta timp? 
Există două răspunsuri. Primul este că un regim hipocaloric dă 
întotdeauna rezultate. Privarea de hrană pe care se bazează 
duce obligatoriu la o oarecare slăbire. Dar acest rezultat, după 
cum am văzut, este întotdeauna efemer. Revenirea la situaţia 
iniţială este nu numai sistematica, dar în majoritatea cazurilor, 
kilogramele puse depăşesc pragul anterior. Al doilea motiv este 
acela că, în zilele noastre, „scăderea caloriilor” a devenit o 
formidabilă miză economică. 

Exploatarea acesteia se realizează la un asemenea nivel, 
încât avem de-a face cu un adevărat lobby, ai cărui principali 
beneficiari sunt industria alimentară şi câţiva bucătari 
(interesaţi), cu complicitatea specialiştilor în dietetică. 

Teoria caloriilor este falsă şi acum ştiţi şi de ce, dar nu 
înseamnă că sunteţi şi debarasaţi de ea. Pentru că este atât de 
adânc înfiptă în mintea dumneavoastră, încât vă veţi surprinde 
încă mult timp, de aici înainte, comportându-vă după principiile 
sale. 

Când vom aborda metoda de alimentaţie pe care o 
recomand în cartea de faţă, veţi fi foarte tulburaţi, în măsura în 


care tot ceea ce vă propun poate apărea în totală contradicţie 
cu această faimoasă teorie. 

Dacă este cazul, recitiţi acest capitol, până când lucrurile 
vor deveni perfect clare. 

CALVARUL CELUI SUB-ALIMENTAT SAU. 

MARTIRIUL OBEZULUI 

(după Dr. J.-P. Ruasse) 

Această curbă arată foarte bine că regimurile hipocalorice 
succesive ajung să creeze o rezistenţă la slăbire. 

Se vede, prin urmare, că, pe măsură ce se reduce raţia 
calorică, randamentul regimului scade şi organismul tinde nu 
numai să-şi regăsească greutatea iniţială, ci şi să-şi constituie 
rezerve suplimentare. 

CAPITOLUL II. 

CLASIFICAREA ALIMENTELOR. 

Cred că acest capitol este singurul puţin mai complicat de 
citit şi mai dificil de asimilat, din cauza caracterului său tehnic, 
lucru pentru care veţi avea bunăvoința să mă iertaţi. Restul 
cărţii va putea fi citit, dacă vreţi, ca un roman. 

De-a lungul întregii expuneri, voi menţiona diverse 
categorii de alimente. Se cuvine să ştiţi despre ce este vorba, 
altfel înţelegerea globală a metodei risca să vă scape. 

Am încercat să reduc capitolul de faţă la cea mai simplă 
expresie a sa. Prin aceasta, înţeleg că nu conţine decât 
esenţialul a ceea ce trebuie să ştiţi. 

Dacă, totuşi, veţi începe să căscaţi şi veţi adormi după al 
zecelea rând, treceţi repede la rezumatul capitolului. Dar înainte 
de a aborda metoda propriu-zisă, va trebui neapărat să va 
întoarceţi la el, altfel asimilarea acesteia poate fi compromisă. 

Alimentele sunt substanţe comestibile care conţin un 
anumit număr de elemente organice, ca: proteinele, lipidele, 
glucidele, precum şi săruri minerale şi vitamine. Totodată, ele 
sunt compuse şi din apă şi materii nedigerabile, ca fibrele. 

A. PROTEINELE (sau PROTIDELE) 

Acestea sunt celulele organice ale materiei vii, adică ale 
muşchilor, organelor, ficatului, creierului, oaselor etc. Sunt 
formate din cei mai simpli componenți, numiţi aminoacizi. Unii 
dintre aceştia sunt fabricaţi de către organism. Majoritatea 
celorlalţi aminoacizi provin însă dintr-un aport exterior, realizat 
prin intermediul alimentaţiei, în care proteinele pot avea o dublă 


origine: origine animală: cantităţi mari se găsesc în carne, 
peşte, brânză, ouă, lapte; origine vegetală: în soia, migdale, 
alune, cereale integrale şi în unele leguminoase. 

Idealul este de a consuma atât proteine de origine 
vegetală, cât şi proteine de origine animală. 

Proteinele sunt indispensabile pentru organism: pentru 
construcţia structurilor celulare, ca eventuală sursă de energie, 
după transformarea în glucoza (ciclul KREBS), pentru 
producerea anumitor hormoni şi neuromediatori2, pentru 
constituirea acizilor nucleici (necesari reproducerii). Un regim 
alimentar cu deficit de proteine poate avea grave, consecinţe 
asupra organismului: topirea muşchilor, ofilirea pielii etc. 

Raţia zilnică de proteine trebuie să fie de circa 60 grame 
la copil, şi 90 de grame la adolescent. 

La adult, ea trebuie să reprezinte un gram pe kilogramul 
de greutate, cu un minimum de 55 de grame pe zi la femeie, şi 
70 de grame pe zi la bărbat. 

Altfel spus, consumul de proteine, pentru un adult, trebuie 
să reprezinte cel puţin 15% din aportul energetic zilnic. Dacă 
însă consumul de proteine este, într-adevăr, prea mare, iar 
activitatea fizică este insuficientă, reziduurile proteice vor 
persista în organism şi se vor transforma în acid uric, substanţă 
responsabilă pentru îmbolnăvirile de gută. 

Cu excepţia oului, proteinele animale sau vegetale nu 
aduc cantitatea echilibrată de aminoacizi necesari organismului. 

Absența unui aminoacid poate constitui „factorul limitativ” 
care să stânjenească asimilarea altor aminoacizi. De aceea, 
alimentaţia trebuie să asocieze proteinele de origine animală cu 
cele de origine vegetală. 

O alimentaţie bazată numai pe proteine vegetale 
(vegetarianism) ar fi dezechilibrată, ar fi lipsită, în special, de 
cisteină, ceea, ce ar provoca tulburări ale cornoaselor (unghii, 
păr). . 

In schimb, un regim vegetarian, care include ouă şi lactate 
poate fi echilibrat. 

B. GLUCIDELE (sau HIDRAŢII DE CARBON) 

Glucidele sunt molecule compuse din carbon, oxigen şi 
hidrogen. 

Glicemia. 


Glucoza este principalul „carburant” al organismului. Ea 
este stocată, ca rezervă, sub formă de glucogen, în muşchi şi 
ficat. 

Glicemia reprezintă procentul de glucoză din sânge. Pe 
nemâncate, are de obicei valoarea de un gram de glucoză la 
litrul de sânge. 

Când se absoarbe - pe nemâncate - o glucidă (pâine, 
miere, făinoase, cereale, dulciuri etc.), se observă o variaţie a 
procentului de glucoză din sânge, după cum urmează: într-un 
prim timp, glicemia creşte (mai mult sau mai puţin, în funcţie de 
natura glucidei), într-un al doilea timp (după secretarea 
insulinei, de către pancreas), glicemia scade, iar glucoza 
pătrunde, astfel, în celule, într-un al treilea timp, glicemia revine 
la normal (vezi schema de mai jos). 

Multă vreme, glucidele au fost încadrate în două categorii 
bine diferenţiate, în funcţie de capacitatea lor de a fi asimilate 
de către organism: zaharuri rapide pe de o parte, şi zaharuri 
lente, de cealaltă. 

La rubrica zaharuri rapide, figurau zaharurile simple şi 
zaharurile duble, ca: glucoza şi zaharoza, care se găsesc în 
zahărul rafinat (din trestie de zahăr sau din sfeclă), miere şi 
fructe. 

Denumirea de „zaharuri rapide” se baza pe credinţa 
conform căreia - având în vedere simplitatea moleculei de 
hidrat de carbon - asimilarea lor de către organism se făcea 
rapid, la puţin timp după ingerare. 

In schimb, se încadrau în categoria zaharurilor lente toate 
glucidele a căror moleculă complexă trebuia să facă obiectul 
unei transformări chimice în zaharuri simple (glucoză) în cursul 
procesului de digestie, aşa cum este, în special, cazul 
amidonului din făinoase, care eliberează glucoza în organisme, 
în mod lent şi progresiv. 

Această clasificare este complet depăşită, în prezent, 
deoarece; corespunde unei credinţe eronate. 

Experimente recente dovedesc, efectiv, că molecula de 
hidrat de carbon nu condiţionează prin complexitate rapiditatea 
cu care glucoza este eliberată şi asimilată de către organism. 

Se constată că vârful glicemic al tuturor glucidelor (adică 
absorbţia lor maximă), luat în mod izolat, pe nemâncate, survine 


în acelaşi interval de timp (după circa o jumătate de oră de la 
ingerare). 

Astfel că, în loc să vorbim de viteza de asimilare, este mai 
adecvat să studiem glucidele în funcţie de creşterea glicemiei 
pe care o induc, adică în funcţie de cantitatea de glucoza 
produsă. 

Este admis, prin urmare, de către toţi oamenii de ştiinţă 
(vezi bibliografia) că, de acum, clasificarea glucidelor trebuie să 
se facă în funcţie de puterea lor glicemică, definită prin 
conceptul de indice glicemic. 

Zaharuri simple (glucoza şi fructoza din fructe şi miere) 

Zaharuri complexe (cereale, făină, cartofi, legume uscate) 

Zaharuri duble (zahăr alb, maltoza din bere, lactoza din 
lapte) 

Indicele glicemic. 

Puterea glicemică a fiecărei glucide este definită prin 
indicele glicemic, care a fost adoptat în anul 1976. El 
corespunde suprafeţei triunghiului de pe curba hiperglicemiei 
induse de către glucida ingerata. 

Se da arbitrar glucozei indicele 100, care reprezintă 
suprafaţa triunghiului de pe curba hiperglicemiei 
corespunzătoare. Indicele glicemic al altor glucide este, astfel, 
calculat după următoarea formula: 

Indicele glicemic este cu atât mai ridicat, cu cât 
hiperglicemia indusa de glucida testata este mai mare. 

Să remarcăm că prelucrarea industrială a glucidelor 
măreşte indicele glicemic al acestora (corn-flakes = 85, porumb 
= 70, fulgi de cartofi instant = 95, cartofi fierţi = 70). 

Se ştie, de asemenea, că nu numai cantitatea, ci şi 
calitatea părţii fibroase a glucidei îi dă acesteia un indice mic 
sau mare (pâine foarte albă - franzelă = 95; pâine albă - 
baghetă = 70; pâine integrală = 50; pâine graham = 35; orez 
alb = 70; orez neprelucrat = 50). 

INDICE GLICEMIC RIDICAT. 

INDICE GLICEMIC SCĂZUT. 

Maltoză. 

Fulgi de ovăz. 

Glucoză. 

Cereale cu tărâţe. 

Pâine foarte albă. 


Orez complet. 

Fulgi de cartofi instant. 

Pâine de grâu integrală. 

Miere, dulceaţă. 

Paste din făină - cernută. 

Corn flakes. 

Pâine de secară completă. 

Morcov. 

Mazăre verde. 

Zaharoză (zahăr alb) 

Fasole albă. 

Pâine albă. 

Pâine integrală. 

Orez alb. 

Lactate. 

Cartofi. 

Fructe proaspete. 

Porumb. 

Linte. 

Sfeclă. 

Năut. 

Biscuiţi. 

Fasole uscată. 

Paste (făină albă) 

Ciocolată amăruie. 

Banane. 

Fructoză. 

Stafide. 

Arahide. 

Legume verzi. 

Din dorinţa de a simplifica, propun ca glucidele să fie 
clasificate în două categorii: „glucide bune” (cu indice glicemic 
scăzut) şi „glucide rele” (cu indice glicemic ridicat), deoarece 
această distincţie vă va permite să descoperiţi, printre altele, în 
capitolele următoare, cauzele excedentului dumneavoastră 
ponderal. 

Glucidele rele. 

Acestea sunt glucidele a căror asimilare provoacă o 
creştere mare a glucozei din sânge (hiperglicemie). 


Este cazul zahărului de masă, sub toate formele sale (pur 
sau combinat cu alte alimente, ca prăjiturile), dar este şi cazul 
tuturor glucidelor rafinate industrial, ca făina albă şi orezul alb, 
sau al alcoolului (în special alcoolul distilat), precum şi al 
cartofului şi al porumbului. 

Glucidele bune. 

Contrar celor prezentate mai sus, acestea sunt glucidele a 
căror asimilare de către organism este slabă şi provoacă, prin 
urmare, o creştere redusă a glucozei din sânge. 

Este cazul cerealelor brute (făină cu tărâţe), al orezului 
integral şi al unor făinoase ca lintea şi bobul, dar mai ales cazul 
majorităţii fructelor şi al tuturor legumelor, pe care le includem 
şi în categoria fibrelor alimentare (praz, nap, salată, fasole 
verde) şi care conţin, toate, o cantitate redusă de glucide. 

C. LIPIDELE (sau GRASIMILE) 

Acestea sunt molecule complexe, numite - în mod 
obişnuit - corpi graşi. 

În funcţie de originea lor, se deosebesc două mari 
categorii de lipide: lipidele de origine animală sunt lipidele pe 
care le conţin carnea, peştele, untul, brânza, smântâna 
proaspătă etc.; lipidele de origine vegetală sunt lipidele din 
uleiul de arahide, margarina etc. 

Se pot clasifica lipidele şi în două categorii de acizi graşi: 
acizii graşi saturați, care se găsesc în carne, mezeluri, ouă şi 
lactate (lapte, unt, smântână, brânză); acizii graşi mono- 
nesaturaţi sau poli-nesaturaţi; acestea sunt grăsimile care 
rămân lichide la temperatura ambientală (uleiul de floarea- 
soarelui, de rapiţă şi măsline), deşi unele pot fi solidificate prin 
hidrogenare (fabricarea margarinei). Totodată, în această 
categorie trebuie incluse toate grăsimile de peşte. 

Lipidele sunt necesare în alimentaţie. Pe lângă aceasta ele 
conţin numeroase vitamine (A, D, E, K) şi acizi graşi esenţiali 
(acidul linoleic şi acidul linolenic) şi servesc la elaborarea unor 
hormoni. 

Numai grăsimile presate la rece - obţinute din prima 
presare - garantează conţinutul de acizi graşi esenţiali. 

Asimilarea grăsimilor este perturbată când acestea sunt 
amestecate cu glucidele rele, ceea ce are drept consecinţă o 
importantă stocare de energie, sub forma grăsimilor de rezervă. 


În general, mâncăm prea multe grăsimi. Prăjelile, 
gogoşile, sosurile inutile şi preparatele cu grăsime ne-au invadat 
alimentaţia, când, de fapt, putem prepara foarte bine 
mâncărurile cu mult mai puţine grăsimi, dar la fel de delicioase, 
fără a abuza de acestea din urmă. 

Anumite lipide sunt responsabile pentru excesul de 
colesterol, dar - în realitate - există două tipuri de colesterol: cel 
„bun” şi cel „rău”, obiectivul nostru fiind menţinerea 
colesterolului total la cel mai scăzut nivel posibil, prin reunirea 
tuturor condiţiilor pentru ca procentul de colesterol bun să fie 
cel mai mare3. 

Trebuie să ştim că nu toate lipidele favorizează creşterea 
colesterolului „rău”. Dimpotrivă, sunt unele care au tendinţa de 
a-l face să scadă simţitor. 

De fapt, pentru a fi obiectivi, grăsimile trebuie împărţite în 
trei categorii: 

1. grăsimile care măresc colesterolul. 

Acestea sunt grăsimile saturate care se regăsesc în carne, 
mezeluri, unt, brânză, untură, lactate; 

2. grăsimile care nu au decât o mică influenţă asupra 
colesterolului. 

Acestea sunt conţinute de crustacee, ouă, carnea de 
pasare - (fără piele); 

3. grăsimile care scad colesterolul. 

Acestea sunt uleiurile vegetale: măsline, rapiţă, floarea- 
soarelui, porumb etc. Cât despre peşte, grăsimea acestuia nu 
intervine cu adevărat în metabolismul colesterolului, ci 
constituie un mod de prevenire a bolilor cardiovasculare, făcând 
să scadă trigliceridele şi împiedicând trombozele. Prin urmare, 
trebuie să mâncăm peşte gras (somon, ton, scrumbie, hering, 
sardină). 

Metoda de slăbire pe care o propun se bazează, în parte, 
pe alegerea făcută între glucidele „bune” şi cele „rele”. De 
asemenea, trebuie să alegeţi între grăsimile „bune” şi cele 
„rele”, dacă aveţi un colesterol cu tendinţă de creştere sau dacă 
doriţi să fiţi asiguraţi împotriva riscului bolilor cardio-vasculare. 

D. FIBRELE ALIMENTARE. 

Acestea sunt substanţele conţinute în special de legume, 
leguminoase, fructe şi cereale în stare brută. 


Deşi ele nu au nici o valoare energetică a priori, fibrele 
alimentare joacă un rol extrem de important în digestie, în 
special datorită celulozei, ligninei, pectinei şi a mucilagiilor pe 
care le conţin. Ele asigură un bun tranzit intestinal, iar absenţa 
lor stă la originea majorităţii cazurilor de constipaţie. Fibrele 
fiind, totodată, foarte bogate în vitamine, oligoelemente5 şi în 
săruri minerale, insuficienţa lor poate duce la grave carenţe. 

Ele împiedică absorbţia, pe cale digestivă, a lipidelor, 
diminuând astfel riscul de ateroscleroză. 

Pe de altă parte, fibrele au avantajul de a limita efectele 
toxice ale anumitor substanţe chimice, cum sunt aditivii şi 
coloranţii. După opinia unor medici gastro-energologi, anumite 
fibre ar avea capacitatea de a proteja colonul împotriva a 
numeroase riscuri şi, mai ales, împotriva cancerelor digestive. 

În ultimii ani, creşterea nivelului de viaţă din ţările 
industrializate a avut ca urmare scăderea consumului de fibre. 

Francezii consumă, actualmente, sub 20 de grame de 
fibre pe zi, în vreme ce aportul zilnic necesar ar fi de 40 de 
grame. 

În 1925, consumul de legume uscate (deosebit de bogate 
în fibre) era de 7,3 kg anual, pe cap de locuitor. Astăzi nu mai 
este decât de 1,3 kg. 

Baza hranei italienilor a fost dată întotdeauna de paste 
făinoase. Dar acum 30 de ani esenţialul hranei lor era încă 
alcătuit din legume (bogate în fibre) şi paste făcute din făină 
integrală, adică făină brută, care conţinea fibrele de celuloza din 
grâu. 

Astăzi, o dată cu creşterea nivelului de viaţă, carnea a 
înlocuit în cea mai mare măsură legumele, iar pastele sunt 
fabricate cu făină albă, cernută, adică făină din care au fost 
eliminate fibrele. În acest mod explică autorităţile medicale din 
Italia nu numai frecvenţa mai mare a obezității, ci, în special, 
proliferarea alarmantă a cancerelor digestive.6 

SURSELE DE FIBRE (CELULOZA) şi concentraţia lor la 100 
g de alimente. 

Produse cerealiere. 

Legume uscase. 

Fructe uscate oleaginoase. 

Tărâţe 

40 g. 


Fasole uscată 

25 g. 

Nucă de cocos uscată 
24 g. 

Pâine integrală 
13 g. 

Mazăre uscată 
23 g. 

Smochine uscate 
18 g. 

Făină necernută 


79. 

Orez alb 

1g. 

Pâine albă 

1g. 

Curmale 

9g. 

Arahide 

9g. 

Legume verzi. 
Fructe proaspete. 
Mazăre verde fiartă 


8 g. 
Pătrunjel 
9 g. 


Ridichi 

3g. 

Pere cu coajă 
3g. 

Spanac fiert 
79. 

Ciuperci 

2,5 0. 

Mere cu coajă 
3g. 

Fetică7 

5 g. 

Morcovi 

2 g. 

Căpşuni 

2 g. 
Anghinare 
4g. 

Salată verde (lăptucă) 
2 g. 

Piersici 


4g. 
S-a demonstrat că fibrele (celuloza) au o acțiune benefică 
în cazul obezității. Introducerea lor în alimentaţie are ca efect 
scăderea glicemiei, ca şi a insulinemiei (adică a secreției de 
insulină), care sunt răspunzătoare - după cum vom vedea în 
capitolul următor - pentru constituirea grăsimii de rezervă. 

Dintre cele patru mari familii de substanţe alimentare, 
proteinele sunt absolut necesare organismului, deoarece conţin 
aminoacizi cu atât mai indispensabili, cu cât corpul nostru nu 
ştie să-i fabrice. Tot aşa stau lucrurile în privinţa unor anumite 
grăsimi care conţin vitamine şi a doi acizi graşi esenţiali (acidul 
linoleic şi acidul linolenic), pe care celulele noastre sunt 
incapabile să le sintetizeze. Numai glucidele ar putea fi 
considerate cel mai puţin necesare, pentru că organismul ştie să 
producă glucoză din grăsimile de rezervă. 

Dar trebuie ştiut că lipidele şi proteinele se găsesc deseori 
combinate în aceleaşi alimente, cum este cazul cărnii. 


Pe de altă parte, numai glucidele şi lipidele au o putere 
energetică mare. 

De aceea - pentru ca expunerea noastră să fie clară - vom 
(lăsa deoparte, în mare măsură, proteinele. Astfel, de fiecare 
dată când vom vorbi de un aliment, îl vom defini prin 
apartenenţa sa la doar trei categorii: glucide sau hidraţi de 
carbon (făcând precizarea,bune” sau,rele”) lipide fibre 
alimentare. 

Când un aliment va conţine, în acelaşi timp, şi glucide şi 
lipide, ca în cazul arahidelor, vom spune că este glucido-lipidic. 

REZUMAT. 

Proteinele sunt substanţe care se află în numeroase 
alimente de origine animală şi vegetală: carne, peşte, ouă, 
lactate şi leguminoase. Sunt indispensabile organismului şi nu 
îngraşă. 

Glucidele sau hidraţii de carbon sunt substanţe care sunt 
transformate în glucoză. Se găsesc în alimente care, la origine, 
conţin fie zahăr (fructe, miere), fie amidon (făină, cereale, 
făinoase). Absorbţia glucidelor se face pe stomacul gol, la un 
interval de timp egal cu ingerarea lor. Sunt clasificate în funcţie 
de puterea lor glicemică, măsurată prin indicele glicemic. Se 
poate face, de asemenea, diferenţa între „glucidele bune”, cu 
indice scăzut, şi,glucidele rele”, cu indice glicemic ridicat. 

Lipidele sunt substanţe a căror origine poate fi atât 
animală, cât şi vegetală. Acestea sunt grăsimi (carne, mezeluri, 
peşte, unt, ulei, brânzeturi). Unele dintre ele pot mări 
colesterolul (carne, lactate), altele, dimpotrivă, contribuie la 
scăderea lui (uleiul de măsline etc.). 

Fibrele alimentare (celuloza): în această categorie intră 
toate legumele verzi (salate, andive, praz, spanac, fasole 
verde), dar şi unele legume uscate, fructele şi cerealele în stare 
brută, care conţin fibre în mare cantitate. Trebuie să fie 
consumate frecvent, deoarece insuficienţa lor duce la carenţe 
grave. 

CLASIFICAREA LIPIDELOR, GLUCIDELOR, GLUCIDO- 
LIPIDELOR ŞI A FIBRELOR ALIMENTARE. 

LIPIDE8 

GLUCIDE. 

ALIMENTE GLUCIDO-LIPIDICE. 

FIBRE ALIMENTARE9 


CARNE. 
FĂINĂ. 

LAPTE. 
SPARANGHEL 
— OAIE. 
PÂINE. 

NUCI. 
SALATĂ VERDE 
— VACĂ. 
BISCUIŢI. 
ALUNE. 
SPANAC 

— VIŢEL. 
OREZ. 
ARAHIDE. 
VINETE 

— CAL. 
CARTOFI. 
MIGDALE. 
ROŞII 

— PORC. 
PASTE. 
CREIER. 
DOVLECEI. 
MEZELURI. 
GRIŞ. 

FICAT. 
TELINĂ. 
PASĂRE. 
CUŞ-CUŞ. 
SOIA (făină) 
VARZĂ. 
IEPURE. 
TAPIOCA. 
GERMENI DE GRÂU. 
CONOPIDĂ. 
PEŞTE. 
FASOLE USCATĂ. 
PASTE CU OU. 
VARZĂ ACRĂ. 


CRAB. 
MAZĂRE. 

NUCĂ DE CAJOU. 
FASOLE VERDE. 
CREVETE. 

LINTE. 
NUCĂ DE COCOS. 
PRAZ. . 
LANGUSTĂ. 
NĂUT. 
CIOCOLATĂ. 
ARAHIDE. 
LANGUSTĂ. 
MORCOVI. 
ZAHĂR. 

ARDEI GRAS. 


CIUPERCI. 
BRÂNZETURI. 
PORUMB. 
CASTANE DULCI. 
NAPI. 

ULEIURI. 

FRUCTE. 

SCOICI. 
SALASIFI10 
MARGARINE. 
FRUCTE USCATE. 
ST. JAQUES. 
FRUCTE. 

STRIDII. 

LEGUME USCATE. 
AVOCADO. 
CLASIFICAREA GLUCIDELOR. 


GLUCIDE RELE. 

GLUCIDE BUNE. 

ZAHAR DIN TRESTIE (alb sau roşcat) 
CEREALE BRUTE (grâu, ovăz, orz, mei etc.) 
ZAHĂR DIN SFECLĂ. 

FAINA BRUTA (necernută) 

ZAHAR BRUN NERAFINAT. 

PÂINE integrală. 

MIERE. 

PÂINE de secară, integrală. 

SIROP DE ARŢAR. 

PÂINE cu tărâţe. 

DULCIURI. 

OREZ integral. 

MELASA. 

PASTE din făină integrală. 
DULCEŢURI, JELEURI. 

GERMENE DE GRÂU. , 

ÎNGHEȚATĂ DE FRIŞCĂ. 


BOB VERDE. 

BAUTURI DULCI. 

LINTE 

(sucuri acidulate, coca cola) 
FRUCTE. , 

FAINA RAFINATA. 

TELINĂ 


(pentru baghete, franzelă, pesmeţi) 
NAP. 

PRĂJITURI DIN FĂINĂ ALBĂ ŞI ZAHĂR ŞI ZAHĂR. 
GERMENI DE SOIA. 

PIZZA. 

MUGURI DE BAMBUS. 

BRIOŞE, CORNURI, BISCUIŢI. 

INIMĂ DE PALMIER. 

FOIETAJE, SUFLEURI. 

SALSIFI. 

PASTE ALBE. 

VINETE 

(spaghete, ravioli etc.) 

DOVLECEI. 


OREZ ALB (rafinat) 

CASTRAVEŢI. 

AMIDON DIN CARTOFI. 

ROŞII. 

MORCOVI. 

RIDICHI. 

PORUMB. 

CIUPERCI. 

AMIDON DIN PORUMB. 

VARZA. 

GRIŞ, CUŞ-CUŞ. 

CONOPIDA. 

AMIDON. 

FASOLE VERDE. 

CEREALE cernute. 

PRAZ 

— FULGI DE PORUMB. 

ANGHINARE 

— PETALE DE PORUMB. 

ARDEI GRAS 

— OREZ SUFLE. 

SALATĂ VERDE. 

ALCOOL (în special distilat) 

SPANAC. 

NAUT. 

MAZĂRE USCATĂ. 

FASOLE USCATA. 

CIOCOLATA cu minimum 60% cacao. 

CAPITOLUL III. 

CUM SE PRODUC KILOGRAMELE ÎN EXCES? 

Am văzut în capitolul | că soldul pozitiv dintre „caloriile 
absorbite” şi „caloriile arse” nu putea explica excesul ponderal. 
Cu alte cuvinte, el nu justifică grăsimile de rezervă. Prin urmare, 
există o altă explicaţie, pe care o propun spre studiu în acest 
capitol. 

A. INSULINA. 

Procesul de constituire sau de neconstituire a grăsimii de 
rezervă fiind legat direct de secreția de insulină, este necesar să 
începem capitolul de faţă cu câteva cuvinte asupra acestui 
hormon. Insulina11 este un hormon secretat de pancreas, rolul 


ei fiind vital în metabolism. Funcţia sa este aceea de a acţiona 
asupra glucozei adică asupra zahărului) din sânge, astfel încât 
aceasta să intre în țesuturile organismului. În acest stadiu, 
glucoza este folosita fie pentru a satisface nevoile energetice 
imediate ale corpului, fie - dacă există în cantitate mare - să 
constituie rezerve de grăsime. 

Vom prezenta, acum, diverse ipoteze, pentru a determina 
în ce condiţii, cu ce tip de alimentaţie şi în ce proporţii se 
constituie rezervele de grăsime. 

B. INGERAREA UNEI GLUCIDE. 

De exemplu, o felie de pâine, mâncata singură (fără alt 
adaos). 

Pâinea este o glucidă al cărui amidon transformat în 
glucoză trece direct în sânge. Organismul se află, subit, în 
hiperglicemie12 (creşterea procentului de zahăr din sânge). 
Pancreasul se decide, atunci, să secrete insulină. Această 
secreție de insulină are, de fapt, două obiective: 

— Să fixeze glucoza în țesuturile organismului, fie pentru 
a constitui o rezervă de energie pe termen scurt, folosită pentru 
nevoile vitale imediate ale corpului (glicogen), fie pentru a 
constitui un stoc pe termen mai lung, ca rezervă de grăsime; 

— Să scadă procentul de zahăr din sânge (vezi capitolul 
asupra hipoglicemiei). 

C. INGERAREA UNEI GLUCIDE ŞI A UNEI LIPIDE. 

De exemplu, o felie de pâine cu unt. 

In ceea ce priveşte fenomenul metabolic, ne aflam în faţa 
unui proces identic celui descris la paragraful precedent. 

Glucida se transformă în glucoză; procentul de zahăr din 
sânge creşte; pancreasul secretă insulină. 

Diferenţa fundamentală, însă, este aceea că, în acest caz, 
lipida se regăseşte în sânge, transformată în acid gras. 

Dacă pancreasul se află în perfectă stare, doza de insulină 
pe care o va secreta va fi exact în raport cu cantitatea de 
glucoză ce trebuie prelucrată. Dacă pancreasul are o 
funcţionare defectuoasă, cantitatea de insulină pe care o va 
elibera va fi mai mare decât cea necesară pentru prelucrarea 
glucozei şi, astfel, o parte din energia lipidei (care, în mod 
normal, ar fi fost evacuată), va fi stocată anormal, ca rezervă de 
grăsime. Inţelegeţi, acum, că starea pancreasului este aceea 
care îl deosebeşte pe individul cu tendinţă la îngrăşare de cel 


care poate mânca orice, fără să se îngraşe, primul fiind afectat 
de hiper-insulinism. 

D. INGERAREA LIPIDELOR SINGURE. 

De exemplu, o bucată de brânză mâncata singură (fără 
alt, adaos). 

Metabolismul unei lipide singure nu are nici un efect 
glicemic, adică nu are loc nici un fel de eliberare de glucoză în 
sânge. În consecinţă, pancreasul nu secretă practic insulină. 

În absenţa insulinei nu există, prin urmare, stocare de 
energie. 

Ceea ce nu înseamnă că ingerarea respectivelor lipide nu 
foloseşte la nimic. Căci, în cursul procesului de digestie, 
organismul ia din alimentul în cauză toate substanţele care sunt 
necesare metabolismului său energetic şi, în special, vitaminele, 
acizii graşi esenţiali, precum şi sărurile minerale (calciul din 
lactate). 

Această demonstraţie este voit schematică şi, cu toate că 
mi-a fost făcută de oameni de ştiinţă eminenti, îi face pe mulţi 
să zâmbească din cauza simplităţii ei. Căci realitatea, vă daţi 
seama, fără îndoială, este puţin mai complicată. 

În schimb, ea precizează esenţa fenomenului care ne 
interesează, esenţa din ceea ce trebuie cunoscut pentru a 
înţelege regulile fundamentale pe baza cărora vom lucra. 

Dar, cu toate că acest capitol este cel mai important - 
după părerea mea - pentru că, defineşte procesul fundamental 
al constituirii grăsimilor de rezervă, el este încă insuficient 
pentru ca să înţelegeţi de ce, continuând să mâncaţi absolut 
normal, dar „diferit”, puteţi pierde - într-o primă etapă - toate 
kilogramele excedentare, iar - într-o a doua etapă - să vă 
menţineţi la un nivel ideal. 

Notă: Pancreasul este, întrucâtva, şeful de orchestră al 
metabolismului. Dacă este în bună stare, îşi va îndeplini normal 
funcţia care constă în scăderea glicemiei prin producerea dozei 
adecvate de insulină. Dacă este afectat, deci dacă suferă de 
hiperinsulină, va avea tendinţa să declanşeze o stocare 
anormală de acizi graşi, adică grăsimi de rezervă. De aceea, 
pancreasul - prin funcţia sa insulinică - va fi responsabil pentru 
kilogramele excedentare. Vom vedea mai departe că o 
alimentaţie hiperglucidică duce, în timp, la o disfuncţie 
pancreatică. 


CAPITOLUL IV. 

GESTIONAREA DEPOZITELOR DE GRĂSIME. 

În capitolul precedent am pus în evidenţă cauza principală 
a formării grăsimilor de rezervă. Acesta este, de fapt, răspunsul 
la întrebarea „de ce ne îngrăşăm?”. 

Aţi înţeles că asociaţia lipide-glucide, în cadrul unei 
funcţionări pancreatice detectuoase, poate sta la originea 
kilogramelor excedentare. În realitate în loc să vorbesc despre 
glucide, ar trebui să precizez că mă refer la „glucidele rele”, 
pentru că, aşa...cum am văzut în Capitolul II, cauza grăsimii ar fi 
mai degrabă calitatea, decât prezenţa acestora din urmă în 
alimentaţie. 

Poate că ştiţi deja acest lucru. Dar ceea ce poate că nu 
cunoaşteţi este mecanismul ştiinţific al fenomenului. 

Probabil că nu cunoaşteţi nici metoda prin care se pun în 
aplicare principiile de bază ale modului de alimentaţie special, 
care vă poate permite regăsirea şi menţinerea echilibrului 
ponderal. 

Să ne imaginam că sunteţi un bărbat în greutate de 87 kg, 
când, de fapt - ţinând cont de înălţimea pe care o aveţi - 
greutatea dumneavoastră ideală ar trebui să fie de 72 de 
kilograme. Aveţi, prin urmare, o greutate excedentară de 15 
kilograme. Unii oameni au avut dintotdeauna o corpolenţă şi o 
greutate mai mare decât cea „normală”, dar acesta nu este 
cazul cel mai frecvent. Oricum, asta nu înseamnă că noul model 
alimentar pe care vi-l propun nu va fi eficace. Dimpotrivă! 

Ca şi în cazul unui mare număr de contemporani de-ai 
noştri, greutatea dumneavoastră era aproape ideală, pe când 
aveaţi 20-25 de ani. Dar, puţin câte puţin, fără ca să vă daţi 
seama, aţi luat câteva kilograme, în mod progresiv. 

Motivele se pare că sunt aproape aceleaşi pentru toată 
lumea: sedentarism şi schimbarea regimului alimentar. 

Prima schimbare importantă de regim alimentar are loc 
după căsătorie şi prin avansarea pe scara socială. Pentru femei, 
aceasta poate fi şi consecinţa maternității. 

Dar ceea ce măreşte cel mai mult circumferința taliei sunt 
- în general - obişnuinţele alimentare dobândite în cadrul vieţii 
profesionale şi sociale. 

Deci aveţi mai multe kilograme în plus şi se pune 
problema cum să scăpaţi de ele. 


În cele ce urmează ne vom mărgini să luam în 
consideraţie numai aspectul tehnic al fenomenului. 

Principiul de bază al noului mod de alimentaţie descris în 
cartea de faţă se bazează, în parte, pe faptul că, în majoritatea 
cazurilor, se evită amestecarea lipidelor cu glucidele rele, având 
grijă să preferăm lipidele bune, în scopul prevenirii bolilor 
cardio-vasculare. 

Lipidele vor fi însoţite de diferite legume, în special de 
fibre (ceea ce vom vedea, mai departe, în detaliu). 

lată exemple de meniuri în care glucidele rele nu 
figurează: 

Nr. 1. 

Sardele 

(lipide bune + proteine) 

Omletă cu ciuperci 

(lipide + fibre) 

Salată verde 

(fibre) 

Brânză 

(lipide + proteine) 

Sau Nr. 2 

Crudităţi 

(fibre) 

Pulpa de berbec cu fasole verde 

(lipide + proteine + fibre) 

Salată verde 

(fibre) 

Zmeură 

(glucide bune + fibre) 

Sau Nr. 3 

Salată de roşii 

(fibre) 

Ton cu vinete 

(lipide bune + proteine + fibre) 

Salată verde 

(fibre) 

Brânză 

(lipide + proteine) 

Niciunul dintre aceste trei meniuri nu conţine glucide rele. 
Este evident că fiecare dintre aceste feluri va n mâncat fără 


pâine. Atenţie la brânzeturile de vaci, care conţin 5 g de glucide 
la 100 de grame. Este mai bine sa le consumaţi la micul dejun 
sau la gustare, evitând să le mâncaţi la sfârşitul unei mese care 
conţine lipide.13 

Să ne oprim câteva clipe la aspectul tehnic, pentru a 
descoperi |cum are loc pierderea în greutate. 

In capitolul precedent am văzut că, dacă alimentaţia ar fi 
lipsită de glucide, pancreasul nu ar secreta insulină şi că, în 
consecinţă, nu s-ar constitui grăsimi de rezervă. 

Deoarece organismul are nevoie de energie pentru a-şi 
menţine echilibrul vital (menţinerea temperaturii corporale la 
aproape 37 oC şi consumul energetic pentru mişcare), el va 
recurge la grăsimile de rezervă pentru a obţine energia care îi 
este necesară. 

Astfel, alimentându-se absolut normal (aport de vitamine, 
săruri minerale etc.), organismul îşi va reduce de la sine 
grăsimile de rezervă, care constituie excesul de greutate. 
Intrucâtva, el va arde, cu prioritate, stocurile de grăsime 
acumulate în prealabil. 

Poate cunoaşteţi regula de gestionare aplicată stocurilor 
din întreprinderi: „ultimul intrat - ultimul ieşit, primul intrat - 
primul ieşit”. 

În prezenţa glucidelor rele, regula stocurilor nu este 
niciodată respectată, din moment ce, după cum am văzut în 
capitolul precedent, în acest caz se constituie rezerve pe termen 
scurt pentru nevoile imediate (ultimul intrat - primul ieşit), iar 
dacă este un surplus, acesta este înmagazinat sub formă de 
grăsime de rezervă, fără nici o speranţă de ieşire. 

Eliminând glucidele rele din bolul alimentar, organismul îşi 
regăseşte deci una dintre funcţiile sale primare, care este aceea 
de a folosi cu prioritate stocurile, pentru a se aproviziona cu 
energie. 

Dar întrebarea pe care v-o puneţi cu siguranţa, în gând, 
este: ce se întâmplă când nu mai există grăsimi de rezervă? 

Atunci când acestea au fost complet utilizate şi ne găsim, 
întrucâtva, în „lichidare de stoc”, atunci când organismul şi-a 
regăsit practic greutatea normală, el hotărăşte să păstreze un 
„stoc tampon minim”, pe care şi-l va alimenta treptat, el însuşi, 
pe măsura nevoilor. 


Organismul, asemenea celui mai performant ordinator, va 
pune la punct o gestiune optimă a stocurilor sale de grăsime. Şi 
aceasta, atâta timp cât programul nu va fi perturbat prin 
interferența glucidelor rele. 

Dar, de aici, nu ar trebui să faceţi deducţia prematura că 
aplicarea principiilor noului nostru mod de alimentaţie vă va 
interzice pe vecie să mâncaţi cartofi prăjiţi, prăjituri şi alte 
dulciuri. Glucidele rele vor putea face parte întotdeauna din 
alimentaţie, cu condiţia de a nu le ingera decât în mod 
excepţional şi, pe cât posibil, întotdeauna separat de lipide, 
ceea ce va constitui, totuşi, o abatere de care va trebui să ţineţi 
cont în gestiunea dumneavoastră alimentară. Vom vedea în 
capitolul următor cum să aplicaţi această regulă cu uşurinţă. 

Vom vedea, mai ales, că - după ce surplusul de grăsimi de 
rezervă a fost resorbit - atunci când veţi intra în faza de 
stabilizare, veţi putea include iar, în mesele care conţin lipide, o 
anumită cantitate de glucide rele. Dar va trebui să fiţi prudenţi 
şi selectivi. 

Deoarece afecțiunea de care suferiţi, pentru a folosi un 
termen medical, este o proastă toleranţă la glucoză. Aceasta 
este singura diferenţă dintre dumneavoastră, care vă hrăniţi 
normal, dar „depuneti grăsimea” şi vecinul, care este uscat ca 
un bâţ, deşi „bagă în el ca într-un spital”. 

Aveţi o intoleranţă la zaharuri, poate de natură ereditară, 
dar sunteţi, cu siguranţă, una dintre mult-prea-numeroasele 
victime ale deplorabilelor obişnuinţe alimentare proprii 
civilizaţiei noastre. 

Totul începe chiar din copilărie: apa îndulcită, piureurile, 
prăjiturelele, bomboanele şi acadelele. Apoi, pastele şi orezul. 
Sunt cu mult mai uşor de preparat decât o spumă de ţelină sau 
o mâncare de praz. Au fost, după aceea, gustările, tartinele 
groase de pâine cu unt, chiflele cu lapte, brioşele, dulceţurile şi 
turta dulce de la bunica. Mai târziu, la internat şi la armată, în 
cazul bărbaţilor, au mai fost cartofii, macaroanele şi orezul. Era 
nevoie de lucruri hrănitoare, care să umple burta. Şi, 
întotdeauna, multă pâine şi zahăr. Vi se spunea că zahărul este 
bun pentru muşchi. 

În continuare, pe vremea studenţiei, era fie „haleala” de la 
cantina Universităţii, fie vreun fast-food ori un sandvici mâncat 
la birtul din colţ. Micile „chiolhanuri simpatice”, la colegi acasă, 


sau organizate pe neprevăzute în „ogeacul” dumneavoastră, nu 
erau, în realitate, decât nişte „hidraţi de-carbon-party”. 

lar de când aţi intrat în activitate, chiar dacă alimentaţia 
dumneavoastră este mult mai de calitate, sunteţi mereu victima 
jalnicelor obişnuinţe alimentare ale anturajului.14 

Acasă, mâncaţi ca bebeluşii eternele paste, orezul, 
cartofii, adăugând uneori şi un sos alb. Este rapid şi uşor de 
făcut, mai ales că, în zilele noastre, făina nu mai face cocoloaşe. 

Nici la serviciu nu e mai bine. Nu ai întotdeauna timp să 
mergi la cantină. Este mult mai uşor să mănânci un sandvici. E 
mai rapid şi mult mai simplu. 

Şi, apoi - productivitatea obligă - încerci să câştigi timpul 
care îţi lipseşte în permanenţă. Pe durata orei de pauză pentru 
masa îţi aranjezi diverse treburi, de exemplu, te duci la coafor 
sau profiţi, -pur şi simplu, ca să mergi la cumpărături. Aceasta îţi 
permite să-ţi rezolvi unele probleme, dar te obligă să sari peste 
masa de prânz. Şi, pentru că trebuie să rezişti, bei cafea.15 
Cafea tare, pe cât posibil, şi cu mult zahăr, bineînţeles, zahăr 
normal, fiindcă este bun pentru muşchi, chiar şi când aceştia nu 
lucrează. 

Sâmbăta şi duminica avem „păpică bună” sau un 
„Ccouscous-party” împreuna cu prietenii, sau, din nou, mesele 
tradiţionale de familie. Cartofii copţi în spuză - la ţară, la 
mam'mare - sau gratinaţi şi pe care ar fi o crimă să nu-i 
mănânci cu o pulpă de berbec aşa de bună. 

Şi iată cum, întocmai ca „Bibendum”, omuleţul lui 
Michelin, vă fabricaţi propriul pneu, o roată de rezervă de care 
n-o să vă folosiţi niciodată şi care devine cu atât mai greoaie, cu 
cât creşte văzând cu ochii. 

Dar, mai ales, iată cum aţi fost sau sunteţi intoxicaţi cu 
glucide de proastă calitate, adică glucide care eliberează 
glucoza în cantitate mult prea mare. 

De aceea, va trebui să faceţi o cură de dezintoxicare, ceea 
ce, de altfel, va coincide cu pierderea excedentului de grăsime. 

Întrucâtva, va trebui să vă ridicaţi pragul de toleranţă la 
zaharuri. Pentru că, pe moment, îl aveţi foarte scăzut. Ceea ce 
înseamnă că, de îndată ce absorbiți cea mai redusă cantitate de 
glucide - şi, în special, de glucide rele - pancreasul 
dumneavoastră se pune pe treabă şi produce o doză anormală 
de insulină. 


Cu alte cuvinte, doza de insulină produsă de pancreasul 
dumneavoastră nu se mai raportează la cantitatea de glucoză 
eliberata în sânge. Şi, pentru că este excedentară, ea are ca 
efect recuperarea unei părţi din acizii graşi pentru a-i stoca sub 
formă de grăsimi de rezervă. Faceţi pur şi simplu, 
hiperinsulinism. 

Dar aceste faimoase obişnuinţe alimentare dăunătoare, 
care vi s-au imprimat sau pe care le-aţi adoptat din uşurinţă, nu 
au drept singură consecinţă grăsimea dumneavoastră. Ele mai 
sunt răspunzătoare şi pentru un mare număr de afecţiuni de 
care aţi suferit şi suferiţi încă, dintre care, cele mai importante 
sunt oboseala şi tulburările digestive, cu toate implicaţiile 
cunoscute. Aceste două aspecte speciale vor fi studiate detaliat 
în capitolele despre hipoglicemie şi despre digestie. 

În acest stadiu, ţin să-mi liniştesc imediat cititorul. 
Originalitatea principiilor pe care vi le recomand nu constă în 
aceea că vi se lasă cum se întâmplă în majoritatea regimurilor 
tradiţionale - un spaţiu de manevră nesemnificativ. 

Dimpotrivă. Am precizat lucrul acesta încă de la 
introducere. Veţi putea pune în practică, foarte uşor, regulile 
enunțate în capitolul următor deoarece sunt foarte simple şi au 
o latură practică rar întâlnită. 

Chiar la început, când va trebui să suprimaţi categoric 
unele alimente sau combinaţii, vă va fi cu atât mai uşor s-o 
faceţi, cu cât veţi lua masa în oraş. 

Acasă poate că va fi mai greu să schimbaţi de la o zi la 
alta principiile obişnuite. Pentru că nu poţi pregăti fiecăruia un 
meniu. Dar, când gospodina casei va înţelege (văzând 
rezultatele şi citind această carte) că noile reguli alimentare 
sunt bune şi eficace pentru toată lumea, inclusiv pentru copii, 
ea îşi va schimba repede părerea şi vă va întâmpina cererile cu 
mai mult entuziasm. 

În general, în viaţă, un principiu - oricare ar fi el - este 
relativ uşor de admis. Ceea ce ridică întotdeauna probleme este 
aplicarea lui. Şi poate că, deşi unele reguli prezentate în cartea 
de faţă nu vă sunt necunoscute, aceasta este raţiunea pentru 
care mulţi dintre dumneavoastră, lipsiţi de un ghid, nu au putut 
niciodată să le aplice în mod eficient. 


Prin urmare, studiaţi în amănunt capitolul următor, pentru 
că, mulţumită lui, veţi câştiga şi „bătălia pneului”, dar veţi 
dobândi şi o excelentă formă fizică şi intelectuală. 

CAPITOLUL V. 

METODA. 

lată-ne ajunşi în miezul problemei. Capitolele precedente 
vi s-au părut, poate, puţin cam lungi, dată fiind nerăbdarea pe 
care o aveaţi de a ajunge la metoda propriu-zisă, pentru a 
aplica, fără întârziere, noile principii care trebuie să vă 
înlesnească realizarea obiectivului: pierderea în greutate, fără 
ca să vă mai îngrăşaţi vreodată; şi aceasta, continuând să 
duceţi o viaţă socială, familială şi profesională neschimbată. 

Dar insist foarte mult - adresându-mă în special celor care 
ar avea tendinţa să nu-i dea importanţă - asupra faptului că 
lectura capitolelor precedente este absolut indispensabilă 
pentru ca aplicarea în practică a acestor principii să fie bine 
înţeleasă şi să devină un succes. Este, cu adevărat, esenţial să 
cunoaşteţi anumite mecanisme şi, astfel, să vă scoateţi pentru 
totdeauna din minte idei primite de-a gata, ca aceasta care se 
referă la calorii. 

Aşa cum am arătat mai sus, descrierea metodei se va face 
în două etape: 

— pierderea propriu-zisă în greutate; 

— menţinerea echilibrului ponderal, adică faza de 
stabilizare sau „ritmul de croazieră”. 

A. PIERDEREA ÎN GREUTATE - FAZA |. 

Primul lucru care trebuie făcut când începi să pui în 
aplicare un proiect - care mai este şi un proiect ambițios - este 
să-ţi fixezi un obiectiv. 

Prin urmare, trebuie să determinaţi care este numărul de 
kilograme pe care le aveţi în exces, fiind conştienţi de faptul ca 
fiecare organism are o sensibilitate proprie. Există mai mulţi 
factori care pot explic diferenţa: sexul, vârsta, trecutul 
alimentar, istoricul dietetic, ereditatea. De aceea, este greu de 
spus câte kilograme veţi putea pierde într-o săptămână. Pentru 
unii, va fi un kilogram, pentru alţii, mai puţin. In alte numeroase 
cazuri, s-ar putea obţine o scădere importantă la început, apoi 
una mai lentă. Nu fiţi neliniştiţi dacă, pentru dumneavoastră, 
acest proces va fi mai lent decât la o altă persoană din anturaj. 
Poate că v-aţi făcut deja o idee mai mult sau mai puţin precisă 


despre kilogramele pe care doriţi să le pierdeţi. Ştiu, de 
exemplu, că, dacă aţi putea scăpa de 4-5 kg (din cele 10-12, pe 
care le aveţi în exces), aţi fi foarte fericiţi. 

In ceea ce mă priveşte, eu vă încurajez sa fiţi mai exigenţi. 
Fără îndoială că sunteţi ambiţioşi în viaţa profesională. Fiţi, prin 
urmare, şi în privinţa greutăţii dumneavoastră. 

a. ALIMENTELE SUB STRICTA SUPRAVEGHERE. 

Ştiu din experienţă că, din punct de vedere psihologic, nu 
este bine să începi prin a nega. Şi, foarte mult timp, am încercat 
să insist, mai întâi, asupra aceea ce este permis, înainte dea 
semnala ce nu este. Dar, în realitate, este destul de complicat, 
deoarece lista lucrurilor permise este atât de lungă, încât nu s- 
ar mai termina. In schimb, ce este interzis se află pe o listă mult 
mai scurtă, dar mult mai importantă, aşa că este mai bine să ne 
ocupăm de ea, în primul rând. 

a. ZAHARUL. 

Este campion la toate categoriile de glucide rele. 

Zahărul ar trebui să fie însoţit întotdeauna de simbolul 
pericolului. Pentru că este un produs care poate fi periculos, 
când este consumat în cantitate mare, aşa cum este, din 
păcate, cazul majorităţii contemporanilor noştri şi, mai ales, al 
copiilor. 

l-am consacrat un capitol întreg, pentru că este 
indispensabil să fiţi convinşi o dată pentru totdeauna de rolul 
său nefast în alimentaţie şi de consecinţele sale, nu numai în 
privinţa excesului ponderal, ci mai ales în privinţa oboselii (vezi 
capitolul asupra hipoglicemiei), a diabetului, gastritelor, 
ulcerelor, cariilor dentare şi maladiilor coronariene. 

Dar zahărul este indispensabil, poate că vă gândiţi 
dumneavoastră. Ei bine, nu! nu este indispensabil. Dovada este 
că, timp de zeci de mii de ani, omul nu 1-a avut la dispoziţie şi 
nu i-a fost rău din cauza asta, ci dimpotrivă. 

Zahărul, cu mai puţin de două secole în urmă, era încă un 
produs de lux, puţin accesibil pentru majoritatea oamenilor. 
Astăzi, zahărul face aceleaşi ravagii cât alcoolul şi drogul la un 
loc. 

Dar, veţi întreba, dacă suprimăm zahărul în totalitate, cum 
îi vom putea păstra procentul minim indispensabil din sânge? 

Bună întrebare! 


Aflaţi că organismul nu are ce face cu un aport exterior de 
zahăr (de altfel, tocmai în acest caz este perturbat, la nivelul 
glicemic) căci el ştie să şi-l fabrice singur, sub formă de glucoză, 
când are nevoie, şi asta şi preferă, glucoza fiind, într-adevăr, 
singurul carburant al organismului. 

Pe măsură ce organismul îşi determină nevoile de zahăr, 
acesta din urmă este fabricat direct din rezervele de grăsime. 
Grăsimile sunt, pur şi simplu, transformate în glucoză. 

De aceea, nu mai consumaţi zahăr! 

Din două una: ori vă lipsiţi de el, şi eu vă felicit, ori îl 
înlocuiţi cu un îndulcitor de sinteză16. 

b. PÂINEA. 

Pâinea ar fi putut face obiectul unui capitol întreg, căci 
sunt multe de spus despre ea. De bine, în cazul „pâinii bune”, 
atât de rară în zilele noastre, dar mai ales de rău, în cazul 
produsului de proastă calitate, care este vândut în marea 
majoritate a brutăriilor. 

Pâinea obişnuită este fabricată cu făina cernută (fără să 
mai vorbim de aluaturile industriale congelate) şi, de aceea, 
este total lipsită de ceea ce este necesar unui metabolism 
normal. Pe plan nutritiv, ea nu aduce nimic altceva decât 
energie sub formă de glucoză. 

Pe plan digestiv, pâinea nu aduce decât tulburări, dat fiind 
că toate elementele care ar fi trebuit să-i asigure o bună 
digestie au dispărut în procesul de rafinare a făinii. 

De altfel, cu cât o pâine este mai albă, cu atât este mai 
„rea”. Pentru că albeaţa indică un grad înalt de cernere a făinii. 

Pâinea cu tărâţe17 sau pâinea integrală, fabricată după 
moda veche, cu făina necernută, este mult mai acceptabilă, 
pentru că ea conţine fibre (celuloză). Cantitatea de glucoză pe 
care o eliberează este cu mult inferioară celei din pâinea albă. 
Deci „îngraşă” mai puţin. 

Dar, oricât ar fi de bună, şi această pâine va fi suprimata 
de la masă. In schimb, va trebui sa mâncaţi pâine, în cantitate 
normală, la micul dejun, aşa cum vom vedea, în detaliu, mai 
târziu. 

Vă îngrijorează cumva suprimarea pâinii? Dacă da, vă voi 
linişti imediat. 

Dacă sunteţi un consumator obişnuit cu pâine albă cum 
este cazul pentru 45% din populaţie, nu aveţi nimic de pierdut, 


dacă nu o mai mâncaţi (cu excepţia kilogramelor). În schimb, 
aveţi totul de câştigat, pentru că este atât de dăunătoare 
sănătăţii dumneavoastră, încât hotărârea luată este foarte 
înţeleaptă. 

Dacă însă mâncaţi exclusiv pâine neagră sau pâine 
integrală, fabricată din făină necernută (ceea ce dovedeşte că 
aveţi deja o bună cultură dietetică), riscaţi, într-adevăr, să 
pierdeţi ceva, mai ales la nivelul tranzitului intestinal. 

Dar fiţi pe pace, nu numai că veţi putea s-o mâncaţi la 
micul dejun, în continuare, dar vă vom recomanda, în 
compensație, consumul de legume bogate în fibre, al căror rol în 
tranzitul intestinal este la fel sau chiar mai important. 

c. FĂINOASELE. 

Făinoasele sunt constituite din amidon. Acestea sunt, în 
majoritate, glucide rele, iar unele vor trebui să fie excluse. 

Cartoful. 

Primul dintre făinoase este cartoful. Ca anecdotă, vă 
relatăm că, în 1540, când a fost adus din lumea nouă, de către 
navigatori, francezii au aruncat cu bună ştiinţă această rădăcină 
bună de dat doar la porci. Au considerat-o atât de rea, încât au 
refuzat s-o consume, ceea ce, nu s-a petrecut cu popoarele 
nordice - germani, scandinavi, irlandezi... care au adoptat-o. 
Trebuie să mărturisim că nu prea aveau încotro, fiindcă deseori 
altceva de mâncare nici nu prea găseau. 

Francezii au tratat cu dispreţ acest „tubercul pentru 
porci”, timp de peste două secole. 

Au trebuit să aştepte publicarea, în 1789, a Tratatului 
privind cultivarea şi folosirea cartofului, scris de Parmentier, 
pentru ca să se decidă să consume tuberculul în chestiune. 

Mai târziu s-a descoperit că acesta era plin de vitamine şi 
de săruri minerale, dar că îşi pierdea majoritatea calităţilor prin 
fierbere şi, mai ales, prin curăţarea cojii. 

Experimente recente demonstrează că glucoza eliberată 
de cartof în cadrul proceselor metabolice este foarte mare. 

Dieteticienii tradiţionali clasifică, în general, cartoful ca 
„Zahăr lent”, ceea ce este o eroare. In raport cu un indice 100, 
care este cel al glucozei pure, s-a putut demonstra că indicele 
cartofului este 70, ceea ce face din el unul dintre glucidele rele, 
în ciuda complexităţii moleculei sale de hidrat de carbon (vezi 
capitolul II). În afară de aceasta, s-a putut verifica faptul că 


prelucrarea industrială a cartofului (piureul instant) îi face să 
crească indicele glicemic la 95. 

Prin urmare, uitaţi-vă la cartoful aburind, din farfuria 
dumneavoastră, cu cel mai adânc dispreţ! 

Dar cartoful se poate şi prăji, iar aici simt cum hotărârea 
dumneavoastră se zdruncină. 

Cartoful prăjit, în sine, este un aliment glucido-lipidic, 
întru-câtva ca pâinea cu unt. El nu poate fi consumat fără riscul 
de a vă îngrăşa, deoarece uleiul de prăjit care îl îmbibă va fi 
stocat sub forma de grăsime de rezervă. 

Friptura cu cartofi prăjiţi este deci o erezie! 

Alungaţi-vă din minte imaginea aceasta, care este a celei 
mai proaste combinaţii alimentare! Lipidele din carne şi 
glucidele rele din cartofii prăjiţi constituie un amestec contra 
naturii. 

Eu ştiu cât vă costă abandonarea acestui fel „naţional”, 
dar este preţul care trebuie plătit pentru a vă atinge obiectivul. 
Când veţi fi ajuns la rezultat, nu veţi regreta. 

Citind capitolul asupra digestiei, veţi înţelege şi mai bine 
pericolul reprezentat de amestecul de carne şi glucide şi vă veţi 
da seama pentru cât de multe tulburări intestinale şi efecte 
secundare este răspunzător. Aţi putea face şi singuri acest joc 
de cuvinte: „Nici un cartof, dacă vrei sa nu fii o cartoafă”. 

De vreo două ori pe an, mi se mai întâmplă, totuşi, nu să 
cedez în faţa unor cartofi prăjiţi, ci să hotărăsc deliberat să-i 
mănânc (atunci când nu mai ai nici un gram de dat jos, poţi 
hotărî orice), dar nu oricum. Pentru că, dacă tot te abaţi, măcar 
să bei cupa plăcerii până la fund şi să alegi tot ce e mai bun. 
Dacă vreţi să limitați considerabil paguba, atunci mâncaţi 
cartofii prăjiţi cu salată. Este excelentă, dar, mai ales, fibrele de 
celuloză din salată permit, într-un fel, captarea amidonului şi fac 
din acest amestec o glucidă care eliberează glucoza într-o 
cantitate extrem de limitată. 

Atunci când vă comandaţi friptura, la restaurant, formati- 
vă reflexul de a întreba imediat cu ce garnitură este servită. 
Există întotdeauna şi altceva în afara cartofilor. Luaţi fasole 
verde, roşii, spanac, vinete, ţelină, conopidă, dovlecei. lar dacă, 
din nefericire, nu sunt decât garnituri care conţin glucide rele; 
atunci luaţi numai salată verde. 


Acasă, folosiţi-vă de acelaşi reflex, când trebuie să alegeţi 
legumele cu care veţi servi carnea. 

Fasolea uscată. 

Unii se aşteaptă, desigur, să condamn fără rezerve fasolea 
uscată, pentru că am spus cele mai de sus, cu privire la cartof. 
Ei bine, se înşeală! In prima versiune a cărţii de faţa, nu cruţăm 
nici fasolea şi nici cel mai nobil mod de a o prepara: iahnia. 

Astăzi, îmi recunosc greşeala şi îmi cer iertare de la 
locuitorii din Castelnaudary, dar, mai ales, de la fraţii 
Spanghero, pentru ignoranţa mea. 

De atunci, am descoperit cu surprindere şi mare 
satisfacţie virtuțile bobului de fasole. Acesta trebuie clasificat 
printre glucidele bune, dat fiind că prezintă un incide glicemic 
foarte scăzut.18 

Totuşi, vă recomand să evitaţi fasolea uscată în Faza |, cu 
excepţia cazului în care vă hotărâți s-o consumati în 
exclusivitate, la micul dejun, în locul pâinii negre. 

Vom reveni ulterior asupra acestui element, care va putea 
face obiectul unui consum - în limite raţionale - în Faza Il. 

Orezul. 

Orezul, la origine şi aşa cum era consumat, prin tradiţie, 
de către asiatici, este - în sine - un aliment complet, deoarece 
conţine toate elementele nutritive indispensabile pentru 
menţinerea vieţii. 

În schimb, orezul alb, consumat - în general - astăzi, este 
foarte rafinat. Şi asta într-o asemenea măsură, încât nu-i mai 
rămâne aproape nici un fel de elemente nutritive, cu excepţia 
unuia de care te-ai lipsi bucuros: amidonul. 

Orezul obişnuit (decorticat) trebuie, prin urmare, exclus, 
pentru că - la fel ca şi făina cernută - este o glucidă rea, care 
eliberează o mare cantitate de glucoză. 

Dimpotrivă, orezul complet şi, chiar mai bine, orezul 
sălbatic canadian vor putea intra în meniul dumneavoastră, cu 
condiţia de a nu le mânca împreună cu lipidele (unt sau brânză). 
Asociat cu roşiile (scăzute prin fierbere) şi cu ceapa, poate 
constitui un fel complet, bun pentru întreaga familie şi apreciat 
de toată lumea (vezi reţeta din anexă). 

La restaurant se întâmplă să găseşti foarte rar orez 
neprelucrat, ceea ce este, cu adevărat, un mare păcat. 


Probabil că această absenţă se datorează aspectului său 
gri-maroniu. 

Prorumbul. 

Porumbul este cultivat de secole şi, totuşi, este mâncat 
doar de câteva decenii. 

Acum patruzeci de ani, nu găseai o cutie cu porumb în 
toată Europa, pentru că era un aliment rezervat exclusiv 
animalelor. 

În Statele-Unite, porumbul a fost folosit - până în 1929 - la 
îngrăşatul animalelor. 

Dar seceta din acel an a decimat turmele şi i-a ruinat pe 
fermierii din Middle-West. A urmat o perioadă de adevărată 
foamete şi pentru că nu se mai puteau mânca vitele, care 
muriseră, populaţia înfometată a mâncat hrana acestora sau 
ceea ce mai rămăsese din ea. 

Astfel, America a început să consume porumb, obişnuinţă 
care a fost adusă şi în Europa, o dată cu ocupaţia americană de 
după război. 

Cum să te mai miri, astăzi, că porumbul are un indice 
glicemic ridicat ceea ce-l clasifică printre glucidele rele - de 
vreme ce a folosit secole întregi la îngrăşatul vitelor? Dar mai 
interesant de ştiut este faptul că prelucrarea industrială a 
porumbului îi măreşte considerabil indicele glicemic, ceea ce 
face ca pop-corn-ul şi corn-flakes-urile să aibă o putere 
hiperglicemică, altfel spus, de,supraîngrăşare”. 

Pastele. 

Chiar dacă este vorba de paste făinoase proaspete, este 
mai bine să le excludeţi din alimentaţie. Prin natura lor, pastele 
sunt glucide rele, fabricate, aproape întotdeauna, din făină 
cernută, cu adaos de lipide: unt, ouă. brânză, uleiuri etc. Şi, să 
ne scuze creatorii faimoaselor slogane publicitare, dar, cu, cât 
sunt mai „bogate”, cu atât pastele devin mai glucido-lipidice şi, 
astfel, contrarii principiilor noastre. 

Vă înţeleg amărăciunea la gândul că trebuie să suprimaţi 
pastele, pentru că - atunci când sunt proaspete şi bine făcute - 
sunt de-a dreptul delicioase. 

Totuşi, dacă din nefericire sunteţi serviţi cu paste 
proaspete (pentru că celelalte nu merită decât un profund 
dispreţ), aveţi forţa de a nu vă atinge de ele, cât timp sunteţi în 
Faza |, adică în faza de pierdere în greutate. Atunci când aţi 


atins „ritmul de croazieră” din Faza Il, gustaţi-le, dacă sunteţi 
siguri că merită acest sacrificiu. 

Cât despre pastele integrale, adică acelea fabricate din 
făină necernută, vor putea face parte din alimentaţia normală a 
Fazei Il şi vă voi spune mai târziu în ce moment al zilei este mai 
convenabil să le mâncaţi. 

Pastele complete sunt clasificate în categoria glucidelor 
bune, în măsura în care indicele lor glicemic este numai de 45. 

Trebuie, totuşi, să deplângem faptul că acest produs este 
clasificat (în Franţa), în mod abuziv, printre produsele dietetice. 
Comercianţii pot, astfel, să le vândă de 2-3 ori mai scump decât 
pastele normale, ceea ce este cu atât mai scandalos, cu cât 
preţul lor de cost este mai mic, dat fiind că materia prima suferă 
mai puţine prelucrări industriale. 

În ţările nordice, şi mai ales în Germania, pastele integrale 
sunt vândute la acelaşi preţ ca şi celelalte. Putem deci spera că 
deschiderea definitiva a frontierelor europene să reglementeze 
această situaţie într-un mod fericit. 

Celelalte „glucide rele” 

M-am extins, în mod deliberat, asupra celor mai 
importante, a celor pe care le consumaţi cu regularitate şi la 
care va trebui să renunţaţi cel puţin temporar. 

Există şi alte glucide rele: veţi găsi o listă exhaustivă la 
sfârşitul capitolului II. Este mai bine să le cunoaşteţi, ca să le 
puteţi evita cât nu e prea târziu, când le întâlniți într-un meniu, 
într-o mâncare sau în farfuria dumneavoastră. Să cităm, la 
grămadă cuş-cuşul, ca şi toate celelalte cereale prelucrate şi 
îmbogăţite cu grăsimi, zaharuri şi caramel, pe care le mâncaţi 
deseori la micul dejun, ca să avem conştiinţa împăcată. 

Cât despre linte, năut, mazăre uscată, v-aţi fi aşteptat să 
le vedeţi figurând în aceeaşi lista. Le vom rezerva însă un 
tratament de favoare, pentru că, deşi sunt făinoase, au 
avantajul de a nu elibera decât o cantitate redusă de glucoză. 
Vor fi excluse, totuşi, din Faza |, dar vor putea fi integrate după 
aceea în meniu, în cadrul fazei de stabilizare. 

În afară de acestea, mai exista un fel deosebit de glucide, 
despre care vreau să vorbesc în continuare: fructele. 

d. FRUCTELE. 

Fructul este un subiect tabu şi, dacă - din stângăcie - aş 
îndrăzni să spun că este mai bine să-l suprimaţi din alimentaţie, 


mulţi dintre dumneavoastră ar închide cartea la această pagină 
şi nu ar mai continua lectura, atât ar fi de scandalizaţi de o 
asemenea sugestie. 

Pentru că, în cultura noastră, fructul este un simbol. Un 
simbol de viaţă, de „bogăţie” şi de sănătate. Fructul este, 
înainte de toate, o sursă de vitamine, în orice caz, aşa se 
consideră. Mă grăbesc să vă dau toate asigurările; nu vom 
suprima fructele. Insă va trebui să le mâncaţi într-un mod diferit 
şi să vă bucuraţi de binefacerile lor fără a suferi şi 
inconvenientele lor. Pentru că sunt mult mai greu de asimilat 
decât aţi crede. 

Fructul este alcătuit din celuloză, dar este şi o glucidă, 
deoarece conţine „zahăr” sub formă de fructoză. lar fructoza 
trebuie să facă obiectul unei atenţii cu totul speciale, pentru că 
se transformă în glicogen (energie disponibilă rapid). Din 
fericire, cantitatea de zahăr din fructe nu este prea mare şi, 
oricum este eliberată în cantitate mică, datorită fibrelor pe care 
le conţin acestea. Cantitatea de energie transformată nu 
constituie o problemă. În orice caz, este o energie care va fi 
folosită pentru nevoile imediate. Regula importantă (şi dacă ar 
trebui să reţineţi doar una, atunci pe asta s-o reţineţi) este că 
fructele - în general - nu pot fi combinate cu nimic altceva; nici 
cu lipide şi nici cu proteine. 

Această observaţie nu este făcută doar în lumina pierderii 
în greutate care ne interesează. Ea se bazează pe legile chimiei 
digestiei. Când sunt mâncate într-o combinaţie, fructele 
perturbă digestia altor alimente digerate şi, cu aceeaşi ocazie, 
îşi pierd majoritatea proprietăţilor (vitamine etc.) pentru care au 
fost mâncate. De aceea, cea mai gravă greşeală pe care o puteţi 
face este să consumaţi fructe la sfârşitul mesei. 

Pentru că vă ghicesc sceptici, vă voi da chiar aici câteva 
explicaţii, deşi acesta este subiectul capitolului despre digestie. 

Amidonul trebuie obligatoriu - pentru a fi digerat - să fie 
însoţit de o enzimă, numita ptialină, şi care este secretată la 
nivelul salivei. Majoritatea fructelor au proprietatea de a 
distruge ptialina. De aici, rezultă că amidonul nu mai este 
digerabil în prezenţa fructelor. Bolul alimentar rămâne, prin 
urmare, în suferinţă” în stomac, unde va fermenta sub acţiunea 
căldurii şi a umidității. Consecința directă a acestui fenomen va 
fi o anumită balonare datorată gazelor precum şi tulburările 


digestive, în general. Poate că deja înţelegeţi mai bine unele 
simptome care vă sunt familiare. 

Când fructele sunt consumate împreună cu lipidele şi 
proteinele, de exemplu carne sau brânzeturi, ele rămân blocate 
un timp anume în stomac, în loc să treacă - aşa cum ar trebui - 
în intestin, unde sunt digerate normal. Dar carnea are 
proprietatea de a rămâne mai multă vreme în stomac, unde 
suferă cea mai importantă fază din digestia sa, mulţumită unor 
enzime adecvate. 

Fructele vor rămâne prizoniere în stomac, unde, sub 
efectul căldurii şi al umidității, vor fermenta, producând chiar şi 
alcool. Deci toată digestia va fi perturbată. 

În acelaşi timp, fructele îşi vor pierde toate proprietăţile 
(vitamine), dar - cum o nenorocire nu vine niciodată singură - 
metabolismul proteinelor va fi şi el tulburat, de aici apărând 
balonările datorate putrefacţiei anormale. 

Fructele trebuie deci consumate singure! lată o regulă 
care ar trebui învățată la şcoală. Copiii noştri ar avea mai puţine 
probleme gastrice. Dar, la vârsta lor, organismul are alte resurse 
pentru a reacţiona. În schimb, pentru un adult - şi în special, o 
persoană vârstnică - fructele la sfârşitul mesei sunt o adevărată 
otravă. 

Şi, atunci, când trebuie mâncate? 

De fiecare dată când sunteţi pe stomacul gol. Dimineaţa, 
de exemplu, înainte de micul dejun. Dar, după aceea, va trebui 
să aşteptaţi, până să începeţi să mâncaţi, astfel: o jumătate de 
oră, dacă micul dejun este glucidic (adică pe bază de cereale, de 
exemplu) şi o oră, dacă este lipidic (ouă, şuncă, brânzeturi). 

De asemenea, veţi putea mânca fructe seara, târziu, 
înainte de culcare. Adică, la cel puţin 2-3 ore după ce aţi luat 
cina. 

Pentru cei care au probleme de insomnie (care, de altfel, 
ar trebui să se rezolve în parte datorită metodei de alimentaţie 
expuse în această carte), se recomandă să nu consume 
portocale la culcare, vitamina C având un efect care stimulează 
starea de trezie. 

Un fruct poate-fi consumat, eventual, şi la mijlocul după- 
amiezii. Dar va trebui să vă asiguraţi că a trecut suficient timp 
de la prânz (circa trei ore) şi că mai este destulă vreme până la 
cină (cel puţin o oră). 


Puteţi chiar să luaţi mese compuse numai din fructe. Cu 
condiţia să nu mâncaţi decât atâta. 

Lămâia aproape că nu conţine zahăr, de aceea, puteţi să-i 
beţi sucul (neîndulcit) în orice moment sau să-l folosiţi la 
mâncare. 

Totodată, evitaţi pepenele galben la începutul mesei, 
pentru că el ar provoca o mică secreție de insulină susceptibilă, 
de a „capta”, după aceea, lipidele din felul principal. 

Voi încheia aceste rânduri cu privire la fructe printr-o 
precizare suplimentară. Pe cât posibil, mâncaţi fructul împreună 
cu coaja. Ea conţine celuloză, ceea ce vă ajută în tranzitul 
intestinal; în coajă se află cea mai mare cantitate de celuloză 
(şi, uneori, chiar vitamine). 

Coaja fructelor limitează puterea lor glicemică. Deci veţi 
slăbi mai mult (sau vă veţi îngrăşa mai puţin), dacă respectaţi 
această regulă. 

Dintre alimentele pe care trebuie să le supravegheați cu 
cea mai mare stricteţe, ne-au mai rămas de prezentat băuturile 
şi, în primul rând, alcoolul. 

e. ALCOOLUL. 

Alcoolul îngraşă! Aşa credeţi, pentru că aşa vi s-a spus. 
Poate că aţi avut şi remuşcări la gândul că toate kilogramele 
dumneavoastră excedentare trebuie puse pe seama alcoolului, 
aşa cum se insinuează. Nu era nevoie să căutaţi mai departe. 
Vom încerca să stabilim, cu obiectivitate, care este situaţia în 
această privinţa. 

Este adevărat că alcoolul îngraşă. Dar mult mai puţin 
decât zahărul, pâinea albă, cartofii şi orezul. De aceea, după ce 
aţi pierdut kilogramele în exces, puteţi reintroduce rapid vinul, 
într-o cantitate absolut acceptabilă (circa o jumătate de litru pe 
zi). Alcoolul îngraşă pentru că este o glucidă rapid metabolizată 
şi pusă în rezervă imediată, după ce a stimulat secreția de 
insulină. Dar aceasta se întâmplă în special când sunteţi pe 
stomacul gol. Când este deja plin, mai ales cu protide-lipide 
(carne, peşte, brânzeturi), alcoolul se metabolizează mai puţin 
rapid, prin combinarea sa cu alimentele, şi produce, astfel, o 
cantitate redusă de grăsimi de rezervă. 

Cele care trebuie să fie eliminate hotărât sunt băuturile 
aperitive. Dacă nu puteţi altfel, şi trebuie să ţineţi companie 


invitaţilor dumneavoastră, atunci luaţi o băutură nealcoolizată, 
un suc de roşii sau un Perrir. 

Singura băutură-aperitiv nobilă, este, după părerea mea, 
şampania sau un vin bun, în special alb. Dar, pentru Dumnezeu, 
nu acceptaţi să vi se pună în ea (în majoritatea cazurilor, pentru 
a ascunde calitatea mediocră a şampaniei sau a vinului) lichiorul 
de coacăze sau alt sirop bizar, pe care se căzneşte câte unul să-l 
inventeze pentru a-şi dovedi originalitatea. 

Dacă nu puteţi altfel, acceptaţi ca aperitiv un pahar de 
şampanie bună, dar în nici un caz să nu o beţi pe stomacul gol! 
Începeţi, mai întâi, să mâncaţi nişte antreuri. 

Dar fiţi atenţi! Antreul fără glucide. Veţi învăţa foarte 
repede să le recunoaşteţi. 

Sunt acceptabile: măslinele, brânza, mezelurile (salam sau 
cârnat uscat, de exemplu) sau chiar peştele. 

Totuşi, în Faza | va trebui să încercaţi să suprimaţi 
complet băuturile-aperitiv, deoarece aceasta este o fază 
riguroasă, în care regulile de bază ale metodei trebuie să fie 
aplicate cu absolută stricteţe, pentru a avea eficienţă în 
procesul de slăbire. 

BĂUTURILE DIGESTIVE. 

Cât despre băuturile digestive, trebuie să le puneţi cruce. 
Coniacurile, armagnacul sau rachiurile de pere sunt delicioase, 
dar dăunătoare din toate punctele de vedere, pentru echilibrul 
dumneavoastră ponderal. Lăsaţi producătorilor naţionali grija de 
a-şi vinde producţia la export. Este bine pentru balanţa 
(comercială) a Franţei, însă rău pentru a dumneavoastră. 

Dar poate că sunteţi adepţi ai băuturilor tari deoarece aţi 
crezut că vă ajută la digestie. Ei bine! n-aveţi nici o teamă, după 
ce veţi adopta cu succes principiile alimentare prezentate în 
această carte, nu veţi mai avea deloc probleme de digestie, 
chiar, şi după o masă copioasă! 

BEREA. 

Nici în privinţa berii nu am să fiu mult mai blând. Pentru că 
eu o consider o băutură care trebuie consumată cu foarte multă 
moderație. 

După cum cunoaşteţi slăbănogi care se îndoapă cu glucide 
rele, fără să pună pe ei un gram, tot aşa aţi întâlnit - cu 
siguranţă - mari băutori de bere al căror stomac este la fel de 


uscat „ca o pensie de bătrâneţe” (acesta este cazul soţiei unuia 
dintre prietenii mei cei mai buni). 

Nu este necesar să fi stat mult în Germania, pentru a şti 
care sunt efectele secundare ale berii: balonare, creştere în 
greutate, respiraţie urât mirositoare, indigestie, în ciuda 
prezenţei diastazelor, micile enzime a căror menire este tocmai 
de a ajuta digestia. S-o spunem de-a dreptul: fără diastaze, 
rezultatul ar fi catastrofal. 

Berea conţine tot ce e mai rău: alcool (desigur, în 
cantitate moderată), acid, dar, mai ales, o mare cantitate dintr-o 
glucidă - maltoza (4 g la litru) - al cărei indice glicemic este 110, 
adică şi mai ridicat decât al glucozei. De altfel, asocierea dintre 
alcool şi zahăr favorizează hipoglicemia, care stă la originea 
oboselii, deci a performanţelor scăzute (vezi capitolul despre 
hipoglicemie). Prin urmare, berea este o băutură cu o mare 
putere energetică, dacă ne referim la constituirea grăsimilor de 
rezervă. De aceea, abandonaţi berea, mai ales între mese. Dacă 
nu puteţi rezista, faceţi ca şi în cazul cartofilor prăjiţi. Îndepliniţi- 
vă această dorinţă de vreo două ori pe an, bând 1-2 halbe, într- 
una din cele mai bune cârciumi din oraşul dumneavoastră, după 
ce v-aţi asigurat, cel puţin, că este o bere de calitate. 

În Faza |, v-aş recomanda să eliminaţi definitiv berea. În 
Faza Il, în schimb, aşa cum veţi reintroduce o cantitate 
rezonabilă de vin, puteţi - din timp în timp - să beţi un pic de 
bere la o masă (maximum 33 de centilitri). 

VINUL. 

Am păstrat vinul la urmă, deoarece este singura băutură 
alcoolică în privinţa căreia rezervele mele vor rămâne mai 
nuanţate. 

Nu se face nici o distincţie între vinul alb şi vinul roşu, cu 
excepţia menţiunii că vinul roşu, conţine - în general - mai mult 
tanin. Taninul are, într-adevăr, virtuţi terapeutice speciale, în 
măsura în care procianidina pe care o conţine permite limitarea 
formării de ateroame. 

De aici şi până la a spune că vinurile bogate în tanin 
contribuie, într-o oarecare măsură, la prevenirea bolilor 
cardiovasculare, nu este decât un pas, pe care numeroşi oameni 
de ştiinţă, ca profesorul Masquelier19 l-au făcut. 

In 1979, o anchetă foarte serioasă, realizată în Anglia - şi 
referindu-se la 18 ţări - a evidenţiat faptul că mortalitatea prin 


infarct miocardic este deosebit de scăzută la populaţiile care 
consumă de obicei vin (de 3-5 ori mai redusă în Franţa şi Italia, 
decât în Europa de nord). 

Prin urmare, vinul va putea face parte din alimentaţia 
normală din cadrul metodei, cu condiţia de a rămâne la o 
cantitate rezonabilă (circa o jumătate de litru pe zi) şi de a fi 
băut, pe cât posibil, la sfârşitul mesei, adică atunci când 
stomacul s-a umplut deja cu hrană. 

In Faza |, este bine să renunţaţi la vin cât mai repede 
posibil. In Faza II, vinul va putea fi consumat zilnic, fără 
prejudicii pentru menţinerea greutăţii. Totuşi, cantitatea băută 
va trebui să fie administrată abil, cu celelalte glucide (mă 
gândesc în special la ciocolată sau la deserturi, în general). Dar 
acesta va face obiectul unui paragraf detaliat, puţin mai 
departe. 

Când veţi fi în Faza |, adică aceea în care trebuie să fiţi 
foarte fermi, poate că o să vă fie greu să luaţi masa în familie 
sau cu prietenii, fără să beţi o picătură de vin. Pentru că, dacă 
anunţaţi din capul locului că nu beti, ceilalţi pot fi jenaţi. 

Sfatul meu este acesta: lăsaţi să vi se umple paharul şi 
luaţi-l în mână la fel de des ca şi atunci când aţi bea normal. 
Inmuiaţi-vă buzele, în loc să beti. 

Am practicat această metodă mai multe săptămâni şi vă 
rog să mă credeţi că nimeni nu a observat că nu beam nimic. 

In acelaşi mod, nimeni nu a remarcat vreodată că nu 
mâncăm nici o fărâmitură de pâine. Pentru a da această iluzie, 
îmi încep întotdeauna bucata de pâine, dar rămâne ruptă, pe 
masă. Niciodată nu m-am „atins” de ea s-o mănânc. 

f. CAFEAUA. 

Adevărata cafea, tare de tot, espresso italienesc, a cărui 
doză de cofeină ar scula şi un mort, trebuie proscrisă. Beţi cafea 
decofeinizată sau cafea arabică slabă, care conţine mult mai 
puţină cofeină. Acum, se găseşte practic peste tot cafea 
decofeinizată şi este în general, bună. Chiar şi acasă puteţi face 
o cafea decofeinizată foarte bună. lar marii amatori de cafea nici 
nu bagă de seamă. 

Dacă sunteţi un băutor înrăit de cafea foarte tare, fără 
îndoială că simţiţi nevoia s-o beţi ca pe un excitant, pentru a vă 
trezi. 


Dacă aveţi, de obicei, momente de oboseală bruscă şi, 
mai ales, spre ora 11 dimineaţa sau pe la mijlocul după-amiezii, 
în timpul digestiei, aceasta este din pricina hipoglicemiei (vezi 
capitolul care îi este consacrat). 

Cofeina este interzisă pentru că, deşi nu este o glucidă, 
are ca efect stimularea pancreasului şi generează o secreție de 
insulină. 

Dacă aţi luat o masă fără glucide rele, a cărei energie este 
pe punctul de a fi eliberată, ar fi o prostie să compromiteţi 
această situaţie bună, provocând o secreție de insulină 
„mobilizatoare” printr-o ceaşcă de cafea tare. Dacă sunteţi 
băutori de cafea, nu vă va fi deloc greu să treceţi la cafeaua 
decofeinizată, de îndată ce veţi începe să aplicaţi metoda. La 
puţin timp după aceea, veţi fi surprinşi să constataţi că aţi şi 
uitat de nevoia de cafea. 

Este important de subliniat, totodată, că marii băutori de 
cafea (cu sau fără cofeina) se expun unui risc suplimentar: 
creşterea procentului de colesterol din sânge (vezi capitolul 
asupra hipercolesterolului). 

Atenţie, de asemenea, la ceai; teina are aceleaşi efecte ca 
şi cofeina şi, în plus, afectează absorbţia fierului! 

g. LIMONADELE ŞI BATURILE ACIDULATE. 

Aceste băuturi sunt preparate, în general, din extracte 
aproape întotdeauna sintetice de fructe sau de plante şi toate 
au acelaşi defect major: conţin mult zahăr. 

Deci sunt dăunătoare şi, ca urmare, trebuie total excluse, 
nu numai pentru că au în compoziţie mult zahăr, ci şi pentru că 
acidul din ele are ca efect iritarea stomacului, gastrita şi 
aerofagia. 

Chiar dacă sunt făcute pe bază de extracte naturale, 
trebuie să vă feriţi de ele, pentru că pot fi toxice. S-a observat 
că extractele naturale de citrice conţin, într-adevăr, urme 
importante de substanţe nocive, cum sunt terpenele. 

Cât despre cele mai rele dintre aceste băuturi, cele pe 
bază de cola, ar trebui să fie ori interzise, ori semnalate printr-o 
eticheta specială, cum sunt pachetele de ţigări în SUA: „Acest 
produs este periculos...”. 

Este, oricum, regretabil că în Europa consumul de cola a 
luat o asemenea amploare. li las doctorului Emile-Gaston 
Peeters sarcina de a face comentariile asupra acestei 


probleme20:La ora actuală, băuturile numite „pe bază de cola”, 
prezentate pe piaţa europeană, conţin, la 19 centilitri (conţinutul 
mediu al unei sticle mici), circa 21 mg de cofeină şi 102 mg de 
acid fosforic. Cofeina are proprietăţi excitante. Acidul fosforic 
este un acidifiant intens, iar marea lui concentraţie de fosfor 
riscă să dezechilibreze raportul calciu/fosfor din alimentaţie, cu 
un grav pericol de deficit în privinţa fixării calciulul în oase. În 
sfârşit, ar trebui să existe asigurarea că acidul fosforic utilizat nu 
conţine urme prea bătătoare la ochi de metale toxice grele. 
Concluzia este simplă. Băuturile numite „pe bază de cola” - 
având compoziţia actuală - trebuie să fie categoric interzise 
copiilor şi adolescenților. Ele nu sunt binefăcătoare pentru 
nimeni.” 

Cred că această declaraţie nu mai are nevoie de 
comentarii. 

Indiferent dacă este vorba de copii sau de 
dumneavoastră, recomandarea mea fermă este aceeaşi: fără 
limonadă, fără băuturi acidulate, fără cola! 

h. LAPTELE. 

Laptele natural este un aliment glucido-lipidic, adică are în 
compoziţie atât grăsimi, cât şi glucide. Prin urmare, este mai 
bine să-l evitaţi şi să nu cumpăraţi decât lapte degresat. 

Glucidele se află în zer şi sunt eliminate în momentul 
fabricării brânzeturilor, care nu mai păstrează decât lipidele şi 
proteinele (cu excepţia brânzei „Canta!” şi a brânzeturilor de 
capră). 

In brânza de vaci cu 0% materii grase, nu mai rămân 
decât proteinele şi puţine glucide (5 g la 100 de grame de 
brânză). 

i. SUCURILE DE FRUCTE. 

Nu mă voi extinde asupra acestui subiect, deoarece 
comentariul general cu, privire la fructe este valabil, după cum 
bănuiţi, şi în cazul sucurilor de fructe. 

Vă recomand, totuşi, să preferaţi fructele pentru a 
beneficia, astfel, de celuloza din pulpa acestora. Bineînţeles că 
numai sucurile de fructe pe care le veţi face singuri din fructele 
proaspete sunt acceptate. Nu consumaţi niciodată aşa-zisele 
sucuri de fructe din fermerţi, lipsite complet de vitamine, prea 
acide şi în care se adaugă sistematic zahăr. 

PUNEREA ÎN APLICARE A FAZEI |. 


PIERDEREA ÎN GREUTATE. 

Faza | a metodei noastre nu este, în mod obligatoriu, cea 
mai dificilă, pentru că, în general, va fi de ajuns să suprimaţi 
total doar unele lucruri. Dar, pentru a reuşi cu adevărat, va 
trebui, totuşi, să vă însugşiţi perfect elementele de bază ale 
sistemului. 

Dacă ar fi să mă încred în experienţa mea, tocmai la acest 
nivel se înregistrează unele rateuri. 

Departe de mine ideea de a mă îndoi de capacităţile 
dumneavoastră intelectuale de a asimila un nou concept. Dar, în 
cazul de faţă, trebuie să eliminăm mai întâi ideile moştenite, 
care sunt cu mult mai înrădăcinate în subconştientul nostru, cu 
cât ele sunt în de aproape legate de „cultura” noastră. Ideile 
destul de simple expuse aici - al căror fundament ştiinţific este 
opera unor medici şi a unor cercetători21 - nu au ieşit, din 
păcate, dintre pereţii unor cabinete. Nu trebuie deci să contaţi 
pe cei din anturajul dumneavoastră să va sprijine în ceea ce veţi 
întreprinde. 

Va trebui, de exemplu, să înţelegeţi că, dacă luaţi o masă 
proteino-lipidică (compusă din carne sau peşte cu legume), veţi 
putea să mâncaţi, dacă doriţi smântână22 fără a abuza şi fără 
nici un prejudiciu pentru noile reguli alimentare pe care le 
respectaţi. 

În schimb, daca vreţi să mâncaţi brânză de vaci în cursul 
unei mese pe bază de glucide, singura brânză care vă este 
îngăduită este cea cu 0% materii grase. 

lată, mai jos, un fel de ghid pentru punerea în practică a 
Fazei |. 

MICUL DEJUN. 

Micul dejun nr. 1: 

Este un mic dejun glucidic. 

Un fruct (mâncat cu minimum 20 de minute înaintea 
restului de alimente) cereale prelucrate (fulgi) pâinea neagră 
sau integrală brânză de vaci cu 0% materii grase cafea 
decofeinizată sau ceai slab lapte degresat îndulcitor sintetic (la 
nevoie). 

Caracteristica acestui mic dejun este faptul că este 
alcătuit pe bază de glucide bune, ceea ce înseamnă o eliberare 
de glucoză moderată şi, mai ales, absenţa oricărui lipid. 

Prin urmare, el cuprinde succesiv: 


UN FRUCT: Acesta poate fi de orice fel. Personal, aş 
recomanda mai degrabă o portocală, două mandarine sau un 
kiwi, deoarece, pe nemâncate, absorbţia vitaminei C este foarte 
eficace. 

Dacă vreţi un măr, mâncaţi-l foarte încet, cu coajă. 

Banana, prea bogată în glucide, nu ne interesează. 

Respectaţi cu stricteţe cele 20 de minute sau mai mult de 
la ingerarea - pe nemâncate - a acestui fruct şi până la 
începutul micului dejun propriu-zis. Recomandarea mea este să 
mâncaţi fructul la sculare, apoi să vă faceţi toaleta şi să nu luaţi 
micul dejun decât după ce v-aţi îmbrăcat, ceea ce vă va lua, 
chiar dacă sunteţi foarte rapizi, cel puţin o jumătate de oră. 

A mânca un fruct la micul dejun, în Faza | nu este o 
obligaţie şi nici o condiţie de reuşită. Este opţional. Dacă nu 
mâncaţi niciodată fructe, ceea ce este regretabil la urma urmei, 
nu le mâncaţi sistematic, doar pentru că le menţionez aici. În 
schimb, pentru cei care mănâncă fructe în fiecare zi şi care ar fi 
foarte frustraţi dacă ar fi lipsiţi complet de ele, am indicat, mai 
sus, că dimineaţa, pe nemâncate, este unul dintre rarele 
momente permise când le pot mânca. De altfel, puteţi, dacă 
doriţi, să luaţi un mic dejun compus exclusiv din fructe. Dacă 
alegeţi micul dejun nr. 2, care este proteino-lipidic, nu veţi 
putea mânca fructul decât dacă respectaţi intervalul de cel 
puţin o oră. E 

PÂINEA NEAGRĂ: Cumpăraţi de la brutărie pâine neagră. 
În general, se găseşte peste tot, dar este făcută mai mult sau 
mai puţin bine, pentru că, deseori, este produsă dintr-un 
amestec de sortimente de făină, în care făina completă nu 
reprezintă decât 25-30%. Pentru a-i recunoaşte calitatea, 
asiguraţi-vă că textura ei este relativ grosieră. Feriţi-vă de 
pâinea neagră care nu are decât numele şi culoarea acesteia. 
Ideal este să consumaţi pâine neagră „integral”, adică având 
toate componentele bobului de grâu (100% din fibrele lui), ceea 
ce face din această o glucidă bună, cu indice glicemic foarte 
scăzut. Pâinea germană sau suedeză are, în general, aceste 
caracteristici, dar trebuie să fiţi atenţi, căci i se adaugă deseori 
zahăr sau grăsimi. 

Pâinea neagră se îmbibă mai rapid cu lichidele din stomac. 
Deci veţi avea mai repede senzaţia de saţietate. Pentru că noi 
nu vom măsura niciodată cantitatea, aş fi tentat să vă spun că 


puteţi mânca tot ce doriţi. În realitate, m-aş mulţumi să spun, în 
privinţa pâinii: mâncaţi-o,raţiona!”. 

Puteţi consuma, de asemenea, chifle prăjite (deseori de 
provenienţă suedeză), ca şi crakeri fabricaţi din făină necernută. 
Există mai multe mărci, dar este important - înainte de a alege 
una - să o verificaţi bine, ca să nu conţină zahăr sau grăsimi. 

La fel, dacă luaţi pesmeţi, nu-i alegeţi decât pe cei care 
sunt făcuţi din făină necernută, în mod integral, şi care nu 
conţin nici zahăr, nici grăsimi, lucru deosebit de rar. 

Dar ce veţi pune pe pâine? In Faza | este, cu adevărat 
exclus să puneţi unt sau margarină, spre deosebire de ceea ce 
veţi putea face în Faza Il. Exclus, totodată, să puneţi miere sau 
dulceaţă. Mierea şi dulceaţa sunt glucide rele, cu o foarte mare 
concentraţie de zahăr. De aceea, trebuie eliminate cu 
desăvârşire. 

Prin urmare, vă propun să puneţi brânză de vaci cu 0% 
materii grase, pe felia de pâine. Dacă amestecul vi se pare cam 
fad, puteţi presăra pe deasupra un îndulcitor - dar puteţi decât 
foarte puţin, deoarece puterea sa de a îndulci este foarte 
ridicată - sau, dacă preferaţi, sare. 

Dar puteţi să alegeţi şi fulgii de cereale, pentru micul 
dejun. 

Pentru aceasta, ar trebui să-i preferaţi pe cei grosieri, care 
nu conţin nici un adaos indezirabil, ca zahărul, grăsimile, 
caramelul, mierea. Verificaţi bine compoziţia, care trebuie să fie 
menţionată pe cutie. Va trebui, în orice caz, să excludeţi tot 
ceea ce este produs pe bază de orez şi porumb. 

CAFEAUA DECOFEINIZATĂ SAU CEAIUL SLAB23: Nu voi mai 
reveni aici asupra necesităţii imperative de a nu bea cafea tare. 
În schimb, dacă aveţi o cafea slabă, merge. Dar, dacă v-aţi 
putea obişnui cu cafea decofeinizată, amestecată, eventual, cu 
cicoare („este excelentă pentru sănătatea dumneavoastră”) ar fi 
şi mai bine. Dacă beţi ceai, nu-l faceţi prea tare. Şi ceaiul 
conţine cofeină. 

LAPTELE DEGRESAT: Dacă puneţi lapte în cafea sau în 
ceai, folosiţi numai lapte degresat. Chiar şi laptele semi-gras 
este interzis, pentru că are, în conţinut, lipide. Cel mai bine este 
să luaţi lapte degresat-praf, pentru că puteţi realiza, în acest 
mod, un amestec mai concentrat. 


Bineînţeles că nu veţi mânca zahăr obişnuit (deja vi l-aţi 
alungat complet din minte). Folosiţi zaharina. 

Micul dejun nr. 2 

Micul dejun nr. 2, din Faza |, este sărat (proteino-lipidic), 
adică nu va conţine nici un fel de glucide, fie ele „bune” 
sau,rele”. Este cel pe care vi-l recomand când sunteţi la hotel, 
deoarece nr. 1 nu este întotdeauna uşor de luat în exterior.24 

Prin urmare, micul dejun nr. 2 conţine, la alegere: ouă 
şuncă şi/sau jambon, cârnaţi brânză cafea decofeinizată, cafea 
slabă sau ceai slab smântână sau lapte (de preferinţă 
smântână) zaharină (la nevoie). 

Acesta este, întrucâtva, un mic dejun anglo-saxon, cu 
singura diferenţă că nu are nici pâine prăjită, nici fulgi de 
cereale, nici dulceaţă şi bineînţeles, nici zahăr. 

Excluderea oricăror glucide din acest mic dejun este 
capitală. 

PRÂNZUL. 

Prânzul, luat acasă sau în oraş, va fi întotdeauna proteino- 
lipidic, ceea ce nu înseamnă că trebuie să conţină o mare 
cantitate de grăsimi (vezi capitolul II, asupra lipidelor „bune” şi 
„rele”). Vă voi da însă câteva exemple, pentru ca să fiu sigur că, 
nu veţi face nici o greşeală. 

Vă recomand să consultaţi, mai ales, lista glucidelor (vezi 
Anexa nr. 1) şi s-o copiaţi, ca s-o aveţi mereu la dumneavoastră. 
Dar o s-o învăţaţi repede pe dinafară. 

Meniul tip pentru prânz va fi următorul crudităţi peşte 
şi/sau came legumele permise (vezi lista) salată brânză băutură: 
apă neacidulată. 

Antreuri. 

Sunt permise toate salatele, cu condiţia ca printre 
componentele sale să nu fie glucide. Este, în special, cazul 
salatei „Ý la Nisa”. 

De aceea, asiguraţi-vă, înainte de a comanda un fel de 
mâncare, că nu conţine nici cartofi, nici porumb, nici morcovi, 
nici sfeclă. 

Evitaţi, totodată (numai în Faza I), alimentele glucido- 
lipidice, cum sunt nucile. Daca sunteţi la restaurant, nu 
comandaţi salată cu nuci, ci mai degrabă, o salată cu slăninuţa. 
Totuşi, fiţi atenţi: va trebui să precizaţi foarte bine, în momentul 


când faceţi comanda: salata să nu aibă crutoane, pentru că, de 
multe ori, bucătarii au suprătoarea manie de a le adăuga. 

Fiţi vigilenţi! Nu începeţi prin a tolera aceste „mici greşeli 
care sunt, de fapt, enorme, dacă aveţi în vedere obiectivul 
urmărit. Arătaţi-vă exigenţi în faţa chelnerilor. Dacă aţi precizat 
„fără crutoane” sau,fără porumb”, nu le acceptaţi,de data asta”, 
numai pentru că au mulţi oameni de servit. 

Dacă doriţi ca şeful de sală sau chelnerul să vă ia în 
serios, trebuie să fiţi convingători, insistând asupra faptului că 
este absolut exclus să acceptaţi chiar şi cea mai mică urmă din 
ceea ce nu doriţi, în felul care vi se va servi. 

În ceea ce mă priveşte, am găsit că cel mai bun mod dea 
mă face respectat pe acest plan este să spun că sunt alergic. Și 
merge de fiecare dată. Atâta timp cât veţi găsi în salată fasole 
verde, praz, anghinare, varză, conopidă, roşii, andive, 
sparanghel, ciuperci, ridichi, brânză sau mezeluri, mâncaţi cât 
vreţi. Veţi exclude din această listă salata de sfeclă roşie, 
deoarece conţine zahăr, precum şi morcovii. 

Cât despre ouă, nu există - după cum ştiţi - nici o 
restricţie, chiar dacă au maioneză.25 Ei, da! Maioneza şi 
smântâna sunt permise la mesele proteino-lipidice. Dar nu este 
nici un motiv să faceţi din asta o orgie. Dacă vă place maioneza, 
mâncaţi în mod normal. Dar ar fi mai bine s-o evitaţi, în cazul în 
care aveţi tendinţa la hipercolesterol (vezi capitolele II şi VIII). 

Puteţi lua, ca antreuri, şi ton, sardele în ulei, crab, 
langustine, somon afumat sau marmat. Evitaţi, totuşi, în Faza |, 
stridiile, scoicile Saint Jacques sau pateul de ficat de gâscă. 
Acestea conţin o cantitate de glucide şi, astfel, riscă să vă 
întârzie rezultatele fără a le compromite. Nu vă fie teamă însă, 
în Faza |! le veţi putea mânca după cum doriţi. 

Felul principal. 

Felul principal va putea fi compus, în special din carne sau 
peşte. Nu exista nici o restricţie în acest domeniu - poate doar 
în privinţa preparării - deşi ar fi de dorit să preferaţi peştele. 

Carnea şi peştele nu vor fi preparate pané. Pesmetul face 
parte dintre glucide. Peştele nu va fi dat prin făină. Feriţi-vă de 
limbă-de-mare „meuniere”. Comandaţi întotdeauna peştele la 
grătar. Evitaţi, de asemenea, grăsimile pentru prăjit, „saturate” 
de căldură, nu întotdeauna uşor de digerat, şi periculoase din 
cauza colesterolului. 


LU 


Atenţie la sosuri! Daca sunteţi adepţii „noii bucătării”, 
sosurile sunt, în general, foarte uşoare, în măsura în care nu 
conţin făină. In majoritatea cazurilor, sosul este rezultat prin 
combinarea cu o smântână având conţinutul de grăsimi foarte 
redus. 

Când mâncaţi carne, puteţi să luaţi, eventual, un sos 
bearnez26, dacă vă place şi nu aveţi probleme de colesterol. 
Dar evitaţi muştarul, în Faza |. Acesta este făcut cu făină extrasă 
din planta cu acelaşi nume şi este o glucidă. În cantitate mică 
nu deranjează prea mult. De aceea, îl reintroducem în Faza IlI. 

În ceea ce priveşte garniturile, veţi alege cu prioritate 
legumele bogate în fibre. De la roşii la dovlecei, trecând prin 
fasole verde, vinete sau conopida, aveţi de unde alege. 
Consultaţi lista din anexă, pentru ca să le cunoaşteţi pe toate, 
deoarece sunt numeroase. 

Aşa cum v-am recomandat mai înainte, dacă nu găsiţi 
altceva la restaurant, mâncaţi pur şi simplu salată verde, fetică, 
salată creaţă, cicoare sau păpădie. Şi o puteţi mânca atât cât 
doriţi, ca antreu, fel principal, precum şi înainte sau o dată cu 
brânza. 

Brânza. 

De acum, trebuie să va obişnuiţi să mâncaţi brânza fără 
pâine. Nu este deloc imposibil şi veţi vedea, după aceea, că o 
savuraţi mai bine. De altfel, o veţi aprecia cu atât mai mult, cu 
cât veţi putea - în curând - să o însoţiţi şi cu puţin vin. 

In orice caz, oamenii bine crescuţi mănâncă brânza 
exclusiv cu cuțitul şi cu furculita. De aceea, nu mai este loc şi 
pentru pâine ca suport. Dacă, totuşi, vă deranjează prea mult, 
încercaţi să mâncaţi brânza cu salată. lată şi o altă tehnică: 
întrebuinţaţi caşcavalul ca suport pentru alte brânzeturi. 

In Faza |, vă vor fi permise aproape toate brânzeturile. 
Totuşi veţi fi rezervaţi în privinţa brânzei de Cantal27, ca şi a 
brânzeturilor de capră, care conţin o cantitate mică de glucide. 
Este mai bine să le evitaţi în perioada de început. 

Deserturile. 

Unele deserturi pot fi preparate cu zaharină în măsura în 
care prepararea nu implică mult timp de coacere sau fierbere - 
de exemplu, tarta cu cremă englezească28 sau laptele de 
pasăre. 

Băuturile. 


Am spus deja că, în Faza |, trebuie să evitaţi orice băutură 
alcoolică, inclusiv vinul. Deci beţi apă, ceai rusesc sau ceai de 
plante, dacă vă place. Dar evitaţi apele gazoase, pentru că vă 
umflă şi vă perturbă digestia. 

Oricum vă recomand să nu beţi decât foarte puţin în 
timpul mesei, deoarece riscaţi să vă „înecaţi” sucurile gastrice şi 
să vă deranjati digestia. Dacă, totuşi, trebuie s-o faceţi, începeţi 
numai după a doua jumătate a mesei. Nu beţi din momentul în 
care vă aşezaţi să mâncaţi. Acesta este un obicei dăunător, pe 
care îl au prea mulţi semeni ai noştri. Şi este responsabil pentru 
o parte dintre tulburările de metabolism ce se reflectă asupra 
digestiei. Beţi mai bine între mese (minimum un litru de apă). 

Dacă mergeţi la mese festive, în Faza |, vă reamintesc că 
trebuie să vă sustrageţi de la consumarea băuturilor-aperitiv 
alcoolice. Luaţi un suc de roşii. Dacă nu aveţi încotro, acceptaţi 
o băutură alcoolică (un kir29, de exemplu, pregătit pentru toată 
lumea), primiţi-o, dar nu o beţi. Muiaţi-vă din când în când 
buzele, pentru a „participa”, dar nu o consumati. Apoi, o puteţi 
„face uitată” pe undeva, într-un moment în care nimeni nu bagă 
de seamă. În anumite împrejurări, poate o să fie mai greu să vă 
debarasaţi de ea. Atunci, daţi dovadă de imaginaţie. Puneţi 
paharul la îndemâna amatorilor de băutură, care se aranjează 
ei, cumva, să ia „din neatenţie” paharul altora, mai ales dacă 
este plin: Dacă această | specie nu mai există în anturajul 
dumneavoastră apropiat - ceea ce m-ar mira - atunci vă rămâne 
posibilitatea ghiveciului de flori, a frapierei de şampanie, a 
ferestrei, dacă este vară, sau chiuvetei. 

Dacă sunteţi în Faza | şi vă aflaţi la o recepţie, iată câteva 
sfaturi: 

Acceptaţi paharul de şampanie care vi se pune în mâna. 
Ţineţi-l în mână o bucată de vreme. Muiaţi-vă buzele în el, din 
când în când, dacă aveţi siguranţa că nu-l veţi bea. Apoi, puneţi- 
|, cu discreţie, jos. 

Mâncarea servită la o recepţie constituie, în schimb, o 
adevărată problemă. Dar nu există problemă fără soluţie. 

Este exclus să mâncaţi sandvişuri, oricât ar fi ele de mici. 
Dar ce se află pus pe pâine este foarte bun pentru 
dumneavoastră: o felie de somon, salam, o rondelă de ou, 
sparanghel etc. Dacă sunteţi destul de isteţ ca să separați 
partea de deasupra de suportul de pâine, bravo vouă! Dar la 


recepții există întotdeauna lucruri conforme cu regimul nostru 
alimentar. 

Căutaţi brânza! întotdeauna veţi găsi şi brânză sub o 
formă sau alta. Mai ales în cubuleţe mici. Căutaţi şi cârnăciorul! 
Aş fi foarte surprins să nu fie. Cârnăciorii mici, pentru cocktail, 
sunt mereu prezenţi la ceremonii. Profitaţi ca să mâncaţi câţi 
doriţi, în măsura în care sunteţi convinşi că nu conţin făină. Insă 
atenţie la muştar! 

Dacă veţi considera că faceţi parte dintre oamenii care nu 
rezistă în faţa mâncărurilor expuse, dacă vă temeţi că veţi ceda, 
inevitabil, pentru că nu vă puteţi domina atunci când vă este 
foame, iată o soluţie: înainte de a merge la recepţie, ronţăiţi 
ceva permis, că să vă asiguraţi stomacul. 

Pe la jumătatea secolului XIX, stră-străbunicul meu, care 
avea şase copii. era invitat, o dată pe an, împreună cu familia, 
să ia masa la directorul companiei la care lucra. Stră-străbunica 
mea, după cum mi s-a povestit, avea mare grijă să le dea 
copiilor să mănânce, în prealabil, o supă foarte deasă. Cu burta 
bine „pusă la cale”, încântătorii copilaşi arătau un entuziasm 
mai puţin excesiv în faţa mâncărurilor grozave, pe care nu le 
aveau niciodată acasă. Astfel că stră-străbunicii mei au dobândit 
repede reputaţia de a avea nişte copii extrem de bine educați. 

Dacă vă este teamă că nu veţi rezista, mâncaţi, înainte de 
a merge la recepţie, 1-2 ouă tari sau o bucată de brânză. De 
altfel, obişnuiţi-vă să aveţi întotdeauna la dumneavoastră 
bucățele de brânză „Babybel” sau „Vache qui rit”.30 

Dacă aveţi „un mic gol” m stomac, în orice moment al. 
zilei, puteţi să uzaţi şi chiar să abuzaţi de acest subterfugiu. In 
general, în aceste momente puteţi mânca orice, de pe lista 
alimentelor permise. Atenţie doar să nu ingeraţi prea multe 
lipide, după ce aţi luat o masă glucidică. De exemplu, nu 
mâncaţi o bucată de brânză la ora 9 dimineaţa, dacă aţi luat 
micul dejun la ora 8. 

În ipoteza că veţi fi invitaţi acasă la prieteni, situaţia va fi - 
prin definiţie - mai dificilă, în măsura în care posibilitatea de 
manevră vă va fi considerabil redusă. 

Să examinăm situaţia sub toate unghiurile. Poate că aceşti 
prieteni sunt oameni pe care îi cunoaşteţi bine. Poate sunt chiar 
membri ai familiei dumneavoastră. Atunci, profitaţi de libertatea 
raporturilor cu ei şi „vindeţi-le pontul” în mod discret. Intrebaţi-i 


dinainte ce va fi de mâncare şi nu vă fie teamă să le daţi 
sugestii. 

In ipoteza că sunteţi foarte puţin intimi cu gazdele, va 
trebui să reflectaţi şi să improvizaţi. Dacă invitaţia are un 
caracter „excepţiona!”, nivelul mâncărurilor va fi pe măsură. De 
aceea, aş fi foarte surprins să vi se servească orez, paste sau 
cartofi. 

Dacă este pateu de ficat de gâsca, mâncaţi-l, cu toate că 
nu este recomandat în Faza | ca aliment pe care să-l mănânci în 
voie. Dar o dată, din când în când, nu are nici o importanţă. 
Totuşi, pentru Dumnezeu, nu mâncaţi şi pâinea prăjită cu care a 
fost servit: Nimeni nu vă obligă. Nici măcar buna creştere. 

Dacă vi se oferă un minunat sufleu de brânză, mâncaţi-l, 
aşa cum face toată lumea, deşi conţine făină. Dar nu vă lăsaţi 
duşi de val, sub pretext că „merge”. Şi nu vă agravaţi situaţia 
acceptând să luaţi de trei ori. 

Dacă aveţi ca antreu im pateu în aluat, mâncaţi doar 
miezul, care este - în general - proteino-lipidic şi lăsaţi restul, 
discret, pe marginea farfuriei. Când nu sunteţi m compania unor 
persoane apropiate, nimeni nu va face impoliteţea să vă spună: 
„ia uite, ai lăsat ce era mai bun!” Chiar dacă îşi pune întrebări în 
sinea ei, stăpâna casei se va abţine să întrebe „de ce nu ţi-a 
plăcut cojiţa?” 

In ceea ce priveşte felul principal, cred că nu veţi avea nici 
o problemă, deoarece garniturile sunt, de obicei, la discreţie. 
Puteţi lua, simbolic. puţin orez sau paste, dar nimeni nu vă 
obligă să le mâncaţi. 

Dacă, după aceea, continuaşi să muriţi de foame, scoateţi- 
vă pârleala cu salată şi, mai ales, cu brânză. Dacă mâncaţi 
multă brânză, stăpâna casei va aprecia faptul şi vă va ierta mai 
uşor pentru că i-aţi lăsat deoparte coaja pateului. Un platou cu 
brânzeturi este frumos când este bine garnisit cu o rnare 
varietate de sorturi. De obicei, invitaţii nu prea iau din ele 
deoarece, după toată pâinea pe care au mâncat-o, nu mai au loc 
şi pentru brânză. Prin urmare, onoraţi platoul! 

Evident că momentul critic este cel al desertului, fiindcă 
este întotdeauna greu sa spui „nu, mulţumesc, nu doresc”. 
Atunci, insistaţi să nu vi se dea decât o bucăţică mică de tot şi 
faceţi ca cei cărora nu le mai este foame: lăsaţi-o, în bună parte, 
în farfurie. 


În sfârşit, aşteptaţi cât mai mult, până când veţi începe să 
beţi. Mai întâi, beţi vinul roşu, în special cu brânză. 

Dar, dacă situaţia a fost mai rea decât v-aţi aşteptat, dacă 
nu aţi putut absolut deloc să aveţi imaginaţie în faţa agresiunii 
glucidelor rele, şi asta chiar la mijlocul Fazei |, nu vă rămâne 
decât să fiţi mai vigilenţi, pe viitor, în aplicarea noilor 
dumneavoastră principii alimentare. 

Trebuie să ştiţi că, în Faza |, sunteţi încă foarte sensibili la 
glucoză. Metoda de faţă vizează ridicarea pragului 
dumneavoastră de toleranţă, dar atât timp cât acesta nu a atins 
nivelul bun, sensibilitatea la glucoză vă rămâne mare. 

Şi este absolut evident că, dacă aduceţi în organism - de 
azi pe mâine - o mare cantitate de glucide rele, după ce fusese 
privat de ele câtva timp, acesta o să le asimileze cu mare 
bucurie. Şi veţi capitaliza, într-o singură seară, toate grăsimile 
de rezervă pe care le-aţi pierdut într-o săptămână sau două. 

Cu cât veţi fi mai avansați în Faza | (care trebuie să se 
întindă pe 2-3 luni), cu atât recâştigarea în greutate va fi mai 
puţin catastrofală. 

In schimb, dacă faceţi „un mare exces”, la 2-3 săptămâni 
după ce aţi început Faza |, riscaţi să reveniţi subit la un nivel 
foarte apropiat celui la care vă aflaţi la început. Acest fapt vă 
poate descuraja complet. Totuşi, spuneţi-vă, ca şi în alte 
împrejurări, că o bătălie pierdută nu vă compromite şansele de 
a câştiga războiul. 

CINA. 

Cina va fi ori proteino-lipidică ori pe bază de „glucide 
bune”. 

Cina nr. 1: 

Dacă este proteino-lipidică, cina va semăna, ca o soră, cu 
prânzul. Diferenţa rezultă din faptul că, în majoritatea cazurilor, 
această masă este luată acasă. Şi, acasă, alegerea este 
întotdeauna mai limitată. Dar dacă aţi ştiut să vă convingeţi 
familia şi să daţi recomandaţiile care vă convin, nu ar trebui să 
întâmpinați nici o dificultate. Idealul ar fi să începeţi masa de 
seară supă deasă. In ea veţi putea pune napi, praz, ţelină, varză 
etc. Va fi compusă, în exclusivitate, din legumele din Anexa nr. 
1. Atenţie, există riscul ca bucătăreasa să fie tentată să pună şi 
cartofi. Căci, pentru ea, supa de legume fără cartofi nu este 
posibilă. Cartoful are, într-adevăr, capacitatea de a „lega” supa. 


Dar acest rol poate fi jucat şi de ţelină. Există şi un alt mijloc de 
a lega o supă de legume: adăugaţi un gălbenuş sau câteva 
ciuperci pasate cu mixerul şi transformate în piureu. 

Pentru a îmbunătăţi gustul supei de legume, puteţi să-i 
adăugaţi, în momentul m care o serviţi la masă, o bucăţică de 
unt cât o nucă sau o linguriţă de smântână, bineînţeles, dacă nu 
trebuie să vă supravegheați cu stricteţe colesterolul. 

Dacă doriţi, puteţi mânca la cina orice fel de carne. 
Recomandarea făcută persoanelor vârstnice, de a nu consuma 
carne seara, rezultă din faptul că eliminarea toxinelor din carne 
se face mai dificil atunci când, în cursul aceleiaşi mese, s-au 
ingerat şi glucide. Digestia şi, ca urmare, somnul riscă să fie, 
astfel, perturbate. 

La tineri, toxinele, mobilizate cu concursul glucidelor, se 
evaluează mai uşor, datorită activităţii fizice. lată un motiv 
suplimentar pentru ca sedentarul care sunteţi, cu siguranţa, să 
nu amestecați glucidele cu carnea, chiar dacă aveţi puţine 
kilograme de pierdut! 

În afară de carne, exista ouăle, care se pot prepara în 
diverse moduri. Mâncaţi omlete cu salată. Sunt delicioase! 

Totuşi, seara preferaţi peştele, este mai uşor şi vă 
protejează pe plan vascular. 

La capitolul brânzeturi, pe lângă faptul că nu aveţi 
restricţii, profitaţi că sunteţi acasă şi mâncaţi iaurt31. Acesta 
este excelent pentru digestie, deoarece conţine elemente ce 
reconstituie-flora intestinală. Dar fiţi atenţi! Nu mâncaţi decât 
iaurturi bune, fără arome sau fructe. Verificaţi ca fermentul 
lactic să fie natural. Veţi fi sigur că nu vă înşelaţi dacă veţi 
cumpăra iaurt de fermă sau cu standard înalt. 

Dacă luaţi masa acasă, profitaţi, în orice caz, pentru a 
mânca lucruri permise, simple, şi care vă plac, ca rasolul. 
Mâncaţi lucruri pe care nu le veţi găsi niciodată la restaurant, ca 
anghinarea fiartă. Este delicioasă, plină de vitamine şi de săruri 
minerale, are multe fibre ceea ce vă ajută mult m privinţa 
tranzitului intestinal şi scade glicemia. Nu uitaţi, mai ales, să 
mâncaţi legume: roşii, spanac, andive, vinete, conopidă, praz, 
dovlecei, ciuperci. 

Cina nr. 2: 

Cina nr. 2 va fi glucidică. 


În afară de elementele care vă sunt interzise în toate 
cazurile (zahărul, cartofii etc.), va trebui să evitaţi, cu stricteţe, 
să mâncaţi lipide la o masă glucidică. 

Fără lipide înseamnă fără carne, peşte, ulei, unt, ouă, 
brânză (cu excepţia brânzei de vaci cu 0% grăsimi, cum este 
aceea pe care o mâncaţi la micul dejun). 

Rămân, prin urmare, toate legumele verzi şi orezul 
neprelucrat, fasolea şi lintea. Dar, atenţie, fără unt, margarină, 
ulei sau alte grăsimi animale. Am putea include în această listă 
pastele făcute din făină necernută, numai că sunt greu de găsit. 
Dacă, totuşi, aveţi şansa de a le fi obţinut, va trebui neapărat să 
le verificaţi, ca să nu conţină, sub nici un motiv, materii grase. 
Când le veţi mânca fără unt şi fără brânză, veţi evita jalea care 
v-ar cuprinde încurajându-vă cu un sos de busuioc sau de roşii, 
ambele recomandate la orezul neprelucrat (vezi orezul, la 
Capitolul IV, despre făinoase). 

Pentru a încheia, iată o idee pentru cina nr. 2: 

Supă de legume (fără unt sau smântână) orez neprelucrat 
cu sos tomat salată brânză de vaci cu 0% grăsimi. 

V-am dat ca exemplu această masă glucidică pentru a fi 
cât mai exhaustiv posibil. Îl recomand numai exclusiviştilor, care 
sunt siguri că nu vor face nici o greşeală. Pentru că, dacă faceţi 
cea mai mică eroare, totul va fi compromis. 

Vă recomand, prin urmare, să luaţi la cină, ca şi la prânz, 
o masă proteino-lipidică pe bază de ouă, carne fără grăsime - ca 
pasărea sau peştele - însoţită de numeroasele legume permise. 

GUSTAREA (PICNICUL) 

Vi se întâmpla uneori, cu siguranţă, din diverse motive, să 
nu aveţi timp să mâncaţi. În general, există tendinţa de a sări 
peste masa de prânz şi - pentru a vă simplifica viaţa - din două 
una: ori renunţaţi la masă ori vă mulţumiţi să înfulecaţi repede 
un sandviş. 

Nu săriţi niciodată peste vreo masă. Este una dintre 
regulile de aur ale dieteticii. La limită, mâncaţi de 4-5 ori pe zi, 
dacă vă face plăcere, dar nu renunţaţi niciodată la una dintre 
cele trei mese principale. Este cea mai gravă eroare pe care o 
puteţi face. Este cel mai bun mijloc de a vă destabiliza întregul 
metabolism. Interziceţi-vă această practica şi blamaţi-i pe toţi 
cei care o adoptă. Dacă procedaţi în acest fel, organismul 


dumneavoastră se va găsi în situaţia câinelui hrănit în mod 
neregulat care îşi face rezerve, de cum găseşte ceva de ros. 

In stadiul la care ne aflăm, sunt convins că aţi izgonit 
definitiv din minte ideea sandvişului cu unt şi şuncă, mâncat în 
localul dumneavoastră preferat, sau a chiflei infame cu „burger” 
tocat. In încheierea cărţii de faţă vă voi spune tot răul pe care îl 
cred despre groaznicele obişnuinţe alimentare care ne vin direct 
din ţara pe care o considerăm cea mai civilizată din lume, cu 
toate că admiraţia şi stima pe care ni le insuflă sunt în anumite 
privinţe (care nu au nimic de-a face cu gastronomia sau 
dietetica) pe deplin îndreptăţite. Prin ce vom înlocui toate astea? 
După tot ce aţi învăţat până acum, este de ajuns doar puţină 
imaginaţie. 

lată, la grămadă, tot ce puteţi cumpăra pentru a lua 
comod o „gustărică” la locul de muncă sau în timpul unei 
călătorii, oricare ar fi condiţiile: şuncă de Praga, întotdeauna 
tăiată în felii foarte subţiri, care pot fi mâncate cu mâna; 
salam32: aici veţi avea nevoie de cuţit. Un coupe-papier poate 
folosi foarte bine; ouă tari: le puteţi cere şi în localuri; roşii: dacă 
aveţi grijă să aveţi în permanenţă la îndemână nişte şerveţele, 
roşia este ideală. Poate fi mâncată, efectiv, ca un fruct; 
brânzeturi: toate merg, dar - pentru că trebuie să fim, înainte de 
toate, practici - voi exclude din oficiu brânzeturile de tip 
camembert, ale căror manifestări de simpatie riscă să nu fie 
deloc apreciate de vecinii apropiaţi, mai ales dacă sunteţi în 
tren. Alegeţi, dintre ele, tipul „Babybel” sau „Vache qui rit”. 

Dar dacă sunteţi absolut lipsit de merinde, puteţi, aşa cum 
v-am mai semnalat, să luaţi o gustare alcătuită numai din 
fructe. Mâncaţi cât doriţi, până vă săturaţi. Necazul, în privinţa 
fructelor, este că sunt digerate rapid. 

De aceea, după vreo două ore, vă puteţi pomeni cu 
o,fomică” pe care o veţi potoli uşor, cu ajutorul unui măr, de 
exemplu. Chiar şi în cazuri limită, nu recurgeţi niciodată la 
glucidele rele cum sunt prăjiturile uscate, care vă sunt interzise, 
sau, şi mai puţin, la napolitane ori altele asemenea, ca săvă 
taie foamea. 

Ajungem, acum, la sfârşitul Fazei |. 

Dacă înainte de a adopta aceste principii alimentare 
mâncaţi zahăr în mod normal sau eraţi un mare amator de 
dulciuri şi prăjituri, veţi putea slăbi 2-3 kg încă din prima 


săptămână. În nici un caz să nu vă opriţi în acest moment, 
deoarece veţi avea toate şansele să puneţi la loc, în două zile, 
tot ceea ce aţi pierdut în opt. 

După această primă perioadă, slăbirea va deveni mai 
progresivă şi, în măsura în care veţi aplica cu scrupulozitate 
recomandările mele, pierderea în greutate va fi neregulată. 

Această pierdere în greutate ar trebui deci să aibă un ritm 
susţinut, deşi se face în mod absolut individual, aşa după cum 
am precizat mai înainte. 

Experienţa arată că rezultatele se obţin mai uşor la 
bărbaţi decât la femei, cu excepţia, poate, a hiperanxioşilor sau 
a celor care fac tratamente medicamentoase deosebite (unele 
medicamente favorizează efectiv creşterea în greutate). Femeile 
însă rețin mult mai multă apă (în momentul ciclului sau ca 
reacţie la stres şi la problemele afective), ceea ce poate infirma 
calculele, pentru o scurtă perioadă. Dar asta nu înseamnă că nu 
vor obţine rezultate la fel de bune, ci dimpotrivă. 

S-a remarcat că unii subiecţi de sex feminin aveau, 
câteodată, mai multe dificultăţi decât alţii, în obţinerea 
rezultatelor. 

Au fost identificate patru cauze posibile: anxietatea, care 
stimulează într-un mod anormal secreția de insulină; dereglările 
hormonale din momentul adolescenţei sau al menopauzei; 
problemele tiroidiene, destul de rare, de altfel; o anumită formă 
de rezistenţă, proprie organismului feminin respectiv, 
manifestată cel puţin la început şi explicată prin multiplele 
privaţiuni la care a fost supus, ca urmare a regimurilor 
hipocalorice abuzive şi succesive. 

Dacă înainte aţi avut unele probleme în privinţa 
procentului de colesterol, de acum nu mai aveţi nici cel mal mic 
motiv de teamă. Pentru că, în măsura în care aţi ştiut să vă 
gestionaţi cu inteligenţă consumul de lipide, în foarte scurt timp 
ar trebui să vă debarasaţi de această grijă. 

Fugiţi de grăsimi, nu mâncaţi prea gras şi, mai ales, evitaţi 
grăsimile saturate care vă măresc colesterolul; alegeţi grăsimile 
care scad colesterolul rău, făcându-l să crească pe cel bun. 

Aceste noţiuni au fost definitiv admise de către toţi 
specialiştii din lume, iar numărul de publicaţii ştiinţifice din acest 
domeniu este impresionant (vezi Capitolul VIII asupra 
hipercolesterolului). 


Deşi este improbabil, s-ar putea ca medicul 
dumneavoastră să nu fie cu totul de acord în privinţa acestei noi 
abordări a problemei, care nu corespunde cu ceea ce a fost 
învăţat el. Evoluţia mentalităților se face, în acest domeniu, ca şi 
în multe altele, cu o anumită încetineală, chiar şi atunci când se 
înfăţişează fapte ştiinţifice irefutabile. 

In mod normal, dacă respectaţi regulile Fazei |, este 
imposibil să nu obţineţi rezultate. Dacă lucrurile stau altfel sau 
dacă slăbirea se obţine după o perioadă anormal de lungă, 
înseamnă că există un lucru pe care nu l-aţi îndeplinit corect. 

De fapt, ar trebui să faceţi, câtva timp, o listă exhaustivă 
cu tot ceea ce mâncaţi de dimineaţă şi până seara. În lumina 
acestei cărţi, veţi găsi, cu siguranţă, ceea ce nu merge. 

S-ar putea, de exemplu, să consumaţi prea mult iaurt sau 
prea multă brânză de vaci normală (glucido-lipidică) ori să 
mâncaţi cu regularitate supe care, după spusele celor din 
familie, nu conţin decât legume „permise”, ca: roşii, măcriş, 
praz etc. Fiţi mai circumspecţi şi verificaţi sursa. Aţi putea, de 
exemplu, descoperi că faimoasele supe sunt din pachet sau din 
cutie. Or, dacă sunteţi atenţi la compoziţia înscrisă obligatoriu 
pe ambalaj, veţi remarca uimiţi că, pe lângă legumele permise, 
există şi glucide rele, sub formă de amidon, zaharuri, dextroză, 
precum şi agenţi de îngroşare sau coloranţi. 

Prin urmare, fiţi grijulii! Chiar dacă aceste principii 
alimentare nu sunt greu de pus în practică, ele cer - cel puţin în 
primă fază - unele eforturi şi, hai să recunoaştem, unele 
sacrificii. Dar nu le compromiteţi prosteşte. 

Atenţie! Dacă ţineţi, în prezent, un regim hipocaloric, nu 
treceţi brusc la aplicarea acestei metode. Organismul 
dumneavoastră se află într-o perioadă de frustrare, iar o 
cantitate mai mare de hrană, survenită brutal, l-ar putea 
determina să-şi facă rezerve. Veţi risca să luaţi 2-3 kg, înainte 
de a slăbi. Pentru a evita aceste kilograme inutile, începeţi să 
aplicaţi metoda socotind caloriile timp de câteva zile, în 
continuare şi mărind progresiv raţia cu câte 100 de calorii pe zi. 

DURATA FAZEI |. 

Intrebarea legitimă care se pune, fără îndoială, o dată 
ajunşi la sfârşitul acestui capitol este: 

Cât timp trebuie să stai în Faza 1? 


Cu riscul de a vă face să zâmbiţi, voi răspunde cu o 
formulă dragă unuia dintre marii noştri comici, astăzi dispărut: 
„câtva timp!”. Pentru că aceasta depinde de un mare număr de 
parametri. 

Am putea răspunde că faza | trebuie să dureze atât cât 
este nevoie pentru a scăpa de excesul ponderal, ştiind că 
progresia slăbirii se face, în general, după criterii individuale. 

Dar am putea enunţa, ca regulă, că sfârşitul fazei | 
corespunde momentului în care aţi atins greutatea ideală. Şi, 
pentru a o calcula, este de ajuns să citiţi Capitolul XIII. 

In loc să vorbim de greutatea ideală, ar trebui să vorbim, 
mai curând, de greutatea de formă sau de echilibru, o noţiune 
foarte individuală, ce corespunde atingerii unui prag dincolo de 
care organismul însuşi decide să nu mai slăbească, stabilizându- 
se. 

Dacă aveţi de slăbit 10-15 kg, Faza | ar putea dura de la 
câteva săptămâni la câteva luni. 

Dacă nu aveţi de pierdut decât 4-5, puteţi fi tentat s-o 
scurtaţi, de îndată ce v-aţi atins obiectivul. 

Or, vă reamintesc că scopul Fazei |, în afară de a va scăpa 
de kilogramele în exces este, în special, acela de a odihni 
pancreasul, pentru a-i permite să-şi ridice pragul de toleranța la 
glucoză. 

In consecinţă, dacă scurtaţi prematur Faza |, riscaţi - cu 
toate că eventualele kilograme au dispărut - să nu-i fi acordat 
pancreasului timpul necesar pentru a-şi recăpăta sănătatea. 

In ipoteza că nu aţi avea de slăbit şi că aţi aplica metoda 
numai pentru a redobândi o vitalitate fizică şi intelectuală mai 
mare, problema ar fi, desigur, aceeaşi. Aveţi interesul să 
prelungiţi cât mai mult posibil faza |, pentru a vă reechilibra în 
mod definitiv toate funcţiile metabolice şi digestive. 

În realitate, problema duratei fazei | nu ar trebui pusă, 
deoarece trecerea în faza II nu se va face de azi pe mâine, ci 
progresiv. 

Şi, apoi, veţi constata că faza | nu vă supune deloc la 
constrângeri, pentru că nu face obiectul unor privaţiuni. 

De altfel, veţi vedea că vă veţi simţi atât de bine în cursul 
ei, încât o să vă vină greu s-o părăsiţi. _ 

SA REZUMAM PRINCIPIILE DE BAZA ALE FAZEI |. 


Nu amestecați niciodată glucidele rele (pâinea albă, făina, 
făinoasele) cu lipidele (carnea, grăsimile, uleiurile) în cursul 
aceleiaşi mese. 

Evitaţi toate elementele glucido-lipidice (ciocolata, 
avocado, ficatul, alunele). 

Eliminaţi în totalitate zahărul din alimentaţie. 

Nu mâncaţi decât făină necernută. 

Nu mâncaţi decât pâine neagră cu tărâţe sau integrală, 
fabricată cu făină necernută (o mâncaţi numai la micul dejun). 

Uitaţi cartofii şi, mai ales, pe cei prăjiţi. 

Uitaţi orezul alb. Mâncaţi numai orez neprelucrat sau 
sălbatic (cu moderație). 

Nu mâncaţi niciodată paste făinoase făcute cu făină 
cernută. 

Renunţaţi provizoriu la alcool, sub toate formele: aperitiv, 
vin, bere, digestiv. Este o măsură esenţială, în Faza |. După 
aceea, vinul va putea fi reintrodus, în doze rezonabile. 

Evitaţi cafeaua prea tare. Obişnuiţi-vă să beţi cafea 
decofeinizată. 

Nu săriţi niciodată peste o masă. Repartizaţi alimentele în 
trei mese, luate - pe cât posibil - la aceeaşi oră. 

Limitaţi consumul de „lipide rele”, preferându-le pe cele 
„bune”, pentru a preveni bolile cardio-vasculare (vezi Capitolul 
lI). 

Încercaţi să beţi cât mai puțin când mâncaţi, pentru a 
evita diluarea sucurilor gastrice. Nu beţi niciodată la începutul 
mesei. 

Nu mâncaţi în grabă. Mestecaţi bine şi evitați orice 
încordare în timpul mesei. 

Preparaţi-vă singuri sucurile de fructe. Evitaţi băuturile 
acidulate şi sucurile de fructe fabricate industrial, care conţin 
zahăr. 

Aşteptaţi 3 ore după o masă glucidică (de exemplu, după 
micul dejun) înainte de a ingera lipide. 

Aşteptaţi 5 ore după o masă lipidică, pentru a ingera 
glucide. 

Mâncaţi multe fibre alimentare (celuloză), salate, legume 
verzi, fructe (vezi tabelul din Capitolul II). 

Avertisment: cele enunțate mai sus nu constituie decât 
rezumatul câtorva principii prezentate în text. În nici un caz nu 


trebuie să le consideraţi ca pe metoda însăşi, sub formă 
condensată. Aplicația anarhică a acestora, de către cineva care 
nu ar fi luat cunoştinţă de capitolele anterioare şi următoare, ar 
putea duce la un dezechilibru alimentar ce ar risca să devină 
periculos datorită unei proaste gestiuni a lipidelor. 

Notă: În cursul acestei prime părţi am descoperit, în mod 
progresiv, două noi categorii de glucide: cele „bune”, pe care le 
vom putea consuma fără a pune în pericol pierderea în greutate, 
şi cele „rele”, pe care va trebui sa le controlăm şi să le evităm 
sistematic. Diferenţa dintre ele nu este bazată doar pe mărimea 
procentului de glucide, ci, în special, pe modul în care îşi 
eliberează glucoza potenţială în timpul digestiei. Cu cât făina va 
fi mai prelucrată, cu atât va fi considerată mai „rea”, ca glucidă. 
Cu cât pâinea va conţine mai multe cereale brute, va fi integrală 
- deci cu cât va conţine mai multă celuloză - cu atât va fi mai 
„bună”, din punct de vedere glucidic (vezi Capitolul II). 

Exemple de meniuri pentru FAZA 133 

Meniuri pentru prânz: 

Salata de roşii. 

lepure cu pătrunjel. 

Fasole verde. 

Brânză. 

Băuturi: apă, ceai rusesc slab, ceai de plante. 

Salată de castraveți. 

Fileu de morun (cu sos tomat) 

Spanac. 

Brânză. 

Băuturi: apă, ceai rusesc slab, ceai de plante. 

Ridichi cu unt. 

Escalop de curcă. 

Andive înăbuşite. 

Brânză. 

Băuturi: apă, ceai rusesc slab, ceai de plante. 

Scrumbie cu vin alb. 

Biftec tocat la grătar. 

Broccoli. 

Brânză. 

Băuturi: apă, ceai rusesc slab, ceai de plante. 

Salată de ciuperci. 

Pui fript. 


Dovlecei gratinaţi. 

Brânză. 

Băuturi: apă, ceai rusesc slab, ceai de plante. 
Salată de inimă de palmier. 

Cotlet de porc. 

Piureu de ţelina. 

Brânză. 

Băuturi: apă, ceai rusesc slab, ceai de plante. 
Praz cu sos vinegretă. 

Rinichi la grătar. 

Salsifi34 

Brânză. 

Băuturi: apă, ceai rusesc slab, ceai de plante. 
Ţelină cu sos remoulade. 

Pulpă de miel. 

Dovlecei gratinaţi. 

Brânză. 

Băuturi: apă, ceai rusesc slab, ceai de plante. 
Sardine în ulei. 

Cârnaţi francfurter. 

Varză. 

Brânză. 

Băuturi: apă, ceai rusesc slab, ceai de plante. 
Sparanghel. 

Caltaboş la grătar. 

Piureu de conopidă. 

Brânză. 

Băuturi: apă, ceai rusesc slab, ceai de plante. 
Salata verde creaţă cu slăninuţă. 

Pui la grătar. 

Mazăre verde. 

Brânză. 

Băuturi: apă, ceai rusesc slab, ceai de plante. 
Supă de carne. 

Rasol. 

Napi - praz - varză. 

Brânză. 

Băuturi: apă, ceai rusesc slab, ceai de plante. 
Somon afumat. 

Raţă. 


Ciuperci cu pătrunjel. 

Salată. 

Brânză. 

Băuturi: apă, ceai rusesc slab, 
Ton în ulei. 

Biftec tartar. 

Salată verde. 

Brânză. 

Băuturi: apă, ceai rusesc slab, 
Varză roşie. 

Calcan cu capere. 

Piureu de fasole verde. 
Brânză. 

Băuturi: apă, ceai rusesc slab, 
Şuncă de Praga. 

Somon afumat. 

Spanac. 

Brânză. 

Băuturi: apă, ceai rusesc slab, 
Brânză Mozzarella. 

Escalop de vițel. 

Varză de Bruxelles. 

Brânză. 

Băuturi: apă, ceai rusesc slab, 
Ouă „mimoza” (cu maioneză) 
Antricot. 

Vinete. 

Brânză. 

Băuturi: apă, ceai rusesc slab, 


ceai de plante. 


ceai de plante. 


ceai de plante. 


ceai de plante. 


ceai de plante. 


ceai de plante. 


Meniuri pentru cină (proteino-lipidice) 
Supă de legume (făcută în casă) 


Ochiuri. 

Zacuscă. 

laurt natur (unul singur) 
Băuturi: apă, ceai de plante. 
Supă de peşte. 

Şunca de Praga (slabă) 
Salată verde. 

Brânză. 

Băuturi: apă, ceai de plante. 


Supă de legume. 

Roşii umplute (vezi reţeta din anexă) 

Salată verde. 

laurt natur (unul singur) 

Băuturi: apă, ceai de plante. 

Anghinare cu sos vinegretă. 

Ouă jumări cu roşii. 

Salată verde. 

Băuturi: apă, ceai de plante. 

Supă de ceapă. 

Flan de ton (vezi reţeta din anexă) 

Salată verde. 

Brânză de vaci slabă. 

Băuturi: apă, ceai de plante. 

Supă de legume. 

Piept de pui rece, cu maioneză. 

Salată verde. 

Brânză. 

Băuturi: apă, ceai de plante. 

Salată cu brânză Mozarella, roşii şi busuioc. 

Vinete gratinate (vezi reţeta din anexă) 

Salată de andive. 

Băuturi: apă, ceai de plante. 

Salată de ciuperci. 

Vinete umplute. 

Salată verde. 

Brânză de vaci (scursă) 

Băuturi: apă, ceai de plante. 

Castraveţi cu smântână dietetică (cu conţinut de grăsime 
redus) 

Omletă cu măcriş. 

Salată verde. 

Băuturi: apă, ceai de plante. 

Sparanghel. 

Fileu de peşte alb, înăbuşit. 

Spanac. 

Brânză. 

Băuturi: apă, ceai de plante. 

Diverse meniuri glucidice permise în faza |, dar 
recomandate, în special, pentru faza Il. 


Supă de legume (făcută în casă) 

Orez neprelucrat sau sălbatic, cu roşii. 

Un iaurt cu 0% grăsimi. 

Supă de legume (făcută în casă) 

Paste făinoase integrale, cu roşii. 

Brânză de vaci cu 0% grăsimi. 

Pepene verde. 

Mâncare de linte (cu sos de brânză de vaci cu 0% materii 
grase) 

Salată cu lămâie. 

Un iaurt cu 0% grăsimi. 

Tomate cu pătrunjel la cuptor. 

Mâncare de fasole uscată (cu sos de brânză de vaci cu 0% 
grăsimi) 

Un iaurt cu 0% grăsimi. 

Cuş-cuş cu legume (fără carne şi fără grăsimi) 

Sos de brânză de vaci cu 0% grăsimi şi sos „harissa”[35] 

Grapefrut. 

Vinete umplute cu piureu de ciuperci şi brânză de vaci cu 
0% grăsimi. 

Un iaurt cu 0% grăsimi. 

Notă: Este absolut interzis consumul grăsimilor în aceste 
meniuri glucidice. 

B. FAZA II: MENŢINEREA ECHILIBRULUI PONDERAL. 

lată-ne în pragul „regimului de croazieră” (regim de 
întreţinere). V-aţi însuşit perfect principiile noului mod de 
alimentaţie. Aţi eliminat pentru totdeauna unele alimente 
„periculoase”. Aţi adoptat, de câteva săptămâni, obişnuinţe 
alimentare noi. Aţi pierdut numărul de kilograme care 
constituise obiectivul dumneavoastră şi sunteţi pregătiţi să 
treceţi în Faza Il. 

Spre deosebire de Faza |, care nu putea decât să fie 
limitată în timp, Faza II se va prelungi, cu siguranţă, până la 
sfârşitul zilelor dumneavoastră. In ceea ce mă priveşte, mă aflu 
de zeci de ani în Faza II şi nu m-am mai îngrăşat nici cu un 
gram. Şi, totuşi, nu îmi impun nici o privaţiune.' 

Faza Il, după cum o indică titlul, este faza menţinerii 
echilibrului ponderal. De-abia din acest stadiu vom învăţa, cu 
adevărat, să ne gestionăm alimentaţia. 


În Faza | aţi suprimat, în special, unele alimente despre 
care v-am spus că în anumite cazuri - sunt interzise. În Faza ll, 
nimic sau aproape nimic nu mai constituie o interdicţie totală. 
Vor fi doar unele lucruri pe care le veţi evita, dar numai în unele 
condiţii. 

În Faza Il, principiile vi se vor părea mai puţin stricte, mai 
nuanţate. Aceasta este latura proprie oricărei gestiuni. 

Gestiune nu înseamnă doar aplicarea, în sens strict, a 
unor reguli perfect definite o dată pentru totdeauna, ci şi arta de 
a le aplica. 

Orice imbecil este capabil să aplice nişte reguli. Şi asta 
încercăm pe pielea noastră atunci când avem de-a face cuo 
organizaţie administrativă, fie ea publică sau privată. Pentru 
administraţie există regulile, toate regulile, şi nimic altceva 
decât regulile. Dacă acum nu vă mai propun o administrare a 
alimentaţiei, aşa cum aţi făcut-o în Faza |, este pentru că ar 
deveni inutilă şi obositoare. Şi tocmai în această subtilitate, 
proprie artei, rezidă toată diferenţa <pag102-103> îndemână, 
ca în cazul unei călătorii, puteţi mânca - în mod excepţional - 
smântână sau lapte gras, în cantitate foarte moderată. 

Micul dejun glucidic, aşa cum vă este el recomandat în 
Faza |, nu vă supune la constrângeri. Organizaţi-vă, de aceea, în 
consecinţă, pentru a adopta definitiv aceste reguli. 

Mi se întâmplă, din când în când, să iau câte un mic dejun 
de lucru, într-unul din marile hoteluri pariziene. In asemenea 
împrejurări, nu mă pot împiedica să nu gust din delicioasele 
brioşe ori din minunatele cornuri care mustesc de untul cel mai 
bun. 

Când ies de la un astfel de mic dejun, în minte înscriu 
automat această abatere la pasivul echilibrului meu alimentar. 

Ceea ce înseamnă, cu alte cuvinte, că voi ţine cont de ea 
în momentul alegerii prânzului şi a cinei. Este probabil că, în 
acea zi, nu voi lua un desert cu ciocolată la prânz sau mă voi 
abtine, pe cât posibil, să beau vin la cină. 

Aţi înţeles deja că secretul unei bune gestiuni este 
repartizarea armonioasă a abaterilor. Să spunem că există o 
anumită toleranţă în privinţa amestecului de lipide-glucide. Şi 
că, atât timp cât nu veţi depăşi limita rezonabilă, vă veţi 
menţine echilibrul ponderal. 


Nu vă pot spune care este această limită, pentru că diferă 
de la individ la individ. Ea depinde de sensibilitatea la glucoză şi, 
mai ales, de felul în care va reacţiona pancreasul fiecăruia. Dacă 
s-a mărit pragul de toleranţă la glucoză, după o fază | dusă la 
capăt cu seriozitate, este probabil că producţia de insulină va fi 
mai bine controlată şi secretată exact în cantitatea necesară 
pentru a elimina excedentul de zahăr din sânge. Dar fiţi pe 
pace, veţi descoperi singur, cu uşurinţă, care este această 
limită, cântărindu-vă cu foarte mare regularitate. 

Pentru că, natural, va trebui - ca orice bun gestionar - să 
staţi în permanenţă cu ochii pe cântar şi să vă supravegheați 
greutatea aşa cum vă supravegheați bugetul personal. Ştiţi, fără 
îndoială, că abaterile sunt uşor de compensat dacă acţionaţi la 
timp. 

La prânz, fie că luaţi acasă, la cantina întreprinderii ori 
într-un mare restaurant, veţi respecta una dintre regulile de aur: 
fără pâine! Dacă aţi comandat stridii, mai bine cereţi 3-4 în plus, 
deşi acestea sunt glucido-lipidice, decât să mâncaţi o felie de 
pâine cu unt. 

Dacă sunteţi în restaurant, nu mâncaţi pâinea prăjită care 
v-a fost servită împreună cu somonul afumat. Comandaţi, mai 
bine, somon proaspăt marinat cu mărar. Este minunat şi nu va fi 
însoţit de pâine prăjită. Deci nu veţi fi tentat. 

Dacă mâncaţi ficat de gâscă, pâinea prăjită este categoric 
interzisă. Cu atât mai mult, cu cât ficatul este cam glucido- 
lipidic. Acesta este unul dintre motivele pentru care nu era pe 
lista alimentelor permise în Faza |. 

Renunţând la pâine - cu excepţia micului dejun - vă veţi 
obişnui treptat să savuraţi mai mult mâncărurile rafinate cu care 
veţi fi serviţi. Acest fapt este deosebit de adevărat în cazul 
ficatului de gâscă, mai ales dacă este proaspăt, şi pe care vi-l 
recomand cu prioritate la restaurant. Pentru că ficat prăjit puteţi 
mânca întotdeauna şi acasă. lar aici este vorba de o altă regulă, 
care are prea puţin de-a face cu obiectul cărţii de faţă, dat fiind 
că se referă la principii legate mai degrabă de gastronomie în 
general. Regula este următoarea: la restaurant, mâncaţi ceea ce 
nu puteţi mânca acasă. 

Deseori, sunt uluit în faţa conservatorismului de care fac 
dovadă cei ce mă însoțesc la restaurant, fie că sunt francezi, fie 
că sunt străini. Când se uită în lista de mâncăruri, aleg negreşit 


ceea ce este mai comun şi mai clasic, adică ceea ce mănâncă în 
fiecare zi, indiferent dacă se află acasă ori în străinătate. Este 
nevoie de toată diplomaţia şefului de sală pentru a-i convinge să 
renunţe la friptura banală care seamănă cel mai bine cu hrana 
lor obişnuită. 

Dacă dau dovadă de tot atât de puţină imaginaţie şi 
creativitate în activitate, atunci îi plâng pe patronii sau pe 
acţionarii lor. 

La restaurant, comandaţi mai ales peşte. Tocmai în 
prepararea peştelui şi-au demonstrat marii bucătari francezi 
talentul. Franţa este una dintre puţinele ţări din lume unde - 
chiar şi la 500 de kilometri de țărm - se găseşte întotdeauna 
peşte. Profitaţi şi încurajați această excepţională stare de fapt. 

Pentru a reveni la pâine, voi face o concesie doar când o 
mâncaţi cu brânză. 

Dacă sunteţi într-unul din locurile rare, unde se serveşte 
pâine neagră, voi închide ochii, numai în cazul în care nu aţi 
avut nici o abatere importantă până atunci, şi vă voi îngădui 
excepţionala combinaţie dintre brânză de capră, pâinea neagră 
şi un vin de Médoc, vechi de câţiva ani. 

c. Făinoasele. 

Chiar şi în Faza Il, persist să tratez cu dispreţ cartofii, 
orezul prelucrat, pastele albe şi porumbul. 

Aţi înţeles, desigur, în Faza |, că acestea sunt, alături de 
pâinea albă, principalele vinovate pentru creşterea în greutate 
şi că, de fiecare dată când sunt amestecate cu lipidele, creează 
condiţii favorabile depunerii kilogramelor în exces. Ca şi în cazul 
pâinii, este mai bine să le eliminaţi de la masa de prânz şi de 
seară, cu excepţia împrejurării când luaţi, în mod deliberat, o 
altă decizie. 

Dacă, de exemplu, v-aţi hotărât să vă îndepliniţi pofta de 
cartofi prăjiţi, nu pierdeţi din vedere să-i mâncaţi cu o salată 
mare, ale cărei fibre vor micşora efectul acestei abateri. Uneori, 
poate veţi fi în situaţia de a nu putea refuza abaterea. Dar nu 
înseamnă că trebuie să cedaţi cu uşurinţă. Prin aceasta înţeleg 
că trebuie să vă „programaţi” într-un asemenea mod, încât - din 
instinct - să reacţionaţi negativ, respingând-o din oficiu. Dar fiţi 
liniştiţi, chiar dacă veţi ajunge la o asemenea performanţă, vor 
exista suficiente împrejurări când veţi fi obligaţi să faceţi 
excepţii de la regulă, pentru ca să vă satisfaceţi o poftă. 


În,bucătăria modernă” unde mâncărurile sunt servite cu 
farfuria, există, în general, 3-4 legume oferite drept garnitură. 
Dacă din patru lăsaţi una, nu va observa nimeni. 

Numai că, se poate întâmpla să fiţi invitaţi la vreo vecină 
de palier ori la vreo mătuşă bătrână şi acră. Şi, dacă aţi lăsa în 
farfurie cea mai mică fărâmiţă de cartof gratinat ori vreun bob 
de orez care nu s-a dezlipit, relaţiile dumneavoastră socio- 
familiale ar avea de suferit. Atunci, va trebui să admiteţi o 
abatere în plus, cu atât mai supărătoare, cu cât nu vă aduce nici 
o plăcere în compensatie. 

În orice caz, trebuie să ştiţi că, după ce v-aţi mâncat - cu 
plăcere sau nu - farfuria de glucide rele, va trebui să le scădeţi 
din altă parte, fie din băutură, fie din desert. Dacă, din 
nefericire, sunteţi obligaţi să înghiţiţi nu numai orezul, ci şi 
prăjitura înecăcioasă, cu stafide şi rom, pe care gazda a 
preparat-o special pentru dumneavoastră, vă veţi îngreuna 
considerabil pasivul. Şi poate că veţi fi nevoiţi, în funcţie de 
gravitatea abaterii, să vă întoarceţi vreo două zile la Faza |, 
pentru a restabili echilibrul. 

În schimb, trebuie să vă pun în gardă în privinţa unei 
tendinţe naturale de a considera - în cazurile disperate - că, 
dacă tot s-a dus totul de râpă, măcar să nu vă mai faceţi griji. Şi 
de a vă spune, lăsându-vă păgubaş, că,o să vedeţi 
dumneavoastră cum o să vă descurcaţi cu pagubele”. Acesta 
este un pericol care vă paşte şi trebuie, cu orice preţ, să nu 
cedaţi în faţa lui! 

Nu încetaţi niciodată să aplicaţi principiile învăţate, sub 
pretextul că,de Crăciun este imposibil să le aplici”. 

Ştiu asta, pentru că este o situaţie în care m-am aflat de 
multe ori: chiar şi în împrejurările cele mai critice este posibil să- 
ţi gestionezi bine alimentaţia. Aţi făcut o abatere din obligaţie, 
de acord, dar trebuie să ştiţi cum să o compensati, atât în 
prezent. cât şi în perioada următoare, evitând - cel puţin - ceea 
ce este posibil de evitat. Dacă începeţi să puneţi în practică 
recomandaţiile mele „după ureche”; atunci nu veţi reuşi 
niciodată să ieşiţi la liman. 

Ceea ce trebuie - şi aţi înţeles acest lucru - este să vă 
ridicaţi cât mai mult pragul de toleranţă la glucoză. Dacă 
reveniţi în Faza | ori de câte ori aţi luat în greutate 3-4 
kilograme, nu veţi avea chiar o reuşită. 


Vă pot spune, din experienţă, că după zece ani, în care mi- 
am gestionat bine Faza Il -pragul meu de toleranţă la glucoza 
este extrem de ridicat. Aceasta însemnând că, cu cât eşti mai 
vigilent în primii ani, cu atât poţi să suporţi mai bine, după 
aceea, abaterile mari. 

Metoda pe care o propun are ca scop să vă scoată de sub 
dependenţa faţă de proastele obişnuinţe alimentare pe care le 
aveţi din copilărie. Una dintre cheile succesului este adaptarea 
unor obişnuinţe pozitive. Dacă acestea sunt bine însuşite în Faza 
l, nu veţi mai avea practic nici un efort de făcut în Faza II. Prin 
aceasta înţeleg că veţi dobândi o serie de reflexe care vor 
induce, în permanenţă, alegerea cea bună, în cadrul gestiunii 
dumneavoastră. 

Dacă, într-un restaurant, vedeţi pe lista de mâncăruri că 
au nişte spaghete care vă fac poftă, comandaţi-le. Dar faceţi 
asta în cunoştinţă de cauză. Profitaţi la maximum de plăcerea 
de a le mânca, dar ţineţi-le bine minte, pentru a compensa 
ulterior efectele negative. 

In ipoteza că vă decideţi, în cursul unei mese, să mâncaţi 
pateu de ficat de gâscă, stridii şi scoici Saint Jacques - fără să vă 
lipsiţi de sticla de Brouilly, care merge aşa de bine la crustacee - 
şi întâlniți în felul principal un cartof, puţin orez sau nişte paste, 
evitaţi-le cu orice preţ. Nu sunteţi chiar aşa de slabi, ce naiba, 
ca să nu fiţi în stare să rezistaţi! 

Citind aceste rânduri, ştiu că nu sunteţi total convinşi că 
veţi fi capabili să faceţi faţă şi să aveţi destulă voinţă pentru a 
lăsa în farfurie, cu hotărâre, ceva ce vă place. 

Ei bine! veţi vedea că, de fapt, va fi mai uşor decât vă 
imaginaţi. Când veţi constata, cu bucurie, rezultatele 
spectaculoase la care aţi ajuns în Faza |, cumpătarea va veni de 
la sine. In mod inconştient, veţi avea mari dificultăţi de a ceda în 
faţa tentaţiilor. 

Veţi ajunge, treptat, la o auto-reglare. Într-un fel, vă veţi 
auto-gestiona. 

d. Fructele. 

In ceea ce priveşte fructele, regulile pe care vi le-am dat 
în capitolul consacrat Fazei | vor fi aplicate m continuare. Prin 
urmare, trebuie să continuaţi să mâncaţi fructele pe stomacul 
gol. 


Cu siguranţă, aţi înţeles că această regulă îşi are originea 
nu atât în cantitatea foarte relativă de glucide (fructoză şi 
glucoza) din fructe, cât - mai ales - în faptul că acestea din 
urmă, ingerate o dată cu altă mâncare, sunt prost digerate. Citiţi 
bine capitolul asupra digestiei şi veţi afla mai multe. Există însă 
anumite fructe, al căror procent de glucide este atât de mic, 
încât nu este nici un inconvenient daca le mâncaţi în Faza Il, 
chiar şi în fiecare zi, dacă vă plac. Acestea sunt căpşunile, 
zmeura şi murele. 

La prânz şi la cină, la restaurant şi acasă, mâncaţi căpşuni 
şi zmeură. 

Dacă masa dumneavoastră este autentic una proteino- 
lipidică, le puteţi adăuga smântână. Dar fiţi atenţi, fără zahăr 
praf, ci -la nevoie - cu zaharină. 

Dacă nu aţi avut nici un fel de abateri (în afara vinului) sau 
dacă acestea au fost mici, puteţi cere chiar şi frişcă, deşi conţine 
puţin zahăr. Acasă, puteţi prepara frişca folosind zaharină. 

Mai există un fruct pe care îl puteţi mânca fără grijă în 
Faza Il, la începutul mesei, bineînţeles: acesta este pepenele 
galben. În cazul în care îl mâncaţi ca antreu, aşteptaţi, dacă este 
posibil, un sfert de oră înainte de a ingera altceva, mai ales 
când urmează peşte sau carne. Aceasta se întâmplă în general, 
la mesele luate la restaurant. Dacă pepenele se găseşte printre 
antreuri, îl puteţi amesteca fără probleme cu toate salatele, în 
afara de cele făcute cu ou, maioneză, sau mezeluri. Dar şi aici, 
recomandarea nu are în vedere decât eventualele probleme de 
digestie. Pentru că, în privinţa pepenelui galben, riscurile de 
îngrăşare sunt foarte mici. 

Numeroşi cititori ai edițiilor precedente mi-au scris, 
întrebându-mă dacă trebuie să considere fructele fierte la fel ca 
fructele crude. Aş fi tentat să răspund afirmativ, cu unele 
nuanţe. Fructele fierte fermentează mai puţin decât cele crude. 
Deci tulburările gastrice ar fi mai reduse. Un compot, o pară 
coaptă sau o piersică „melba” nu reprezintă, prin urmare, decât 
o abatere foarte mică. 

În schimb, trebuie să ştiţi că fibrele fructelor fierte îşi pierd 
în cea mai mare parte proprietăţile, mai ales în ceea ce priveşte 
puterea lor hipoglicemică. 

Cât despre fructele în sirop, trebuie să le excludeţi în 
totalitate din pricina conţinutului mare de zahăr. 


Fructele uscate al căror indice glicemic este mediu, care 
conţin, în majoritate, fibre binefăcătoare, vor putea fi incluse în 
alimentaţie, pentru a susţine un efort fizic mare. Smochinele 
uscate sunt, desigur, cele mai bune dintre ele, iar bananele cele 
mai rele. 

e. Deserturile. 

Acest subcapitol, ca şi cel consacrat vinului, este cel mai 
apropiat de sufletul meu, pentru că, de felul meu, îmi plac 
„dulciurile” în general, şi la sfârşitul mesei, în special. 

Fiecare are punctul său slab. Dar este suficient să ştie să 
şi-l controleze. 

In ceea ce mă priveşte, m-aş putea lipsi de cartofi toată 
viaţa, de paste cam vreun an, dar fără ciocolată n-aş rezista mai 
mult de o săptămână. 

„Noua bucătărie” include şi „o noua cofetărie” şi trebuie 
să recunoaştem că, de peste zece ani, marii noştri bucătari, care 
sunt toţi şi mari cofetari, au făcut progrese considerabile în 
domeniul creativităţii şi al ingeniozităţii. 

Cofetarii francezi au devenit, de la distanţă, cei mai buni 
din lume, prin originalitatea, frumuseţea, parfumul natural şi, 
mai ales, prin dietetica produselor lor -Gaston Lenâtre36 este, 
cu siguranţă unul dintre cei mai mari maeştri în materie şi este 
fericit că şi-a făcut atâţia discipoli, care nu sunt departe de a-şi 
egala profesorul. Chiar şi cofetăria „Framboisier”[371[38] 

In Faza Il veţi putea aprecia aceste delicii, în limitele 
sistemului nostru. Dacă vă plac prăjiturile, nu le mâncaţi decât 
pe cele mai uşoare, care sunt şi cele mai bune. Cele mai 
compatibile cu metoda noastră sunt, natural, cele care conţin 
cea mai puţină făină şi cel mai puţin zahăr. După cum sosurile 
„Noii bucătării” nu cuprind făină, nici „noile prăjituri” - şi, mai 
ales, spumele - nu o conţin (decât în cantitate mică sau deloc), 
iar zahărul este, întotdeauna, foarte puţin. Crema fondantă de 
ciocolată amăruie, a cărei reţetă o veţi găsi în anexă, nu conţine 
decât 50 grame de făină, la o greutate totală a prăjiturii de circa 
1 kg, adică 5%. Cât despre zahăr, nici măcar nu a fost prevăzut. 
Puţinul pe care îl conţine ciocolata amăruie folosită este 
suficient. lată deci o prăjitură cu care vă puteţi delecta, înscriind 
doar o abatere modestă în pasivul dumneavoastră cotidian. 

Vă recomand, totodată, spuma de ciocolată, deoarece 
aceasta nu conţine aproape deloc glucide, cu excepţia puţinului 


care se găseşte în ciocolata amăruie. lar dacă nu este suficient 
de dulce, după gustul dumneavoastră, ceea ce m-ar mira, 
adăugaţi puţină zaharină (vezi reţeta din anexă). A 

Am început cu ciocolata pentru că este pasiunea mea. Imi 
place foarte mult şi, dacă este de cea mai bună calitate (cu 
conţinut mare de cacao), nu are decât puţine glucide, iar 
indicele său glicemic - egal cu 20 - este scăzut.38 

Dar există şi alte lucruri la fel de bune printre „noile 
deserturi”. Bavareza, de exemplu, este o spumă de fructe (luaţi, 
de preferinţă bavareza cu căpşuni sau cu zmeură), care are 
consistenţa unei tarte. Conţine destul zahăr şi câteva glucide 
rele, dar în cantitate rezonabilă. Să spunem, totuşi, fără a cădea 
în patima calculelor, că felia de bavareză conţine mai puţine 
glucide rele decât o furculiţă de cartofi prăjiţi, o felie de pâine 
prăjită sau 2-3 fursecuri. 

In afară de bavareză, mai există şarlota, despre care aş 
putea spune că este un fel de bavareză îmbrăcată în aluat. 
Mâncaţi interiorul, care este, deseori, o îngheţată, şi lăsaţi în 
farfurie aluatul, care nu prezintă nici un fel de interes 
gastronomic şi care, în schimb, este format din glucide rele cu 
concentraţie mare. 

Dacă vă place îngheţata, nu vă lipsiţi de ea, pentru că 
indicele său glicemic este scăzut (35). Cantitatea de zahăr pe 
care o conţine este relativ mică (la îngheţata de bună calitate), 
însă indicele glicemic al îngheţatei de fructe, fără frişcă, este de 
65. 

Trebuie să mai ştiţi că răceala îngheţatei - contrariu a 
ceea ce se crede - nu contribuie la uşurarea digestiei. Totuşi, 
asta tind oamenii să creadă, datorită impresiei foarte fugitive pe 
care o generează răceala. 

Şi, dacă vă place îngheţata, poate că preferaţi s-o mâncaţi 
cu sos de ciocolată caldă, şi cu un munte de frişcă, pus delicat 
sub o umbreluţă japoneză. Nu înghiţiţi în sec. Ca abatere, nu 
reprezintă nici măcar echivalentul unui nesuferit de cartof. 

Cât despre tarte, fie ele preparate industrial, fie în casă, 
au - datorită cantităţii de făină şi de zahăr un conţinut - un 
procent de glucide rele care ar trebui să vă dea de gândit. Dar, 
încă o dată totul este o chestiune de alegere. Pentru că bucata 
de tartă nu este mai rea decât un cartof copt în spuză sau decât 
două linguri de orez alb. 


Dacă nu v-aţi abătut decât puţin sau deloc toată ziua, 
hotărâți singuri. Dar, ca şi în toate celelalte privinţe, nu alegeţi 
să mâncaţi ceva decât dacă sunteţi siguri că micul sacrificiu pe 
care va trebui să-l faceţi după aceea este justificat de calitatea 
mâncării. 

f. Alcoolul. 

Toate băuturile alcoolice ar trebui să facă obiectul unei 
gestiuni separate. În Faza II, aşa cum v-am dat de înţeles, veţi 
putea bea iar băuturi alcoolice, dar în anumite limite. Inseamnă 
că va trebui, şi în cazul lor, să faceţi o alegere. Vă previn că nu 
veţi putea să includeți din oficiu - chiar dacă este unul dintre 
vechile obiceiuri - băuturile-aperitiv, vinul alb, vinul roşu şi 
digestivele. Chiar dacă sunteţi excepţională, care - prin definiţie 
înseamnă şi alte abateri, nu este înţelept s-o faceţi. Va trebui să 
vă gestionaţi băutura, după cum vă gestionaţi mâncarea. 

h. Băuturile-aperitiv. 

Ca aperitiv, luaţi mai curând un pahar de vin sau de 
şampanie bună, decât whisky sau gin, chiar dacă le adăugaţi 
apă sau sifon39, pentru că abaterea este mai mică. Un whisky 
reprezintă echivalentul, în alcool, al unei jumătăţi de litru de vin 
roşu. Personal, prefer să mă rezerv pentru vin. Acesta este 
motivul pentru care nu beau niciodată aperitive la restaurant, 
iar acasă cu totul excepţional. În chip de aperitiv, şi pentru „a 
ciocni” cu comesenii, cer, de preferinţă, un pahar de vin. De 
altfel, în majoritatea cazurilor, îi cer chelnerului să aducă 
imediat vinul pe care îl vom bea la masă. Dacă este un 
Bordeaux tânăr sau un Beaujolais de calitate superioară 
(Brouilly, Fleurie), merge cu orice. De aceea, nu este nevoie, să 
aşteptaţi până comandati toate felurile, pentru a şti ce veţi bea. 
Şi, apoi, puteţi comanda întotdeauna altceva în timpul mesei, 
dacă e necesar, chiar dacă nu luaţi decât o jumătate de sticlă. 

Vinul băut ca aperitiv este, paradoxal, o practică venită 
din străinătate. La New York, Berlin sau Singapore puteţi cere un 
pahar de vin, ca aperitiv, fără ca şeful de sală să vă considere - 
aşa cum se întâmplă de multe ori în Franţa - drept un ţăran din 
creierii munţilor Correze sau un muncitor de la Renault. 

Cred că este de prisos să vă mai recomand să nu beţi 
decât un singur aperitiv. Mai ales când este whisky sau ceva 
echivalent. Dacă nu puteţi altfel, ceea ce m-ar mira, mai bine 
luaţi încă un pahar de vin sau de şampanie. 


În general, momentul aperitivului este cel mai greu de 
depăşit, atunci când eşti preocupat de buna gestiune a 
alimentaţiei tale. Dacă vă aflaţi la nişte prieteni, acesta este 
momentul cel mai trenant deoarece gazda îi aşteaptă, de multe 
ori, pe ultimii invitaţi, pentru a termina prepararea unor anumite 
mâncăruri, care poate dura mai mult de o oră. 

Dacă sunteţi printre cei care au politeţea de a fi punctuali, 
puteţi fi puşi în situaţia de a suporta vreo două ore un aperitiv. 
Este prea mult, când nu ai de ronţăit decât glucide rele şi când 
eşti hotărât să-ţi păstrezi abaterile pentru vinul roşu, pus cu 
dragoste la învechit, în pivniţă, de către prietenul 
dumneavoastră sau pentru crema de zmeură pe care gazda o 
reuşeşte, de obicei, la perfecţie. 

Mesele care, pentru mine, au devenit un adevărat coşmar 
sunt cele organizate de anglo-saxoni. Eşti rugat să fii acolo la 
şase şi jumătate, dar, chiar dacă ajungi cu o jumătate de oră 
mai târziu, să nu-ţi faci iluzii că ai putea mânca ceva mai 
devreme de ora opt sau nouă. 

Mai păstrez, încă vie, trista amintire a unei seri petrecute 
la nişte englezi, care tocmai se instalaseră într-o suburbie a 
Parisului, şi, unde, la douăsprezece fără un sfert, o pereche de 
francezi s-a ridicat să plece. Nu mică le-a fost surpriza, când 
stăpâna casei le-a spus cu un accent încântător: „Vai, doar nu 
vreţi să plecaţi chiar acum, când vom servi cina?” Aceştia 
veniseră, cu scrupulozitate, la ora şapte, gândindu-se că englezii 
mănâncă foarte devreme. Patru ore după aceea, răstimp în care 
nu acceptaseră decât un singur „drink”, ajutaţi şi de 
hipoglicemie, ajunseseră la limitele disperării. 

Dacă aveţi experienţa unor asemenea serate, aţi rămas, 
cu siguranţă, uluiţi văzând ce cantitate de alcool pot înghiţi, pe 
stomacul gol, anglo-saxonii. Poate aţi remarcat şi că cea mai 
mare grijă a stăpânului casei este să „readucă” în permanentă 
la acelaşi nivel lichidul din păhărele invitaţilor. Această practică, 
pe lângă faptul că nu-ţi permite să ştii cât bei - lucru care 
constituie ultima dintre grijile lor - îi determină pe anglo-saxoni 
să-şi ia paharul cu aperitiv atunci când sunt rugaţi să treacă la 
masă. Aşa ceva poate părea logic, din moment ce dă pe 
dinafară (nu precizez cine anume...). 

Am acordat mai multă atenţie aperitivului, pentru a 
sublinia că acesta constituie, deseori, o capcană, fapt care îl va 


face cu atât mai greu de controlat. Dar, dacă mă ghidez după 
experienţa mea, există întotdeauna modalitatea de a evita 
pericolul. Este de ajuns să vrei. 

Oricum, amintiţi-vă bine regula de bază, în această 
privinţă: mâncaţi în prealabil proteine-lipide (brânză, salam, 
peşte etc.), pentru că băutura pe stomacul gol este nu numai o 
erezie, ci şi începutul unei catastrofe metabolice. 

Vinul. 

In capitolele precedente am prezentat în câteva reprize 
subiectul respectiv şi aţi putut trage concluzia că preferința mea 
se îndreaptă mai ales spre vinul roşu, în general, şi spre 
Bordeaux, în special. 

Este adevărat şi mă voi explica aici, dar asta nu înseamnă 
că m-aş lepăda de vinurile albe sau de alte vinuri roşii. Precizez 
încă o dată: totul este o chestiune de alegere, în cadrul gestiunii 
fiecăruia. 

Recunosc că cel mai bun vin, care merge cu un excelent 
pateu de ficat de gâscă, este vinul de Sauterne. Şi, dacă aveţi 
norocul de a avea în farfurie un ficat de gâscă excepţional, cel 
mai bun mod de a-l aprecia este să-l însoţiţi cu un pahar de 
Sauterne. Dar gestiunea este arta compromisurilor! 

Ficatul, după cum ştiţi, este glucido-lipidic, ceea ce 
înseamnă - chiar şi pentru cantităţile simbolice - că a-l mânca 
este o mică abatere. Sauterne-ul este dulce şi constituie deci o 
mică abatere potenţială, în plus. Şi, dacă vă folosiţi toţi „jokerii” 
chiar de la începutul mesei, cum veţi mai gestiona restul? 

Dar sunteţi liberi să vă hotărâți pentru Sauterne, cu 
condiţia să vă limitați strict la un minimum, adică atât cât este 
necesar ca să vă savuraţi ficatul de gâscă. Să ştiţi însă că un 
pahar de Sauterne echivalează cu trei pahare de Medoc. 

Din moment ce putem bea mai multe pahare de vin - lao 
masă normală - fără a ne compromite echilibrul glucido-lipidic, 
atunci să bem un vin mai puţin dulce, ceea ce constituie o foarte 
mică abatere. Vinul roşu şi vinurile albe seci prezintă, în general 
acest avantaj. 

Dar cu toate că vă recomand în special vinul roşu, trebuie 
să precizăm anumite nuanţe, de mare importanţă. Stabilind o 
ierarhie a vinurilor, pe primul loc aş plasa vinul roşu tânăr, al 
cărui conţinut de alcool se situează între 9 şi 12. În această 
categorie veţi găsi vinurile de Beaujolais, de Gamay, de Loara - 


ca Chinon, Bourgueil, Anjou, Saumur, Champigny - şi multe alte 
vinuri de regiune, care se beau tinere, cum este cel de Savoia. 
Este evident că, pe măsură ce cobori mai în sud, conţinutul de 
alcool creşte. Dar asta nu este un motiv dea le da la o parte. 

Francezul, în general, şi parizianul, în special, au tendinţa 
prea pronunţată de a considera că un vin roşu de Bordeaux nu 
trebuie băut decât după ce s-a învechit câţiva ani. Este fals! Şi îi 
felicit pe specialiştii, ca şi pe redactorii revistelor de 
gastronomie, care promovează ideea că foarte multe vinuri de 
Bordeaux pot fi băute tinere. De aceea găsim, în prezent, în 
majoritatea celor mai bune restaurante franceze, o gamă vastă 
de excelente „vinişoare de Bordeaux”. Criticii gastronomici nu 
uită, de altfel, să precizeze acest lucru în comentariile lor şi o 
fac cu atât mai convingător, cu cât raportul dintre calitate şi 
preţ este întotdeauna satisfăcător. 

Totuşi, asta nu înseamnă că ar trebui să tratăm cu 
indiferenţă marile soiuri care moţăie în străfundurile pivniţelor 
cunoscute, ci dimpotrivă. Dar trebuie să ştiţi că vinurile vechi, 
fie ele de Bourgogne ori de Bordeaux, nu se beau, ci se degustă. 
Învăţaţi să faceţi acest lucru, care trebuie neapărat să fie o 
parte componentă a culturii oricărui francez. 

Din păcate, mi s-a întâmplat de mai multe ori să constat, 
în cursul unor mese la care participau străini şi francezi, că 
aceştia din urmă erau ruşinos de inculţi într-un domeniu în care 
numeroşi străini se puteau mândri cu nişte cunoştinţe 
impresionante. 

Am remarcat întotdeauna că acest tip de cunoştinţe poate 
fi de mare ajutor în cadrul relaţiilor publice, în general, şi la 
mesele de afaceri, în special. Chiar dacă discuţia se înnoadă cu 
greu, chiar dacă interlocutorii sunt străini, vă garantez, din 
experienţă, ca acesta este un subiect deosebit de plăcut şi 
preferat conversaţilor cu privire la vreme sau chiar la cursul 
dolarului. 

Întorcându-ne la recomandările cu privire la vin, cred că în 
Faza Il puteţi bea trei pahare de vin roşu fără să tulburaţi 
echilibrul general al noului mod de alimentaţie. lată, ca 
exemplu, o masă perfect echilibrată: 

Ciuperci f la grecque limbă-de-mare la grătar, zacuscă 
salată zmeură cafea decofeinizată. 


Trei pahare de vin roşu băute la această masă nu vă vor 
îngrăşa, cu condiţia să nu începeţi să beţi decât la sfârşitul 
primului fel, adică după ce aţi avut grijă să ingeraţi o cantitate 
de hrană suficientă pentru a neutraliza, într-o anumită măsură, 
efectul alcoolului. Şi, contrariu a ceea ce aţi putea crede, vinul 
nu va avea ca efect secundar somnolenţa de după-amiază. 

Daca aveţi o reuniune de lucru după masă, veţi constata 
că paradoxal, tocmai cei care au mâncat glucide rele - în special 
pâine alba - şi nu au băut, poate, decât apă, vor avea o 
puternică tendinţă de a moţăi. 

Este absolut evident că, dacă nu aţi bea deloc vin, ar fi şi 
mai, bine. Dar scopul acestei cărţi este de avă arăta că, 
respectând anumite reguli fundamentale, vă puteţi permite, 
totuşi, să vă satisfaceţi şi obligaţiile socio-profesionale, şi 
plăcerea personală. In schimb, seara, la cina de acasă beţi apă, 
căci nu este de dorit să depăşiţi o jumătate de litru de vin pe zi. 

Am precizat deja că un principiu deosebit de important 
este acela de a nu bea pe nemâncate. Aceasta este practica pe 
care v-am încurajat s-o adoptați. 

Daca ingeraţi alcool pe stomacul gol, acesta trece imediat 
în sânge şi este, astfel, metabolizat, cu efectele pe care le 
cunoaşteţi de acum: secreție de insulină, stocare de energie şi 
de grăsimi de rezervă, precum şi stare de ameţeală, atunci când 
nu sunteţi obişnuiţi cu băutura. 

Daca alcoolul întâlneşte alimentele din stomac, are loc o 
combinaţie, iar metabolizarea lui va fi încetinită. Cu cât aceasta 
va fii mai lentă, cu atât va declanşa mai puţin efecte secundare 
negative, cum sunt cele de mai sus. 

Putem deduce că avem tot interesul să începem să bem 
cât mai târziu posibil, putând să ne scoatem pârleala la sfârşitul 
mesei. 

Totodată, vă recomand să nu beţi niciodată apă în cursul 
mesei. Poate vi se pare paradoxal, dar vă voi spune care sunt 
motivele acestei afirmaţi. 

Când beţi vin pe stomacul deja plin, metabolizarea vinului 
este - după cum aţi înţeles, întârziată, deoarece alcoolul este 
absorbit mai întâi de către alimente. Deci va fi digerat o dată cu 
ele. Şi, dacă aceste alimente sunt proteine sau lipide (carne, 
peşte), care - prin definiţie - se digeră foarte încet 
metabolizarea alcoolului va fi, şi ea, cu atât mai întârziată. Or, 


se ştie că, cu cât aceasta este mai întârziată, cu atât vinul 
„Îngraşă” mai puţin. 

Dacă beţi apă în alternanță cu vinul, nu faceţi decât să 
diluaţi alcoolul cu apa, iar acest amestec, în loc să se combine 
cu celelalte alimente, datorită saturaţiei, va fi metabolizat rapid 
şi va trece în sânge, ca şi cum aţi fi fost cu stomacul gol. 

Toată lumea vă recomandă să beţi multă apă spre a 
permite eliminarea deşeurilor organice. Este adevărat, dar a bea 
apă în timpul mesei este o erezie, cu excepţia cazului când o 
beţi foarte moderat. Mai întâi, pentru că dăunează digestiei, 
sucurile gastrice fiind în mare măsură diluate, iar apoi pentru că 
este cel mai bun mijloc de a metaboliza imediat alcoolul pe care 
l-aţi băut. 

De aceea, obişnuiţi-vă să beţi cât mai puţin în timpul 
mesei si, mai ales, să nu beţi apă atunci când beţi vin. 

i. Băuturi digestive. 

Pentru că aţi înţeles prea bine că alcoolul este cu atât mai 
bine metabolizat cu cât este băut mai spre sfârşitul mesei, 
poate vă aşteptaţi să vă spun că, dacă beţi ceva alcoolic după 
ce aţi mâncat, este mai inofensiv decât un pahar cu apă 
minerală de Vichi. Cred însă că vă voi dezamăgi. 

„Păhărelul” băut la sfârşitul mesei poate să ajute, totuşi, 
la digestie. De unde şi numele de „digestiv”. Pentru că alcoolul 
are proprietatea de a dizolva grăsimile. Dacă masa a fost 
bogată în lipide, alcoolul poate ajuta în procesul digestiv. 

Bunica mea (născută în regiunea Bordeaux), care s-a stins 
cu încetul la vârsta de 102 ani, nu termina niciodată o masă 
(după amintirile celor ce au cunoscut-o din cea mai fragedă 
tinereţe), fără să bea un pahar dintr-un celebru lichior. De altfel, 
la masă nu a băut niciodată altceva decât Bordeaux. Eu însumi 
nu am văzut-o bând vreodată apă în cursul mesei. 

Cealaltă bunică (originară din Gers, regiunea Armagnac) a 
murit mult mai tânără: la 99 de ani. Şi ea bea câte o picătură 
după masă, dar nu cu regularitate. 

De aici şi până la a deduce că amândouă descoperiseră în 
„păhărel” secretul longevităţii, este un pas pe care nu mă 
hazardez să-l fac. Dar trebuie să recunoaşteţi că acesta este un 
fenomen tulburător. 

Din punct de vedere tehnic, aş spune că, dacă masanua 
fost decât foarte modest „stropită”, alcoolul băut la sfârşit nu 


poate avea un efect catastrofal, mai ales când a fost băut în 
cantitate foarte mică. 

În schimb, dacă vreţi să beţi un coniac dintr-un pahar atât 
de mare încât vă intră în el şi capul, n-aş răspunde pentru 
urmări, mai ales dacă aţi băut deja 4-5 pahare de vin în timpul 
mesei. Un pahar plin ochi cu alcool reprezintă echivalentul a 3-4 
pahare de vin. Faceţi totalul şi „[in-te, Pârleo!” 

Vă las să trageţi singuri concluzia. 

Cafeaua. 

În Faza II, vă recomand să păstraţi bunele obiceiuri pe 
care le-aţi deprins în Faza |, adică să nu consumati decât cafea 
decofeinizată. În măsura în care aţi reuşit să eliminaţi oboseala 
bruscă datorată hipoglicemiei şi stomacului îngreuiat, nevoia de 
cafea va dispărea complet. Renunţarea la cofeină este la fel de 
salutară ca şi renunţarea la nicotină. 

Totuşi, dacă aţi reuşit să vă ridicaţi pragul de toleranţă 
dincolo de care are loc secreția de insulină, eventuala absorbţie 
a unei mici cantităţi de cofeină nu va constitui o ameninţare 
pentru echilibrul dumneavoastră regăsit. 

j. Celelalte băuturi. 

Cu privire la celelalte băuturi pe care le-am analizat în 
Faza | - limonadele, sucurile acidulate, laptele şi sucul de fructe 
- nu am numic de adăugat. Respectaţi şi în Faza IlI toate 
recomandările pe care vi le-am dat mai înainte. 

Concluzie. 

Faza Il este cel mai uşor şi, totodată, cel mai greu de 
respectat. Este mai uşoară decât Faza |, deoarece nu implică 
decât foarte puţine restricţii, iar interdicțiile sunt şi mai puţine. 
În schimb, este mai dificilă pentru că cere o gestiune 
îndemânatică şi subtilă, ale cărei principale caracteristici sunt 
permanenţa şi rigoarea. Prin urmare, fiţi vigilenţi şi întotdeauna 
atenţi, pentru că va trebui să evitaţi riscurile. 

Primul risc pe care trebuie să-l ocoliţi este eroarea de 
gestiune. Aceasta constă în gestionarea alimentaţiei ţinând cont 
de un singur factor în acelaşi timp. Exemplu: beţi un whisky 
înainte de masă şi apoi aşteptaţi felul principal, pentru ca să 
începeţi unul dintre cele |trei pahare de vin permise. Dacă aţi 
reţinut bine că acţiunea alcoolului este mai redusă atunci când 
aveţi stomacul plin, să nu aşteptaţi un efect spectaculos al 


acestei practici, când aţi băut, mai înainte, un aperitiv pe 
nemâncate. 

La sfârşitul capitolului v-am rezumat regulile de aur ale 
Fazei Il. Studiaţi-le bine, pentru a le aplica în mod armonios. 

Dar riscul cel mai mare este acela de a vă gestiona 
alimentaţia alternând perioadele de „totală neglijenţă” cu 
revenirea la stricteţea Fazei |, ca să salvaţi „ce mai puteţi”. 
Dacă vă lăsaţi duşi de o asemenea practică, nu cred că veţi 
rezista mai mult de trei luni, după care veţi abandona totul şi 
veţi reveni prosteşte în punctul de plecare, adică la aceleaşi 
kilograme. 

Obiectivul pe care trebuie să vi-l fixaţi, şi care este scopul 
metodei mele, este să ajungeţi să vă stabilizaţi. Şi nu veţi reuşi 
decât gestionând bine Faza Il, care trebuie să dureze toată 
viaţa. Dacă, la început, Faza II vă mai impune câteva 
constrângeri, pe zi ce trece va fi tot mai uşor de aplicat. Pentru 
că, pe măsură ce o practicaţi, gestionarea alimentaţiei va 
deveni o obişnuinţă şi un reflex. Atunci, veţi fi ajuns la un nou 
mod de a trăi. 

Nu vă lăsaţi impresionați şi descurajaţi de anturajul 
dumneavoastră. 

Nu încercaţi nici să-i convingeţi cu orice preţ pe cei care n- 
au nici un chef să-şi schimbe deprinderile. Eu am făcut greşeala, 
la început, de a încerca să convertesc pe toată lumea la noua 
mea „religie”. Ocupaţi-vă exclusiv de dumneavoastră. 
Gestionaţi-vă alimentaţia fără ca să ştie şi vecinii de masă. Chiar 
dacă greşelile aberante pe care ei le fac în faţa dumneavoastră 
vă trezesc instinctul de Saint-Bernard, nu încercaţi să-i ajutaţi 
dacă nu v-o cer. Dorind să-i ajutaţi fără voia lor, riscaţi să-i 
vedeţi devenind agresivi, pentru că îi faceţi să se simtă prost. 
Căci mulţi dintre ei ştiu că greşesc, dar nu au nici o voinţă să 
iasă din această stare. 

V-am spus deja că Faza Il înseamnă o mare libertate, mai 
ales, în alegere; dar aceasta este o „libertate sub 
supraveghere”, o libertate condiţionată. 

Supravegheaţi-vă în permanenţă. Nu fiţi prizonierul 
greutăţii, ci observați doar ceea ce arată cântarul. Trebuie să 
aveţi un cântar suficient de sensibil pentru a pune în evidenţă 
cu precizie rezultatul abaterilor. Prin tatonări, urmărind 
întotdeauna obiectivul de a atinge greutatea ideală, veţi reuşi să 


vă păstraţi echilibrul. Dacă, din nefericire, veţi începe să vă 
abateţi, nu schimbaţi direcţia aleasă. Faceţi, pur şi simplu, 
corecţia necesară pentru a o lua din nou pe drumul cel bun. 
Treptat, veţi vedea că aţi început să fiţi conduşi pe nesimţite de 
„pilotul automat”. 

REZUMATUL PRINCIPIILOR FAZEI II. 

Continuaţi să nu amestecați glucidele rele cu lipidele. 
Dacă sunteţi constrânşi, încercaţi să nu le absorbiți decât în 
cantitate minimă, însoţindu-le cu multe fibre (de exemplu, 
salată). 

Nu mâncaţi niciodată nici zahăr bucăţi, nici tos, nici miere, 
nici dulceaţă, nici bomboane, Folosiţi, în continuare, zaharină 
dacă este necesar. 

Nu mâncaţi deloc - sau doar în cazuri excepţionale - 
făinoase (excepţie fac orezul neprelucrat sau sălbatic, pastele 
complete şi legumele uscate). 

Continuaţi să nu mâncaţi pâine la prânz şi la cină. Nu 
mâncaţi decât la micul dejun pâine neagră sau integrală. 

Feriţi-vă de sosuri. Asiguraţi-vă că nu conţin făină. 

Înlocuiţi de fiecare dată, când este posibil, untul cu 
margarina de floarea-soarelui (în special la micul dejun). 

Nu consumati decât lapte degresat. 

Mâncaţi mai ales peşte şi preferaţi lipidele „bune”, pentru 
a preveni bolile cardio-vasculare. 

Fiţi atenţi la deserturi. Nu mâncaţi decât căpşuni, zmeură 
şi mure. 

Mâncaţi cu moderație ciocolată, îngheţată (de fructe) şi 
frişcă. 

Evitaţi, pe cât posibil, prăjiturile pe bază de făină, grăsimi 
şi zahăr. 

Alegeţi mai degrabă spumele de fructe cu ouă sau 
cremele cu zahăr puţin (lapte de pasăre, cremă englezească). 

Beţi cât mai puţin la masă. 

Nu beţi niciodată băuturi alcoolice pe stomacul gol. 

Evitaţi să beţi aperitive şi digestive. Acestea nu trebuie să 
fie băute decât în mod cu totul excepţional. 

Beţi, de preferinţă, şampanie şi vin, ca aperitiv, dar 
mâncaţi în prealabil crudităţi, brânză, mezeluri sau bucățele de 
crab. 


La masă, beţi de preferinţă apă (nu gazoasă) sau vin (nu 
mai mult de o jumătate de litru pe zi). 

Nu beţi apă, ducă beţi vin. 

Beţi apa în răstimpul dintre mese (circa un litru şi 
jumătate pe zi). 

Aşteptaţi să mâncaţi suficient, înainte de a începe să beţi 
vin. 

Nu beţi niciodată băuturi acidulate, cola şi limonade. 

Continuaţi să beţi numai cafea decofeinizată ori cafea şi 
ceai slabe. 

Repartizaţi-vă în mod echilibrat abaterile, pe parcursul 
mai multor mese. 

EXEMPLE DE MENIURI ZILNICE DIN FAZA II, PENTRU 
PĂSTRAREA ECHILIBRULUI PONDERAL ŞI ATENUAREA 
ABATERILOR. 

Prima zi. 

Micul dejun. 

Un fruct. 

Pâine neagră. 

Margarină dietetică40 

Cafea decofeinizată. 

Lapte degresat. 

Prânz. 

Avocado cu sos vinegretă. 

Friptură cu fasole verde. 

Cremă caramel. 

Băuturi: 2 pahare de vin41 

Cină. 

Supă de legume. 

Omletă cu ciuperci. 

Salată verde. 

Brânză de vaci (bine scursă) 

A doua zi. 

Micul dejun. 

Suc de portocale. 

Cornuri şi brioşe42 

Unt. 

Cafea cu lapte43 

Prânz. 

Crudităţi (roşii + castraveti) 


Fileu de peşte slab la grătar. 
Spanac. 

Brânză. 

Băuturi: un singur pahar de vin. 
Cină. 

Anghinare cu sos vinegretă. 
Ouă jumări cu roşii. 

Salată verde. 

Băuturi: apă. 

A treia zi. 

Micul dejun. 

Un fruct. 

Pâine neagră. 

Margarină dietetică44 

Cafea decofeinizată. 

Lapte smântânit. 

Prânz. 

Aperitiv: un pahar de vin alb* 
+ cubuleţe de brânză. 

Somon afumat. 

Pulpă de oaie cu fasole pitică. 
Salată verde. 

Brânză. 

Spumă de ciocolată45 
Băuturi: 3 pahare de vin46 
Cină. 

Supă de legume. 

Roşii umplute (vezi reţeta) 
Salată verde. 

Brânză de vaci cu 0% grăsimi. 
Băuturi: apă. 

A patra zi. 

Micul dejun. 

Ouă jumări. 

Şuncă. 

Cârnat. 

Cafea sau cafea decofeinizată + lapte. 
Prânz 

1 duzină de stridii. 

Ton la grătar cu roşii. 


Tartă cu căpşuni47 

Băuturi: 2 pahare de vin48 

Cină. 

Supă de legume. 

Conopidă gratinată. 

Salată verde. 

laurt. 

Băuturi: apă. 

A cincea zi49 

Micul dejun. 

Suc de portocale. 

Fulgi de cereale cu brânză de vaci cu 0% grăsimi. 

Cafea sau cafea decofeinizată + lapte degresat. 

Prânz. 

Ficat de gâscă50 

Somon la grătar cu spanac. 

Cremă fondantă de ciocolată amăruie51 

Băuturi: 3 pahare de vin52 

Cină. 

Sufleu de brânză. 

Berbec cu linte53 

Brânză. 

Lapte de pasăre54 

Băutură: 3 pahare de vin55 

Notă: A cincea zi este dată numai cu titlu de exemplu. În 
nici un caz nu constituie o recomandare, mai ales în privinţa 
cantităţii de vin, care este excesivă, deoarece şase pahare de 
vin depăşesc cu mult jumătatea de litru considerată ca un 
maximum ce nu trebuie depăşit în cursul unei zile. Prin urmare, 
acest tip de abatere va trebui să fie absolut excepţional. 

A şasea zi - Revenire completă la faza |. 

Micul dejun. 

Pâine neagră. 

Brânză de vaci cu 0% grăsimi. 

Cafea sau cafea decofeinizată + lapte degresat. 

Prânz. 

Crudităţi (castraveți, ciuperci, ridichi) 

Peşte înăbuşit cu sos tomat. 

Brânză. 

Băuturi: apă, ceai rusesc sau ceai de plante. 


Cina. 

Supă de legume. 

Şuncă slabă. 

Salată verde 

1 iaurt. 

A şaptea zi. 

Micul dejun. 

Pâine neagră. 

Brânză de vaci. 

Cafea sau cafea decofeinizată. 
Lapte degresat. 

Prânz. 

Salată de andive. 
Antricot cu fasole verde. 
Căpşuni. 

Băuturi: 1 pahar de vin56 
Cină. 

Fructe: 

1 portocală 

1 măr 

1 pară 

150 grame de zmeură. 
Băuturi: apă. 

A opta zi. 

Micul dejun. 

Pâine neagră. 

Margarină dietetică. 
Cafea sau cafea decofenizată. 
Lapte degresat. 

Prânz. 

Cocktail de creveţi. 

Ton cu vinete. 

Salată verde. 

Brânză. 

Băuturi: 2 pahare de vin57 
Cină. 

Supă de legume. 
Mâncare de linte. 
Căpşuni. 

Băuturi: 1 pahar de vin58 


CAPITOLUL VI. 

HIPOGLICEMIA - BOALA SECOLULUI. 

Am văzut deja că metabolismul este procesul de 
transformare a alimentelor în elemente vitale pentru corpul 
uman. Când vorbim, de exemplu, despre metabolismul lipidelor, 
prin aceasta înţelegem procesul de transformare a grăsimilor. 

Scopul principal al cărţii de faţă este, în realitate, 
studierea metabolismului glucidelor şi a consecinţelor acestuia. 

Am văzut, în capitolele precedente, că insulina (hormonul 
secretat de pancreas) joacă un rol determinant în metabolizarea 
glucidelor. Funcţia de bază a insulinei este, de fapt, aceea dea 
funcţiona asupra glucozei din sânge, astfel încât s-o facă să 
penetreze în celule, asigurând, în acest mod, formarea 
glicogenului din muşchi şi din ficat şi, uneori, depunerea de 
grăsimi de rezervă. 

Insulina goneşte deci glucoza (zahărul) din sânge, ceea ce 
are ca efect scăderea procentului de zahăr conţinut de acesta 
(glicemie). 

Dacă pancreasul produce o cantitate de insulină prea 
mare şi pe care o eliberează prea des, deci dacă aceasta este, 
de fapt, disproporţionată în raport cu glucoza pe care o are de 
metabolizat, procentul de zahăr din sânge va scădea la un nivel 
anormal de mic. În acest caz, ne aflăm în stare de hipoglicemie. 

Prin urmare, hipoglicemia nu este datorată întotdeauna 
unei carenţe de zahăr în alimentaţie, ci unei prea mari secreţii 
de insulină (hiperinsulinism), urmare a unui abuz anterior de 
zahăr. 

Dacă, de exemplu, vă simţiţi dintr-o dată obosiţi, pe la ora 
11 dimineaţa, aceasta arată, în majoritatea cazurilor, că 
procentul de zahăr din sângele dumneavoastră este mai mic 
decât normal. Vă aflaţi în stare de hipoglicemie. 

Dacă ingeraţi o glucidă rea, sub forma unui fursec sau a 
unor dulciuri oarecare, aceasta va fi transformată foarte repede 
în glucoză. Prezenţa glucozei în sânge va face să crească 
procentul de zahăr şi veţi simţi, efectiv, o anumită ameliorare. 
Dar glucoza din sânge va declanşa automat o secreție de 
insulină, care o va face să dispară, restituindu-ne hipoglicemia 
cu un procent de zahăr şi mai scăzut decât la început. Acesta 
este, de fapt, fenomenul care va declanşa cursul vicios ce duce 
negreşit la abuzuri. 


Un mare număr de oameni de ştiinţă explică, de altfel, 
alcoolismul ca fiind consecinţa unei hipoglicemii cronice. De 
îndată ce alcoolicului îi scade procentul de zahăr din sânge, 
acesta se simte rău şi este încercat de dorinţa de a bea. Alcoolul 
este foarte repede transformat în glucoză, procentul de zahăr 
din sânge se măreşte, iar băutorul simte o mare uşurare. Din 
nefericire, senzaţia de bine va dispărea foarte rapid, căci 
insulina va face să scadă şi mai mult procentul de zahăr din 
sânge. 

La câteva minute după ce şi-a terminat primul pahar, 
alcoolicul resimte o nevoie şi mai mare de a bea altul, pentru a 
face să dispară - din nefericire, pentru un timp prea scurt - 
efectele insuportabile ale hipoglicemiei. Astfel, înţelegem mai 
bine fenomenul de „lipsă”. 

Adolescenţii, mari consumatori ai băuturilor foarte dulci, 
au o curbă glicemică a cărei configuraţie seamănă cu dinţii de 
ferăstrău, aproape ca la alcoolici. De aceea - medicii americani 
au constatat acest fapt - situaţia respectivă îi predispune pe 
tineri la alcoolismul care bântuie, de altfel, din ce în ce mai mult 
în campusurile universitare. Organismul lor este, întrucâtva, 
pregătit şi aproape programat pentru a trece de la băuturile 
răcoritoare la alcool. Acesta este un motiv în plus pentru a 
atrage atenţia părinţilor asupra riscurilor potenţiale ale abuzului 
de glucide rele. 

Simptomele de hipoglicemie sunt următoarele: oboseală 
bruscă, iritabilitate, nervozitate, agresivitate, nerăbdare, 
nelinişte, căscat, lipsă de concentrare, dureri de cap, 
transpiraţie excesivă, palme umede, randament şcolar scăzut 
tulburări digestive, greţuri, dificultăţi în exprimare. 

Lista nu este exhaustivă şi, totuşi, este impresionantă. Dar 
a fi în stare de hipoglicemie nu înseamnă că ai toate aceste 
simptome. Şi nu înseamnă nici că aceste simptome apar în mod 
permanent. Unele sunt foarte efemere şi pot dispărea după ce 
mănânci ceva. Aţi observat, de exemplu, că unele persoane 
devin treptat nervoase, instabile, chiar agresive, pe măsură ce 
se apropie ora la care iau masa. 

Printre aceste simptome este unul, totuşi, mai frecvent 
decât, celelalte, pe care l-aţi remarcat, probabil, chiar la 
dumneavoastră şi la cei din jur: este oboseala. 


O caracteristică a epocii noastre este, într-adevăr, 
generalizarea oboselii. 

Cu cât dorm, se distrează şi au mai mult timp liber, cu atât 
oamenii sunt mai obosiţi. Dimineaţa, când se scoală, sunt deja 
„istoviţi”, la sfârşitul dimineţii, nu mai pot să reziste. În primele 
ore ale după-amiezii dorm cu capul pe birou. Este oboseala 
bruscă de după masa de prânz. La sfârşitul zilei de lucru, îşi 
epuizează ultimele resurse pentru a se întoarce acasă. Se 
târăsc, literalmente. Seara nu fac nimic, moţăie în faţa 
televizorului. Noaptea, îşi caută somnul. Când l-au găsit, a venit 
timpul să se scoale şi un nou ciclu reîncepe. Atunci, învinovăţesc 
stresul vieţii moderne, zgomotul, transportul, poluarea, lipsa de 
magneziu, iar pentru a lupta împotriva acestui fenomen, nu ştiu 
ce să facă altceva decât să bea cafea tare, să ia vitamine şi 
săruri minerale sau să facă yoga. In majoritatea cazurilor, 
oboseala este o problemă de glicemie şi de dezechilibru 
alimentar. 

Procentul de zahăr din sângele contemporanilor noştri 
este, în mod cronic, anormal de scăzut. lar această situaţie este 
consecinţă directă a unei alimentaţii excesiv de bogate în 
glucide rele. Prea mult zahăr, prea multe băuturi dulci, prea 
multă pâine albă, prea mulţi cartofi, paste, orez alb şi biscuiţi 
care generează o secreție excesivă de insulină. 

Mult timp a existat convingerea că numai subiecţii care au 
tendinţa de a se îngrăşa cu uşurinţă pot fi hipoglicemici. Dar 
studii recente efectuate în special în Statele Unite, au arătat - în 
ultimii 10 ani - că şi foarte mulţi oameni slabi sunt afectaţi de 
hipoglicemie, din cauza consumului excesiv de zahăr şi de 
glucide rele. Diferenţa dintre cele două categorii se află la 
nivelul metabolismului: primii se îngraşă, pe când cei din urmă 
nu: Totuşi, în ceea ce priveşte procentul de zahăr din sânge, 
fenomenul şi consecinţele sale sunt aceleaşi. 

Studiile pun în evidenţă şi faptul că femeile sunt deosebit 
de sensibile la variațiile glicemice. Se crede că aceasta ar fi o 
explicaţie pentru frecventele lor schimbări de dispoziţie. În orice 
caz, s-a dovedit că depresiile post-natale sunt o consecinţă 
directă a stării hipoglicemice legate de naştere. 

Dacă veţi pune cu seriozitate în practică metoda 
prezentată în capitolul precedent, veţi putea constata rapid, în 
afară de pierderea în greutate, şi alte consecinţe pozitive. Veţi 


regăsi, efectiv, mai multă bucurie de a trăi, mai mult optimism şi 
vitalitate. Dacă aveaţi stări de oboseală bruscă, nu le veţi mai 
avea. Veţi fi ca noi, din punct de vedere fizic şi mental. 

Suprimând consumul de zahăr şi limitându-l pe cel de 
glucide rele, deci suprimând orice secreție excesivă de insulină, 
procentul de zahăr din sânge se fixează la nivelul său ideal. 
Organismul îşi regăseşte treptat instinctul de a fabrica el însuşi 
zahărul de care are nevoie, din grăsimile de rezervă. Numai cu 
această singură condiţie procentul optim este asigurat. 

După opinia medicilor şi a oamenilor de ştiinţă cu care am 
colaborat, hipoglicemia este una dintre afecțiunile cele mai 
prost diagnosticate. Căci simptomele sunt atât de numeroase şi 
variate, încât medicii generalişti nu o admit decât foarte rar. 
Unul dintre motive ar fi, se pare, o proastă informaţie asupra 
subiectului, de care învăţământul medical se ocupă doar câteva 
ore, în toţi anii de studiu. 

Dar cel mai bun mod de a şti dacă sunteţi sau nu 
hipoglicemici este de a pune în practică regulile alimentare 
enunțate în capitolul precedent. La mai puţin de o săptămână 
după ce aţi început, veţi constata, cu entuziasm o fenomenală 
ameliorare a „formei”. Veţi descoperi „această vitalitate pe care 
o aveaţi în dumneavoastră” şi care - în ciuda consumului de apă 
minerală medicinală - nu s-a exteriorizat până acum. 

De multe ori, oboseala inexplicabilă îşi poate găsi originea 
în carenţa de vitamine, săruri minerale şi oligo-elemente. 
Adepții regimurilor hipocalorice sunt lipsiţi de aceste elemente, 
datorită cantităților mici de alimente ingerate. Fenomenul este 
accentuat şi de faptul că solul, prea solicitat, este sărăcit de 
aceste substanţe. 

De aceea, pentru a fi în formă, trebuie să mâncaţi fructe, 
legume, cereale neprelucrate, pâine integrală şi să consumati 
uleiuri vegetale în cantitate mică. 

Astfel, veţi avea asigurată raţia corectată de 
micronutrimente, ceea ce vă garantează o funcţionare optimă a 
organismului. 

CAPITOLUL VII. 

DIGESTIA. 

Poate veţi fi tentaţi să treceţi cu vederea lectura acestui 
capitol crezând că esenţialul pe care doreaţi să-l aflaţi din cartea 
de faţă a fost prezentat în paginile anterioare. 


Dacă aceasta vă este intenţia, vreau să vă conving că 
riscaţi să pierdeţi informaţii extrem de interesante. 

Nu numai că veţi descoperi, în sfârşit, motivul pentru care 
aveţi unele probleme gastro-intestinale, dar veţi şti - mai ales - 
cum să le evitaţi în viitor. 

Este adevărat că digestia este un subiect de specialitate, 
ceea ce ar putea să vă îndepărteze de ela priori. Dar mă voi 
limita la o prezentare simplificată, respectând, totuşi, esenţialul 
pe care trebuie să-l ştiţi pentru a înţelege perfect mecanismele 
digestive. 

ASPECTUL TEHNIC AL PROBLEMEI DIGESTIEI. 

Digestia este procesul fiziologic care duce la 
metabolizarea alimentelor. Acesta are un aspect fizic sau 
mecanic şi, mai ales - pentru că aceasta ne interesează aici - un 
aspect chimic. În digestie se disting patru etape principale, 
legate de: 

— gura 

— stomac 

— intestinul subţire 

— intestinul gros (colonul) 

1. Gura. 

Rolul mecanic masticaţia deglutiţia. 

Rolul chimic secreția salivară. 

Saliva conţine o enzimă59 foarte importantă, numită 
ptialina, ce are proprietatea de a transforma amidonul în 
maltoză, adică într-un zahăr complex, a cărui digestie se va 
prelungi până în intestin. 

De fapt, în cavitatea bucală, nu are loc nimic mai 
important decât formarea bolului alimentar. 

Singurul care îşi începe transformarea aici, sub efectul 
ptialinei, este amidonul. De unde rezultă importanţa unei 
masticaţii suficiente şi a unei dentiţii sănătoase. 

2. Stomacul. 

Rolul mecanic. 

Ca şi în cazul intestinului, acest rol este pur peristaltic. 
Adică stomacul este animat - în momentul digestiei - de 
contracţii musculare al căror scop este evacuarea conţinutului 
său în intestin. 

Rolul chimic. 


Stomacul va secreta, mai întâi sucuri digestive (acid 
clorhidric, mucină) pentru a crea un mediu acid, permiţând, 
astfel, pepsinei (enzima diastază din stomac) să-şi îndeplinească 
misiunea. 

Pepsina va ataca proteinele (carnea şi peştele) şi va 
începe transformarea acestora. 

Lipidele (grăsimile) fac obiectul unui început de hidroliză 
care va continua în intestin. 

3. Intestinul subţire. 

Acţiunea mecanică peristaltică. 

Acţiunea chimică. 

Amidonul, devenit maltoză, se transformă - mulţumită 
enzimelor din secreția pancreatică - în glucoză (zahăr simplu). 

Lipidele sunt transformate în acizi graşi. 

Proteinele sunt transformate în aminoacizi. 

Dacă totul s-a petrecut bine în intestinul subţire, 
substanţele nutritive prelucrate vor putea fi direct asimilate de 
către organism. 

Glucoza (fostă glucidă), aminoacizii (anterior proteine) şi 
acizii graşi (anterior lipide) vor fi asimilați prin eliberare în 
sânge. 

4. Intestinul gros (colonul drept, ascendent, transversal, 
stâng şi descendent) 

Acţiunea mecanică: peristaltică. 

Acţiunea chimică. 

Bacteriile din intestinul gros au misiunea esenţială de a 
acţiona prin intermediul fermentaţiei, asupra resturilor de 
amidon şi de celuloză, iar prin intermediul putrefacţiei 
acţionează asupra reziduurilor protidice. În acest stadiu, are loc 
absorbţia elementelor asimilabile şi formarea materiilor fecale, 
cu o eventuală producţie de gaze. 

AMESTECURILE ALIMENTARE. 

Când omul cavernelor pleca la vânătoare, el se hrănea 
toată ziua cu fructele sălbatice pe care le culegea pe parcurs. 
Întors la adăpostul lui, consuma carnea vânatului pe care îl 
ucisese. În perioadele dificile sau în cazul penuriei de carne, 
supravieţuia mâncând anumite rădăcini. Dacă veţi observa 
modul în care se hrănesc animalele în stare de libertate; din 
sânul naturii, veţi putea remarca faptul că nici ele nu amestecă 
niciodată diferitele alimente pe care le consumă. Păsările, de 


exemplu, mănâncă râmele şi insectele într-un moment al zilei, 
iar grăunţele în altul. Omul este singura fiinţă vie care consumă 
alimentele după ce le-a amestecat. Se pare că acesta este unul 
dintre motivele esenţiale pentru care suferă atât de des de 
tulburări intestinale. 

Tulburările intestinale datorate unei digestii perturbate în 
mod constant stau - de altfel - deseori la originea unui mare 
număr de boli, fără ca legătura clară dintre cauză şi efect să 
poată fi stabilită. 

Nu voi prezenta aici o analiză detaliată a tuturor 
combinațiilor alimentare posibile şi nici nu voi arăta consecinţele 
lor eventuale, pentru fiecare caz în parte, deoarece nu 
constituie obiectul cărţii, aşa că las această sarcină unor 
specialişti în fiziologie. 

Mă voi limita, pur şi simplu, să vă ajut, pentru ca să vă 
faceţi o idee suficient de cuprinzătoare în privinţa fenomenului 
şi pentru ca să înţelegeţi mai bine anumite efecte secundare 
pozitive pe care le veţi constata după punerea în aplicare a 
metodei de gestiune alimentară propusă în cartea de faţă. 

Cu siguranţă, vă amintiţi una dintre recomandările mele 
(vezi Capitolul V): „în general, fructele nu trebuie combinate cu 
alt aliment”. 

Când sunt asociate cu o altă hrană, fructele perturbă 
efectiv digestia întregului şi, cu aceeaşi ocazie, îşi pierd 
proprietăţile benefice (vitamine etc.) pentru care au fost 
ingerate. 

Dar pentru ca cele de mai sus să nu rămână o afirmaţie 
gratuită din partea mea şi pentru că, de acum cunoaşteţi, în 
mod esenţial, procesul de digestie, vă invit să citiţi în 
continuare. 

Combinația fructe-amidon. 

Fructul care conţine fructoză (monozaharidă sau zahăr 
simplu), rămâne foarte puţin în stomac, deoarece este digerat, 
aproape în întregime, în intestinul subţire. 

În schimb, amidonul (făină, făinoase etc.) începe să fie 
metabolizat încă din cavitatea bucală, unde, mulţumită acţiunii 
ptialinei, enzima din salivă, se transformă m maltoză. Apoi, stă 
câtva timp în stomac, pentru a fi după aceea „digerat” complet 
în intestinul subţire. Se ştie că datorită maltazei (enzima din 


secreția pancreatică), maltoza se transformă în glucoză care 
este asimilată direct de sânge. 

Dacă fructul este mâncat o dată cu amidonul, se produce 
fenomenul următor: aciditatea fructului va distruge ptialina 
care, din această cauză, nu-şi va mai îndeplini rolul de 
catalizator pentru amidon. În loc de a trece direct în intestin, 
fructul va rămâne împreună cu amidonul în stomac. Căldura şi 
umiditatea de aici vor face ca fructul - care conţine un zahăr 
simplu - să înceapă să fermenteze. Această fermentație va 
continua în intestin, antrenând-o şi pe cea a amidonului, care, în 
ciuda acţiunii amilazei (altă enzimă din secreția pancreatică), nu 
se va transforma decât foarte puţin în maltoză (şi apoi în 
glucoză). Amidonul neprelucrat va începe, la rândul său, să 
fermenteze până în colon. 

Consecințele tuturor acestor fenomene: balonare, gaze, 
iritaţia intestinelor, deteriorarea vitaminelor din fruct, risc de 
constipaţie etc. 

Combinația fructe-proteine (carne, peşte) 

Prima fază a digestiei proteinelor are loc în stomac, 
datorită rolului activ al enzimei numită pepsină, care se dezvoltă 
în mediul acid creat de sucurile gastrice. 

Aţi fi îndreptăţiţi să credeţi că, dacă pepsina nu se 
dezvoltă decât în mediul acid, atunci ingestia fructelor acide ar 
trebui să fie în armonic cu proteinele. Ei bine, nu este deloc aşa! 
Pentru că, de, îndată ce aciditatea proprie fructului se dezvoltă 
în cavitatea bucală, se petrece o perturbare a condiţiilor de 
elaborare a pepsinei, a cărei secreție este oprită. 

În consecinţă, dacă fructele şi proteinele sunt ingerate 
împreună, fructul (ca şi în primul exemplu) va fi imobilizat - şi 
mai mult timp decât cu amidonul - în stomac, unde va 
fermenta. În absenţa pepsinei, stomacul nu va începe digerarea 
proteinelor şi, ca urmare a acestei insuficiente metabolizări, ele 
vor intra - o dată ajunse în intestinul gros - într-o putrefacție 
anormală, ale cărei reziduuri toxice vor trebui să fie eliminate de 
către organism. 

Una dintre regulile de bază ale metodei de alimentaţie 
expuse în cartea de faţă (al cărei obiectiv este pierderea 
kilogramelor excedentare şi păstrarea pentru totdeauna a 
greutăţii ideale) este aceasta: evitaţi să mâncaţi glucidele rele 
împreună cu carnea (proteine + lipide). 


Eu însumi am suferit, mai multe zeci de ani, de tulburări 
gastrointestinale. Pentru asta, am mers la cei mai mari 
specialişti din ţară. De fiecare dată, am ieşit din cabinetul lor cu 
o listă impresionantă de medicamente care nu numai că nu-mi 
aduceau nici o ameliorare, dar unele îmi provocau efecte 
secundare mai rele decât boala de care sufeream. 

Interlocutorii mei, la care îmi fixam cu multe luni înainte o 
consultaţie, erau foarte încurcaţi când le explicam că îmi cădea | 
părul de la optsprezece ani, în timp ce în familia mea nu 
avusese nimeni chelie, şi - mai ales - că, imediat cum începeam 
să beau |sau să mănânc, transpiram din abundență în cap. 

In cele din urmă, am renunţat să mai găsesc o soluţie, 
atât de enigmatică era problema mea pentru domnii de la 
Facultate. Cu puţină voinţă şi multă filosofie ajungi să te 
obişnuieşti cu toate. Dar apoi, ca prin farmec, simptomele 
acestea au dispărut subit acum câţiva ani. Ştiţi de ce? 

De-abia mai târziu, atunci când am studiat în profunzime 
nutriția, spre marea mea uimire, am făcut legătura dintre noile 
reguli de alimentaţie pe care le adoptasem şi dispariţia totală a 
relelor de care suferisem. 

Pe de altă parte, din cea mai fragedă copilărie, sufeream 
de angină cronică. Cel mai mic curent, cea mai mică diferenţă 
de temperatură erau invariabil urmate de o angină. Nu trecea 
nici o lună din an, fără ca gâtul să nu-mi dea de lucru. 

Fiind cam alergic la penicilină, recurgeam, în mod 
obligatoriu, la medicamente mai puţin eficace şi, în special, la 
leacurile băbeşti. 

Trebuie să fi avut vreo zece-doisprezece ani când, într-o 
minunată zi de vară, în timp ce zăceam în fundul patului, un 
bătrân medic de ţară mi-a spus, vârându-mi degetele lui groase 
în gură: „Cel mai bun leac al anginei este să mănânci brânză 
camembert bine făcută şi să-ţi clăteşti gâtul din abundență cu 
Bordeaux vechi”. 

Am ciulit bine urechile la vorbele lui. Colegii mei din 
studenţie îşi mai amintesc, cu siguranţă, că nu plecam la drum 
decât rareori fără brânza şi sticla mea de vin roşu. Era un 
medicament cu adevărat eficace.60 Şi, cu toate că Asigurările 
sociale nu mi l-au rambursat plăcerea tratamentului a fost, la 
urma urmei, o compensație acceptabilă. 


La foarte scurtă vreme după ce începusem să aplic cu 
seriozitate principiile alimentare care fac obiectul acestei cărţi, 
cei din jur au observat că nu mai avusesem de multă vreme 
angină. Dar era încă prea devreme ca să fac o legătură între 
cauze şi efect. 

Insă, la câţiva ani după aceea, pentru mine devenise 
evident faptul că angina cronică îmi dispăruse complet, ceea ce 
nu înseamnă - după cum aţi înţeles - că brânza camembert şi 
vechiul Bordeaux au fost lăsate pentru totdeauna în dulapul cu 
medicamente. 

Abuzul de grăsimi. 

Când mâncarea pătrunde în stomac, orificul său de ieşire, 
pilorul, se închide pentru a-i lăsa digestiei timp să se desfăşoare 
în linişte. Deschiderea pilorului va avea loc cu atât mai târziu, cu 
cât masa a fost mai bogată în lipide. Astfel, uneori va fi nevoie 
de 5-7 ore pentru ca o mâncare prea bogată în grăsimi să fie 
digerată, ceea ce poate genera o senzaţie de greutate 
neplăcută. 

lată un motiv în plus pentru ca să nu ne copleşim 
alimentaţia cu grăsimi inutile. De aceea, va trebui să alegem cât 
mai des posibil modurile de preparare care nu necesită un aport 
de grăsimi. Putem pregăti alimentele fără a utiliza sistematic 
uleiul sau margarina. Cât despre unt, să ne reamintim că nu 
trebuie niciodată încins, deoarece se formează rapid acroleina, o 
substanţă cancerigenă. 

A-ţi alege glucidele nu înseamnă să le compensezi cu un 
consum excesiv de lipide; trebuie să folosiţi alternativa pe care 
o constituie fibrele. 

Este necesar să fiţi conştienţi că multe alimente conţin 
grăsimi ascunse (pesmeţi, prăjituri, biscuiţi etc.) care, asociate 
cu glucidele rele, nu cer altceva decât să fie stocate. 

CAPITOLUL VIII. 

HIPERCOLESTEROLUL: BOLILE CARDIO-VASCULARE ŞI 
DIETETICA. 

Principalul scop al cărţii de faţă este acela de a vă învăţa 
cum să vă schimbaţi obişnuinţele alimentare, pentru a pierde 
excesul de kilograme pe care îl puteţi avea şi pentru a face în 
aşa fel încât să vă stabilizaţi definitiv greutatea, mâncând orice, 
fără nici o restricţie. 


În capitolele precedente aţi văzut că lipidele consumate 
nu sunt răspunzătoare pentru constituirea grăsimilor de rezervă 
decât atunci când le mâncaţi în acelaşi timp cu glucidele şi, în 
special, cu glucidele rele. 

Unii s-ar putea gândi că au voie să mănânce - fără a suferi 
nici un fel de urmări - toate grăsimile pe care le vor, cu condiţia 
să nu fie într-o combinaţie alimentară interzisă. 

Bineînţeles că nu este deloc aşa şi am avut grijă să 
precizez acest lucru, ori de câte ori s-a ivit ocazia. 

Schimbarea obişnuinţelor alimentare, pentru ca să slăbiţi, 
este un lucru bun, dar la fel de important este s-o faceţi în scop 
preventiv cu perspectiva suplimentara de a vă ameliora starea 
de sănătate. 

Mi s-a reproşat că în prima versiune a cărţii mele am 
trecut sub tăcere problema colesterolului. Totuşi, aveam încă de 
la început intenţia să vorbesc despre el şi, de aceea, am luat 
legătura cu mai mulţi specialişti. Niciunul dintre ei nu mi-a vorbit 
riguros exact în aceiaşi termeni despre colesterol şi - cum eu nu 
sunt medic - nu mi s-a părut înţelept să aleg dintre aceste 
răspunsuri unul anume chiar dacă experienţa personală mi-a 
permis să-mi fac o părere în acest domeniu. 

Astăzi, adică după cinci ani, problema colesterolului face 
obiectul unui consens, iar numărul de publicaţii care se ocupă 
de el este impresionant. 

Colesterolul a devenit una dintre marile preocupări ale 
epocii noastre, dată fiind implicarea sa în bolile cardio- 
vasculare. De aceea, mă voi opri asupra lui, în cele ce urmează. 

Un fals intrus. 

Colesterolul nu este un intrus. El este chiar indispensabil 
pentru producerea unor anumiţi hormoni. Corpul conţine circa 
100 grame de colesterol, repartizat între țesuturile sistemului 
nervos, nervi şi diferite celule. 

El este, în mare parte, produs de către organism (70%), în 
special de bilă, care îl deversează, în cantitate de 800-1200 
mg/zi, în intestinul subţire. 

Colesterolul care ne preocupă, în general, este cel de 
origine alimentară, deşi aflat în minoritate (30%). 

COLESTEROLUL BUN ŞI COLESTEROLUL RAU. 

Colesterolul nu se găseşte izolat în sânge, deoarece este 
fixat pe proteine. Acestea sunt de două categorii: 


1 lipo-proteinele cu densitate mică sau LDL (Low Density 
Lipoproteins), ce distribuie colesterolul la celule şi, mai ales la 
celulele pereţilor arteriali, care devin victimele acestor depozite 
grăsoase. 

De aceea, LDL - colesterolul a fost botezat „colesterol 
rău”, fiindcă, în timp, el se depune pe pereţii vaselor de sânge şi 
le astupă. 

Această opturare a arterelor poate duce la un accident 
vascular: arterită a membrelor inferioare, o angină pectorală sau 
un infarct miocardic, un accident vascular cerebral, urmat, 
eventual, de o paralizie. 

2 lipo-proteinele cu densitate mare sau HDL (High Density 
Lipoproteins), care conduce colesterolul în ficat, pentru a fi 
eliminat. 

HDL - colesterolul se numeşte „colesterol bun”, pentru că 
el nu generează nici un depozit pe pereţii vaselor. Dimpotrivă, el 
are proprietatea de a curăța arterele de depozitele lor 
ateromatoase. De. aici, se deduce că riscul de accident cardio- 
vascular este cu atât mai redus, cu cât procentul de HDL este 
mai mare. 

DOZAJUL SANGUIN. 

Normele actuale sunt mult mai puţin largi decât cele care 
au fost luate în consideraţie ani de-a rândul. Trebuie să reţineţi 
trei noţiuni: colesterolul total (HDL + LDL) trebuie să fie mai mic 
sau egal cu 2 grame la litrul de sânge, LDL - colesterolul trebuie 
să fie mai mic de 1,30 g/l, HDL - colesterolul trebuie să fie mai 
mare de 0,45 g/l, la bărbaţi, şi 0,55 g/l, la femei. 

RISCURILE CARDIO-VASCULARE. 

Riscurile cardio-vasculare sunt de două ori mai mari, dacă 
procentul de colesterol este de 2,2 g/l şi de patru ori, dacă este 
mai mare de 2,6 g/l. 

Dar s-a putut observa că 15% dintre infarcturi surveneau 
la subiecţi care aveau un procent de colesterol total inferior 
valorii de 2 g/l. De aceea, această noţiune nu mai are decât o 
semnificaţie relativă. 

Cel mai important este dozajul LDL şi HDL şi, mai ales, 
raportul dintre colesterolul total şi HDL, acesta trebuind să fie în 
mod imperativ mai mic de 4,5. 

45% dintre francezi au procente mai mari decât normal, 
iar circa 8 milioane au un colesterol mai mare de 2,50 g/1. Or, 


ştiind că scăderea procentului de colesterol cu 12,5% permite 
reducerea cu 19% a numărului de infarcturi de miocard, avem 
tot interesul să-l luăm în serios această problemă. 

TRATAMENTUL DIETETIC. 

În cazul hipercolesterolului, medicul va putea prescrie 
anumite medicamente, dar acest lucru ar trebui făcut doar în 
ultimă instanţă. 

O bună gestiune a alimentaţiei va fi, în majoritatea 
cazurilor, suficientă. 

lată recomandările pe care le puteţi urma, atât pentru 
scăderea colesterolului, dacă este prea mare, cât şi pentru 
prevenirea lui. 

— Pierderea în greutate. 

S-a constatat că slăbirea duce, în cele mai multe cazuri, la 
o ameliorare a tuturor parametrilor biologici. Scăderea 
procentului de colesterol este, cu siguranţă, cea care va apare 
cel mai repede, cu condiţia să nu faceţi greşeala de a consuma 
în exces lipidele rele. 

— Limitarea aportului de colesterol din alimentaţie. 

Alimentele conţin un procent de colesterol variabil. 
Gălbenuşul de ou, organele şi drojdia de bere îl au în cantitate 
mare. 

Organizaţia Mondială a Sănătăţii a preconizat, o lungă 
perioadă, să nu se depăşească un aport zilnic de 300 mg. 

Or, lucrările recente au arătat, paradoxal, că acest aspect 
al dieteticii era foarte secundar. Un aport alimentar de 1000 mg 
de colesterol pe zi nu ar duce decât la o mărire a colesterolului 
cu circa 5%. 

De aceea, se va putea neglija cantitatea de colesterol din 
alimente. In schimb, va trebui să se ţină cont de gradul de 
saturație a acizilor graşi ingeraţi. 

— Lipidele trebuie alese. 

În capitolul II, despre clasificarea alimentelor, am văzut 
deja că grăsimile se împart în trei categorii: 

Grăsimile saturate, care se găsesc în carne, mezeluri, 
pasăre, ouă, lapte, brânzeturi. 

Aceste grăsimi măresc procentul de colesterol total şi mai 
ales pe cel de LDL - colesterol care se depune pe pereţii 
arterelor, favorizând, astfel, accidentele vasculare. 


Publicaţii recente arată, totuşi, că ouăle ar avea un efect 
mult mai puţin important decât s-a crezut multă vreme. 

Cât despre pasăre, dacă i se îndepărtează pielea, 
procentul de grăsime saturată este mic. Deci consumul acestora 
ar avea efect redus asupra creşterii colesterolului. 

Acizii graşi poli-nesaturaţi, de origine animală. 

Aceştia sunt, în mod esenţial, acizii graşi conţinuţi în 
grăsimea de peşte. 

S-a crezut mult timp că eschimoşii, care consumă o hrană 
compusa în procent de 98% din grăsime de peşte, nu suferă de 
boli cardiovasculare datorită unor motive genetice. Apoi, s-a 
ajuns la concluzia că tocmai natura hranei lor era cel mai bun 
factor de prevenire. 

Consumul grăsimii de peşte duce, într-adevăr, la o 
importantă scădere a trigliceridelor şi previne trombozele. 

Se înţelege, atunci - contrariu a ceea ce s-a crezut multă 
vreme - că peştele, cu cât este mai gras, cu atât are o influenţă 
mai bună pe plan cardio-vascular. De aceea, trebuie încurajat 
consumul de somon, ton, sardine, scrumbie, anşoa şi heringi. 

Acizii graşi mono-nesaturaţi. 

Primul dintre aceştia este acidul oleic, care se găseşte în 
special în uleiul de măsline. 

Se poate spune că uleiul de măsline este campionul la 
toate categoriile de grăsimi care au influenţă benefică asupra 
colesterolului. El este singurul care face să scadă efectiv 
colesterolul rău (LDL) şi să crească cel bun (HDL). 

Unii au înţeles, de acum, că tonul cu ulei de măsline 
devine, astfel, o adevărată „pavăză” împotriva problemelor 
circulatorii. 

— Trebuie mărită raţia de fibre alimentare. 

Prezenţa fibrelor în tubul digestiv ameliorează 
metabolismul lipidelor. 

S-a observat, în special, că procentul de colesterol scade 
simţitor dacă se consumă pectină (mâncând mere), ceea ce se 
petrece şi în cazul tuturor celorlalte fibre solubile conţinute de 
ovăz şi leguminoase (fasole uscată, linte). 

— Trebuie limitat consumul de cafea. 

Studii făcute în SUA şi în Norvegia au arătat că, la peste 
şase cafele pe zi, colesterolul total creşte simţitor, iar HDL scade 
Uşor. 


Acest efect negativ nu se datorează cofeinei, de aceea, 
chiar dacă beţi cafea decofeinizată nu veţi îmbunătăţi valorile. 

— Se poate bea puţin vin. 

Profesorul Maquelier a izolat, din vin, o moleculă, 
„procianidina”, care are avantajul de a scădea colesterolul total. 

Insula Creta, a cărei populaţie consumă vin şi mult ulei de 
măsline, este regiunea europeană cu cel mai scăzut procent de 
boli cardio-vasculare. 

Totuşi, nu trebuie să depăşiţi trei pahare pe zi, când vinul 
este bogat în tanin. 

— Trebuie ameliorată igiena de viaţă. 

Stresul, tabagismul şi sedentarismul au, şi ele, o acţiune 
negativă asupra colesterolului. O mai bună igiena de viaţă se 
impune nu numai ca măsură curativă, ci şi preventivă. 

REZUMATUL MĂSURILOR CARE TREBUIE PUSE ÎN 
PRACTICĂ DE CEI CARE AU HIPERCOLESTEROL. 

Dacă sunteţi obezi, trebuie să slăbiţi. 

Diminuaţi-vă consumul de carne (maximum 150 g/zi). 

Alegeţi carne fără grăsime (cal, vacă slabă). 

Înlocuiţi uneori carnea cu pasăre (fără piele). 

Evitaţi mezelurile şi organele. 

Preferaţi peştele (minimum 300 g/săptămână). 

Mâncaţi unt puţin (maximum 10 g/zi). 

Limitaţi-vă consumul de brânzeturi. 

Mâncaţi lapte degresat şi lactate cu 0% materii grase. 

Măriţi-vă consumul de fibre (fructe, cereale, legume). 

Măriţi-vă consumul de acizi graşi mono şi poli-nesaturaţi 
vegetali (ulei de măsline, floarea soarelui, rapiţă). 

Asiguraţi-vă un aport suficient de vitamina A şi E, de 
seleniu şi crom. 

Nu abuzaţi de cafea. 

Beţi (eventual) vin bogat în tanin (maximum 1/2 sticlă/zi). 

Dominaţi-vă stresul. 

Practicaţi, eventual, un sport de rezistenţă. 

Încetaţi să fumaţi. 

CAPITOLUL IX. , 

ZAHĂRUL ESTE OTRAVĂ. 

Zahărul este otravă! Nocivitatea sa asupra omului din 
secolul XX este la fel de mare ca cea a alcoolului şi a tutunului la 
un loc. Toată lumea o ştie. Toţi medicii din lume o denunţă. Nu 


există colocviu al pediatrilor, cardiologilor, psihiatrilor şi 
dentiştilor care să nu menţioneze pericolul zahărului şi, mai 
ales, pericolul unui consum care creşte în ritm exponențial. 

In Antichitate, zahărul, ca atare, nu există. Astfel că grecii 
nici măcar nu aveau un termen pentru a-l denumi. 

Alexandru cel Mare care, către 325 |. C., îşi împinsese 
cuceririle până în câmpia Indului, îl descria ca pe „un fel de 
miere ce se găseşte în trestiile crescute pe marginea apei”. 

Plinius cel Bătrân îl menţiona, în secolul | al erei noastre, 
tot ca pe o „miere de trestie”. 

A trebuit să vină epoca lui Nero, pentru ca să fie creat 
termenul saccharum, prin care era desemnat acest produs 
exotic. 

Abia în secolul VII au început să apară culturile de trestie 
de zahăr din Persia şi Sicilia. Treptat, şi ţările arabe i-au prins 
gustul. 

Un savant german, doctorul Rauwolf, remarca în jurnalul 
său, din 1573, că „turcii şi maurii numai sunt războinicii 
îndrăzneţi de a altădată, de când mănâncă zahăr”. 

Trestia de zahăr a fost descoperită de Occident cu ocazia 
Cruciadelor. Spaniolii au încercat s-o cultive în sudul ţării lor. 

Abia după cucerirea Lumii Noi, comerţul de zahăr devine 
important din punct de vedere economic. Portugalia, Spania şi 
Anglia se îmbogăţesc schimbând materia primă pe sclavii a 
căror muncă avea să contribuie tocmai la dezvoltarea culturilor 
de trestie de zahăr. În 1700, Franţa avea deja numeroase 
rafinării. 

Dar înfrângerea de la Trafalgar, din 1805, şi blocada 
continentală, care se instalează după aceea, l-au determinat pe 
Napoleon - contrariu recomandărilor oamenilor de ştiinţă din 
acea epocă - să dezvolte producţia de sfeclă. Acest lucru nu a 
fost cu adevărat posibil decât după descoperirea procedeului de 
extracţie a zahărului, făcută de Benjamin Delessert, în 1812. 

Câteva zeci de ani mai târziu, în Franţa exista deja o 
supraproducţie de zahăr, dar consumul său nu era, totuşi, atât 
de dezvoltat, în raport cu ceea ce cunoaştem noi astăzi. 

In 1880, consumul de zahăr era de 8 kg61 pe an, pentru o 
persoană, ceea ce reprezentă circa cinci bucăţi pe zi. Douăzeci 
de ani după aceea, în 1900, consumul s-a dublat, ajungând la 17 
kg. In 1960, acesta a ajuns la 30 kg, iar în 1972 la 38 kg. 


În două sute de ani, consumul de zahăr al francezilor a 
crescut de la sub 1 kg la aproape 40. 

Niciodată, în trei milioane de ani, omul nu a cunoscut o 
transformare atât de brutală a alimentaţiei sale, într-un interval 
de timp atât de scurt. 

Şi, totuşi, francezii sunt departe de a avea cea mai 
proastă poziţie, în acest domeniu. Ţările anglo-saxone cunosc o 
situaţie şi mai dramatică, deoarece consumul lor - în special în 
Statele Unite - se învârteşte în jurul a 62 kg pe locuitor. După 
statisticile cele mai recente, consumul de zahăr se înscrie, în 
ciuda semnalelor de alarmă, pe o pantă ascendentă.62 Dar 
faptul cel mai îngrijorător este că proporţia de „zahăr 
ascuns"[63][64] 

Statistica pune în evidenţă o situaţie, de fapt, înşelătoare. 
Căci, o dată cu introducerea îndulcitoarelor de sinteză şi cu 
atitudinea foarte fermă a corpului medical, consumul direct de 
zahăr (bucăţi sau tos) tinde să stagneze şi chiar să scadă. 

In schimb, aşa cum am arătat mai sus, cel care trebuie să 
ne preocupe este consumul indirect; acesta afectează în special 
copiii şi adolescenţii. Ştiaţi, de exemplu, că un pahar de 150 ml 
cu suc sau cu cola reprezintă 4 bucăţi de zahăr? Şi mai ştiţi că 
gustul dulce este perceput cu atât mai greu, cu cât lichidul este 
mai rece? 

Atracția pentru băuturile dulci (sucuri, limonade, cola) 
este, de acum, integrată perfect în comportamentul nostru 
alimentar. Societăţile care le fabrică sunt trusturi multinaționale 
foarte puternice, iar impactul lor publicitar este fenomenal. Este 
chiar înspăimântător să vezi cum s-au instalat în ţări 
subdezvoltate, unde nevoile alimentare primare ale populaţiei 
uneori nici nu sunt satisfăcute. 

Consumul de felurite îngheţate care, pe timpuri, erau 
cumpărate în mod excepţional, cu ocazia unei sărbători sau a 
unei plimbări, a fost banalizat prin generalizarea congelatorului. 
Instalarea distribuitoarelor automate de dulciuri în toate locurile 
publice reprezintă, de asemenea, o incitare permanentă la 
consum. lar achiziţionarea acestor dulciuri este cu atât mai 
uşoară şi tentantă, cu cât este relativ ieftină. Într-un 
supermagazin poţi cumpăra, astăzi, o pungă de 1 kg de 
bomboane care costă câţiva franci. Solicitarea consumatorului 


potenţial este, astfel, omniprezentă şi permanentă. A-i rezista 
înseamnă aproape un act de eroism. 

Este banal să spui că zahărul este vinovat pentru un mare 
număr de boli. Se pare că toţi ştim acest lucru, ceea ce nu 
înseamnă că ne schimbăm comportamentul alimentar, iar copiii 
noştri cu atât mar puţin. 

Zahărul este principalul vinovat pentru bolile cardio- 
vasculare. Doctorul Yutkin citează cazul triburilor masai şi 
samburu din estul Africii, a căror alimentaţie - de altfel foarte 
bogată în grăsimi - este efectiv lipsită de zahăr. Procentul bolilor 
coronariene din aceste triburi este practic inexistent. În schimb, 
locuitorii insulei Sfânta Elena, care consumă mult zahăr şi puţine 
grăsimi, au un procent de maladii coronariene foarte ridicat. 

Caria dentară - strâns legată de consumul excesiv de 
zahăr este atât de răspândită în ţările occidentale, încât OMS 
aşează bolile buco-dentare în al treilea rând al flagelurilor care 
afectează sănătatea oamenilor din ţările industrializate, după 
bolile cardio-vasculare şi cancer. 

Când asociem termenii „zahăr” şi „boală”, ne gândim, 
bineînţeles, la diabet. Dar greşim dacă credem că diabetul nu-i 
atinge decât pe cei care au factori ereditari favorabili. Nu toţi 
diabeticii adulţi sunt obezi, deşi, în general, aşa stau lucrurile. 
Dacă veţi merge într-un loc public din Statele Unite, vă veţi 
îngrozi de „monstruozităţile” pe care le veţi vedea. Astfel, vă 
puteţi face o idee de ceea ce vor deveni, peste douăzeci de ani, 
copiii noştri de astăzi. 

Studiile ştiinţifice demonstrează, de asemenea, că la 
originea numeroaselor boli mintale stă consumul excesiv de 
zahăr. 

In lumina capitolelor precedente, veţi înţelege uşor că 
zahărul, care este, de fapt, un produs chimic pur, poate genera 
hipoglicemia, perturbă metabolismul, în general, şi provoacă, 
astfel, numeroase tulburări digestive. 

In sfârşit, pentru a încheia această listă neagră, trebuie să 
ştiţi că zahărul provoacă un deficit de vitamina B, care este 
necesară - în mare cantitate - pentru asimilarea tuturor 
glucidelor. Zahărul, ca şi orice fel de amidon rafinat (făină albă, 
orez alb etc.) este complet lipsit de vitamina B. De aceea, el va 
obliga organismul să şi-o ia din rezervele de care dispune, 
creând, astfel, un deficit ale cărui consecinţe sunt, în general: 


nevroza, oboseala, depresia, dificultăţile de concentrare, de 
memorie şi de percepţie. 

lată, în orice caz, un domeniu care ar trebui să fie mai des 
explorat, când copiii au dificultăţi la şcoală. 

ÎNDULCITOARE SINTETICE. 

V-am recomandat deja să suprimaţi zahărul. Este foarte 
evident că nu veţi putea niciodată să-l evitaţi, atunci când este 
ascuns, ca în cazul deserturilor. Dar dacă veţi reuşi să eliminaţi 
zahărul tos şi cubic, veţi realiza un mare pas. 

Din două una, ori vă lipsiţi de el ori îl înlocuiţi cu un 
îndulcitor de sinteză. 

Există patru tipuri principale de edulcoranţi de sinteză. 
Toţi, cu excepţia poliolilor, au proprietatea de a nu poseda nici 
un fel de putere energetică. Deci nu au nici o valoare nutritivă. 

— Zaharina. 

Este cel mai vechi înlocuitor al zahărului, deoarece a fost 
descoperit în 1879. Nu este deloc asimilată de organismul uman 
şi are o putere de îndulcire de 350 de ori mai mare decâta 
zaharozei din zahăr. Unele sortimente de zaharină au avantajul 
de a fi foarte stabile în mediul acid şi de a putea suporta o 
temperatură medie. A fost cel mai comercializat edulcorant de 
sinteză, până la apariţia aspartamului. 

— Ciclamatul. 

Este mai puţin cunoscut decât precedenta, deşi a fost 
descoperit din 1937. Este sintetizat din benzen şi are o putere 
de îndulcire mai mică decât a zaharinei, iar uneori este acuzat 
că lasă un gust neplăcut în gură. 

Ciclamatul prezintă, totuşi, avantajul de a fi complet 
termostabil, adică rezistă la temperaturi foarte înalte. Din 
familia ciclamatului, cel mai utilizat este ciclamatul de sodiu, dar 
există şi ciclamatul de calciu şi acidul ciclamic. 

— Aspartamul. 

A fost descoperit în 1965, la Chicago, de către James 
Schlatter, un cercetător al Laboratoarelor Searle. 

Aspartamul este asociaţia a doi aminoacizi naturali: acidul 
aspartic şi fenilalanina. 

Aspartamul are o putere de îndulcire de 180-200 de ori 
mai mare decât cea a zaharozei. El nu lasă un gust neplăcut şi 
amar, iar, în timpul testelor gustative savoarea lui a fost 
considerată ca pură. 


Mai mult de şaizeci de ţări îl folosesc la fabricarea 
produselor alimentare şi a băuturilor, iar noua legislaţie franceză 
permite utilizarea sa ca aditiv alimentar. 

Îndulcitorii de sinteză au făcut obiectul unei enorme 
polemici, timp de mulţi ani. În special zaharina, care a fost multă 
vreme suspectată de a fi cancerigenă. Or, ea nu pare să 
prezinte vreo toxicitate, în doza zilnică de 2,5 mg/kg, ceea ce ar 
corespunde cantităţii de 60-80 kg de zahăr pentru un adult. 
Unele ţări au interzis, totuşi, folosirea ei (de exemplu, Canada). 

Şi ciclamatul a fost mult suspectat, iar în 1969 a şi fost 
interzis în Statele Unite. 

Cât despre aspartam, a făcut, chiar de la apariţie, obiectul 
aceleiaşi polemici, dar toate studiile efectuate asupra lui au 
dovedit că este lipsit de orice fel de toxicitate, chiar şi în doze 
mari, fapt recunoscut oficial în SUA, de FDA (Food and Drug 
Administration).64 

Aspartamul se prezintă sub două forme: comprimate, care 
se dizolvă rapid în băuturile calde şi reci; pudră, deosebit de 
recomandată pentru deserturi şi preparate culinare. 

Un comprimat are puterea de îndulcire a unei bucăţi de 
zahăr de 5 grame şi conţine 0,07 g de glucide asimilabile. O 
linguriţă de pudră de aspartam are puterea de îndulcire a unei 
linguri de zahăr pudră şi conţine 0,5 de glucide asimilabile. 

În 1980, OMS preconiza o doză zilnică admisibilă de 2 
comprimate/kg. Asta înseamnă că o persoană cu greutatea de 
60 kg ar putea consuma până la 120 de comprimate pe zi, fără 
a se constata, în timp, vreo toxicitate a produsului. Această 
doză a fost confirmată, în 1984 şi în 1987, de către Comitetul 
Ştiinţific pentru Alimentaţia Umană din Comisia Europeană. 

Dar atenţie la edulcoranţi: dacă există certitudinea că sunt 
lipsiţi de toxicitate, în schimb ei ar putea, cu timpul, să perturbe 
metabolismul. Căci organismul percepe un gust dulce, se 
prepară pentru a digera nişte glucide, dar acestea nu apar. 

După o utilizare îndelungă a produsului, această disociere 
ar putea deteriora sistemele noastre de reglare a 
metabolismului. 

Cu atât mai mult, cu cât industria agro-alimentară ne 
prepară, în acelaşi timp, proteine cu gust de lipide, destinate să 
înlocuiască grăsimile din alimentaţie! 


În faţa acestor false mesaje, corpul nostru riscă să nu mai 
ştie ce să creadă! 

Astfel, folosirea unui edulcorant ar trebui să fie doar 
temporară, căci, la urma urmei, este de dorit să ne dezobişnuim 
progresiv de gustul zahărului. 

— Poliolii. 

In gama „zahărului fals” au apărut şi poliolii sau 
edulcoranţii în masă, care sunt folosiţi la prepararea anumitor 
produse (ciocolată gumă de mestecat, bomboane), deoarece 
aceştia dau gust dulce numai cu câteva grame de substanţă. 

Din nefericire, poliolii nu prezintă, în raport cu zahărul, 
decât un interes: nu produc carii. Ei au aproape aceeaşi valoare 
energetică pe care o are zahărul, iar în colon eliberează acizi 
graşi care sunt reabsorbiţi. Indicele lor glicemic este variabil, 
între 25 şi 65. Ei pot furniza, datorită fermentaţiei din colon, 
chiar balonările şi diareea. 

Cu alte cuvinte, spre deosebire de ceea ce ni se spune 
prea adesea, întrebuinţarea lor nu ne poate împiedica să ne 
îngrăşăm şi cu atât mai puţin, nu ne poate ajuta să slăbim... 

Menţiunea „fără zahăr” ascunde, de multe ori, astfel de 
polioli: sorbitol, mannitol, xylitol, maltitol, lactitol, lycasin, 
polidextroză etc. 

CAPITOLUL X. 

CUM PUTEŢI REDOBÂNDI UN ABDOMEN PLAT. 

Marea majoritatea femeilor îşi face griji în privinţa 
greutăţii şi toate se preocupă de balonările prea frecvente ale 
abdomenului lor. 

Abdomenul este, în cazul femeilor, o zonă anatomică 
deosebit de extensibilă şi de o foarte mare sensibilitate. 
Manifestările fiziologice interne, al căror sediu este abdomenul, 
se traduc în exterior prin variaţii de volum dizgraţioase, din 
cauza cărora, cele interesate sunt, în mod legitim, preocupate. 

Fenomenul este pus, în cele mai multe cazuri, pe seama 
funcţionării aparatului genital. Este adevărat că, înaintea 
ciclului, organismul feminin are tendinţa - aşa cum am mai 
semnalat, de altfel - să reţină apa. Dar, chiar dacă această 
retenţie de apă este mai mare la nivelul picioarelor şi a micului 
bazin, în ansamblul corpului ea este, totuşi, difuză. În schimb, 
repartiţia ginoidă a grăsimii, care se acumulează la nivelul 
bazinului şi al coapselor, corespunde, din punct de vedere 


„antropologic”, unei rezerve energetice care să permită 
asigurarea alăptării, chiar şi în perioade de foamete, aşa cum 
omenirea a cunoscut deseori în decursul miilor de ani. 

Însă retenţia de apă nu explică, ea singură, umflarea 
permanentă a abdomenului. 

Pântecul umflat nu este, nici mai mult nici mai puţin, 
decât manifestarea evidentă a unor tulburări digestive 
permanente, legate de proastele obişnuinţe alimentare. 

Când aţi citit capitolul consacrat digestiei, aţi putut 
observa că tulburările digestive legate de proastele combinaţii 
alimentare sunt prezente chiar şi fără ca grăsimile de rezervă să 
fie produse sistematic. 

V-aţi dat seama, cu siguranţă, că proastele combinaţii 
alimentare nu generează obligatoriu, la cei care le practică, 
toate afecțiunile - dintre care, unele grave - pe care le-am 
enumerat. Eu am căutat să vă fac să înţelegeţi că, dacă una 
dintre aceste boli se manifestă, cauza acesteia este probabil 
strâns legată de proastele combinaţii alimentare. 

Indiferent dacă aveţi sau nu kilograme de pierdut, dacă 
sunteţi femeie şi aveţi tendinţa de „a face burtă”, va trebui să 
puneţi în aplicare un anumit număr de reguli pe care le-am 
prezentat deja în capitolele precedente, dar pe care le voi 
reaminti pentru cele ce au fost interesate numai de acest aspect 
şi, prin urmare, nu au citit, cu atenţie tot ce este scris în carte. 
Dacă vă numărați şi dumneavoastră printre ele, vă sfătuiesc, 
totuşi, să citiţi neapărat capitolele următoare:Clasificarea 
alimentelor”. 

„Hipoglicemia”. 

„Zahărul este otravă”. 

„Digestia”. 

MÂNCAŢI FRUCTELE PE STOMACUL GOL. 

Fructele sunt excelente pentru sănătatea dumneavoastră, 
dar cu o singură condiţie: să nu fie amestecate cu nimic altceva. 

V-am explicat deja că, dacă fructul - în general acid - este 
amestecat cu carne, provoacă serioase tulburări digestive. 

Dar a fi suferind de tulburări digestive nu înseamnă să fii 
şi conştient de acest lucru. Unele persoane au o foarte mare 
sensibilitate şi reuşesc să determine rapid ceea ce le este 
contraindicat, deoarece au manifestări exterioare violente 
(colite, crize de ficat, diaree). 


La majoritatea indivizilor însă, aceste afecţiuni nu sunt 
puse imediat în evidenţă de eventuale simptome alarmante, 
fiindcă organismul lor, având o mare rezistenţă, acţionează prin 
măsuri de compensație. 

Ceea ce nu înseamnă că nu sunt şi efecte negative pe 
undeva. Răul se petrece în profunzime şi, într-o zi, va ieşi la 
suprafaţă sub forma unui simptom deosebit. 

Anumite persoane au o senzaţie insuportabilă de 
balonare, atunci când mănâncă fructe după masă. Bineînţeles 
că, datorită, manifestărilor evidente, ele vor suprima de la sine 
practica respectivă. 

Dacă nu vă numărați printre aceste persoane, nu aţi avut 
nici un motiv ca să renunţaţi la un obicei alimentar pe care îl 
consideraţi întemeiat. 

Insă dacă astăzi aveţi burtă, aflaţi că unul dintre motivele 
probabile ale acestei balonări anormale este, totuşi, faptul că 
mâncaţi fructele după masă. 

După cum v-am explicat în capitolul consacrat digestiei, 
metabolizarea fructului este foarte rapidă, ceea ce înseamnă că 
este digerat în circa douăzeci de minute. 

Prin urmare, după ce a fost ingerat, fructul trebuie să se 
afle -într-un interval de timp foarte scurt - în intestinul subţire, 
unde este asimilat. Vitaminele pe care le conţine sunt transmise 
organismului exact în acest moment. 

Inţelegeţi, acum, de ce - dacă aţi mâncat fructul la 
sfârşitul mesei - metabolizarea lui va fi oprită: pentru că el va fi 
obligat -întrucâtva, să stea la coadă ca să ajungă, în etapa 
finală, la nivelul intestinului subţire. 

Problema este că fructul, prin natura lui, e nerăbdător şi 
nu poate accepta liniştit să fie blocat într-un ambuteiaj digestiv. 
Şi, în loc să-şi aştepte frumos rândul, se va transforma într-un 
țâfnos care va provoca o mare zăpăceală. 

Mai întâi, va începe prin a afecta şi chiar a distruge mediul 
enzimatic necesar şi deseori indispensabil unei bune digestii - 
deci unei bune progresii în circuitul digestiv - a alimentelor care 
se găsesc într-o staţionare provizorie în stomac. Astfel, va 
împiedica producerea pepsinei, enzimă esenţială pentru 
metabolizarea cărnii. 

Intregul conţinut al stomacului va fi, dintr-o dată, complet 
perturbat de sosirea intempestivă a fructului. lar această 


perturbare se va traduce printr-o încetinire generală a 
procesului de digestie ale cărei efecte vor fi următoarele: 
amidonul şi carnea vor fi insuficient digerate în stomac. 
Transformarea lor chimică va fi deci imperfectă, în acest stadiu, 
şi va contribui la perturbarea, în continuare, a procesului 
digestiv; fructul care, în mod natural, trebuie să traverseze 
foarte rapid stomacul, va fi prizonierul acestuia, datorită 
prezenţei celorlalte alimente cu progresie digestivă lentă. 

Şi, în această ambianţă umedă şi caldă, fructul se va 
metamorfoza. Va începe, mai ales, să fermenteze, deoarece 
conţine glucide care se transformă rapid în alcool. 

Este citat cazul marilor mâncători de fructe, care au fost 
victimele cirozei, deşi toată viaţa lor nu puseseră în gură o 
picătură de alcool. Acum înţelegeţi de ce! 

Dar cel mai mare necaz se va produce, de fapt, la nivelul 
intestinului subţire, deoarece „marfa” livrată de stomac nu va fi 
conformă „caietului de sarcini”. lar motivul este acesta: carnea 
a fost digerată insuficient în stomac, iar fructul - care este 
complet metamorfozat prin fermentație - şi-a pierdut toate 
vitaminele. 

Primind aceste „mărfuri” neconforme, intestinul subţire va 
fi cam dezorientat. 

Mai întâi va încerca să repare cât poate el de bine 
pagubele. Pentru asta, va fi tentat să pună în aplicare proceduri 
de excepţie -în ceea ce priveşte metabolismul - care vor avea 
inconvenientul de a încetini, încă o dată, procesul digestiv. 

Astfel perturbat, intestinul se irită şi se umflă. 

Şi tocmai repetarea prea frecventă a acestor anomalii face 
ca un abdomen de femeie, având în vedere sensibilitatea lui, să- 
şi manifeste progresiv proeminenţa. 

După cum aţi văzut în capitolul consacrat digestiei, 
perturbările procesului digestiv duc la o activitate anormala a 
intestinului gros, deoarece deşeurile care ajung m el sunt 
incomplet digerate. Intestinul gros va trebui, şi el, să folosească 
proceduri de excepţie, al căror principal obiectiv va fi 
distrugerea deşeurilor alimentare prin fermentație şi putrefacție, 
în funcţie de natura acestora. 

Aceste proceduri digestive de excepţie, folosite prea 
frecvent sau în permanenţă, vor genera o continuă perturbare a 


intestinului gros, a cărui funcţie va fi constant destabilizată, în 
raport cu activitatea normală. 

Nu trebuie să căutăm mai departe cauza tulburărilor 
funcţionale ale colonului. Unele dintre manifestările evidente ale 
acestora sunt, în orice caz, mărirea în volum a abdomenului şi 
balonările permanente. 

CUM TREBUIE MÂNCATE FRUCTELE? 

Pentru că fructele nu se pot combina cu nici un alt 
aliment, fără a perturba întregul proces digestiv, trebuie să fie 
mâncate - după cum am menţionat - singure, şi mai ales, pe 
stomacul gol. 

În loc să mâncaţi fructele după masă, ar trebui să le 
mâncaţi înainte. Ideal ar fi s-o faceţi cu cel puţin o oră înainte de 
aceasta. Dar ar trebui să procedaţi în aşa fel, încât ultima masă 
fie complet digerată, adică să mâncaţi fructul la circa trei ore 
după prânz sau cină. 

Prin urmare, exista trei momente ale zilei, când puteţi 
mânca fructe: dimineaţa, la sculare, cu cel puţin o jumătate de 
oră înainte de micul dejun; la mijlocul după-amiezii (ora 17,30), 
adică la cel puţin patru ore după ce aţi terminat prânzul; seara, 
înainte de culcare, cu condiţia ca intervalul de patru ore de după 
cină să fie aproximativ respectat. 

Vă reamintesc că este mai bine să evitaţi citricele 
(portocale, grapefruit, mandarine) înainte de culcare, căci 
vitamina C pe care o conţin riscă să vă tulbure somnul. Deci 
sunt absolut indicate dimineaţa, la sculare, sau la mijlocul după- 
amiezii, pentru a vă biciui puţin moleşeala. 

ATENŢIE LA SUCUL DE FRUCTE. 

Adevăraţii specialişti în nutriţie se strâmbă întotdeauna 
când aud de sucul de fructe. Deoarece ei cred, în mod 
paradoxal, că sucul de fructe 'nu este o băutură naturală. 

Mâncăm fructe pentru că suntem încredinţaţi că acestea 
conţin excelente substanţe nutritive, indispensabile sănătăţii 
noastre. Şi sunt citate, în general, vitaminele şi sărurile 
minerale. 

Bând un „concentrat de fructe”, sub forma unui suc, unii 
au convingerea că absorb o cantitate mai mare de vitamine. 

Din nefericire, nu este cu totul adevărat, căci majoritatea 
vitaminelor care fac parte integrantă din fruct sunt distruse la 


nivelul sucului de fructe. Păstrarea vitaminelor, în afara mediului 
lor natural, care e fructul, este extrem de efemeră. 

Pe de altă parte, cea mai mare parte a substanţei vitale 
din fruct rămâne în pulpa care este aruncată după ce sucul a 
fost extras. 

În sfârşit, când este separat de pulpă, sucului îi creşte 
foarte mult şi rapid aciditatea, astfel încât suntem obligaţi să-l 
îndulcim adăugându-i zahăr. 

Cu riscul de a vă surprinde, nu v-aş recomanda să beţi 
sucuri de fructe, chiar dacă le faceţi dumneavoastră. 

Pentru că, în afară de acţiunea lor asupra celorlalte 
alimente şi întocmai ca fructul întreg, ingerat în cursul unei 
mese, sucurile de fructe irită căile digestive prin marea lui 
aciditate (aciditatea care va distruge alte vitamine, aşa cum ar 
face-o oţetul). Evitaţi, în orice caz, să beţi mai mult suc de fructe 
decât aţi face-o mâncând fructele din care este extras; 
adăugaţi-i puţină apă şi un edulcorant de sinteză, dacă vreţi să 
fie mai dulce. 

REGĂSIŢI-VĂ ABDOMENUL PLAT. 

Dacă abdomenul vă este umflat, dacă sunteţi balonaţi în 
permanenţă, vă sfătuiesc - pentru a vă regăsi pântecul plat de 
la optsprezece ani 2 să puneţi în practică următoarele reguli: 
mâncaţi fructele exclusiv pe stomacul gol, nu amestecați 
niciodată proteino-lipidele cu glucidele, nu beţi niciodată băuturi 
gazoase (bere, apă minerală, sucuri etc.), faceţi puţină 
gimnastică abdominală pentru a vă întări muşchii (1/4 oră în 
fiecare dimineaţă), combateţi constipaţia mâncând pâine 
integrală, completă sau cu tărâţe şi multe fibre alimentare, în 
sfârşit practicaţi relaxarea (sofrologia). 

Anumite afecţiuni înrudite cu balonările, ca aerofagia, sunt 
de origine nervoasă (dar nu exclusiv). 

Relaxarea vă va ajuta să vă regăsiţi abdomenul plat, dar 
nu va reuşi niciodată să răzbească de una singură mulţimea de 
amestecuri alimentare împotriva naturii, pe care le-aţi mâncat 
până în momentul respectiv. 

CAPITOLUL XI. 

CUM TREBUIE HRĂNIŢI COPIII? 

Alimentaţia unui copil mic, mai ales când este încă sugar, 
este principala preocupare a mamei. În timpul primelor luni de 


viaţă, modul în care copilul îşi va accepta hrana îi va condiţiona 
acestuia starea de sănătate, adică şansele de supravieţuire. 

Dacă în cursul acestei perioade intervine o problemă: lipsa 
poftei de mâncare, vomă, diaree, alergie etc., specialistul 
consultat, analizând situaţia, va pune neîndoios aceste 
manifestări pe seama alimentaţiei copilului şi o va schimba în 
consecinţă. 

Medicii ştiu perfect că, la un copil mic, problemele de 
sănătate au aproape întotdeauna cauze alimentare. Schimbând 
alimentaţia, ajutând-o, ei au mai multe şanse de a găsi o soluţie 
eficace, decât prescriind un medicament. 

În schimb, când copilul este mai mare şi, mai ales, de 
îndată ce începe să fie hrănit „norma!” (adică într-un mod mai 
mult sau mai puţin asemănător adultului, mănâncă de toate), nu 
le mai vine în minte nici părinţilor şi nici medicilor să-i schimbe 
modul de alimentaţie, dacă se îmbolnăveşte. 

Este un fapt regretabil, deoarece majoritatea problemelor 
de sănătate ar putea fi rezolvate astfel. 

Apariţia bolii la un copil, ca şi la oricare alt individ, este 
mai întâi un semn de slăbiciune fizică. 

Organismul uman este dotat, în mod normal, cu un sistem 
natural de apărare împotriva tuturor agresiunilor microbiene din 
mediul înconjurător. Despre un copil mic, care duce orice obiect 
la gură, se spune că „este imunizat împotrivă microbilor”. Prin 
aceasta se subînţelege că dispune de un sistem de apărare care 
îl înarmează împotriva atacurilor microbiene. 

Dar nu numai bebeluşii au privilegiul unei apărări 
imunitare; şi copilul care a crescut (ca şi adultul) îşi păstrează 
această capacitate, iar organismul său o pune în aplicare în 
fiecare moment, pentru a-i asigura supraviețuirea în mediul 
microbian care îl înconjoară. 

Totuşi, când organismul este slăbit, mijloacele naturale de 
apărare devin mai puţin eficiente, deci mai vulnerabile. 

Bolile, cu excepţia celor de origine virală, trebuie puse pe 
seama unei slăbiciuni trecătoarea organismului. 

Or, slăbiciunea organismului are drept cauză, în 
majoritatea cazurilor, o problemă alimentară. 

De aceea, modul de hrană al copiilor trebuie să rămână în 
permanenţă preocuparea părinţilor. 


Din păcate, copilul din ţările noastre industrializate, dacă 
este bine hrănit cantitativ, este din ce în ce mai prost hrănit din 
punct de vedere calitativ. 

Pe de altă parte, anumite combinaţii alimentare sunt prost 
tolerate de către copii şi, în anumite cazuri, ar trebui mai bine să 
fie evitate. J 

O ALIMENTAŢIE DE O CALITATE DEPLORABILA. 

Evocând modul în care sunt hrăniţi copiii din zilele 
noastre, nu mă pot împiedica să nu mă gândesc la cel în care 
sunt hrănite animalele domestice. 

Cu câţiva ani în urmă, „făceai supa pentru câine” sau 
„mâncarea pentru pisică”. Azi, deschizi o cutie. Este cu mult mai 
practic! 

Căci vrem să avem animale, cu condiţia să nu trebuiască 
să ne ocupăm de ele. 

lată încă o ilustrare a caracteristicii fundamentale a epocii 
noastre. Dorim toate avantajele fără a avea şi inconvenientele. 
Cu alte cuvinte, şi după expresia de acum celebră, „vrem şi 
untul şi banii pentru unt”. 

Toate femeile aspiră să aibă copii, nimic mai natural! Dar 
în epoca noastră vrem să avem copii, cu condiţia să nu 
trebuiască să ne ocupăm prea mult de ei. 

Pentru a răspunde acestei tendinţe, a trebuit să 
organizăm un fel de crescătorii industriale destinate minunaţilor 
noştri copilaşi: creşe, cămine, grădiniţe. Şi, ca şi în cazul 
animalelor, s-au găsit soluţii industriale practice, pentru ca 
zgâmboii să fie hrăniţi cu uşurinţă. Este de ajuns să deschizi o 
cutie sau „un borcănel”. 

Fiţi liniştiţi, nu sunt atât de învechit încât să refuz orice 
conservă, fiindcă unele sunt foarte bune, dar eu mă revolt 
împotriva generalizării lor. 

lată deci principiile de alimentaţie a copiilor, pe care vi le 
recomand, cu scopul principal de a le asigura acestora o bună 
stare de sănătate, consecinţă naturală a unei hrane sănătoase. 

ALIMENTE SUB STRICTA SUPRAVEGHERE. 

Pâinea. 

Ca şi adultul, nici copilul nu ar trebui să mănânce pâine 
„albă”, pâine obişnuită, fabricată cu făină cernută. V-am 
precizat, de altfel, că sărurile minerale, şi mai ales magneziul, 
dispar m timpul rafinării. 


Vitamina B este şi ea, distrusă prin acest procedeu. Or, se 
ştie că această vitamina este indispensabilă pentru 
metabolismul glucidelor. O carenţă de vitamina B implică deci 
un risc de tulburări digestive şi de oboseală. 

Făinoasele. 

Când copilul are o corpolenţă normală, ceea ce înseamnă 
că are o bună toleranţă la glucide, nu există nici un motiv ca să-l 
privaţi total de făinoase. Dar nici nu trebuie ca acestea -aşa 
cum se întâmplă adesea - să devină baza alimentaţiei. 

Recurgerea sistematică la glucidele rele şi, în special, la 
cartofi, orez şi paste făinoase, este, în majoritatea cazurilor, 
consecinţa unei lipse de imaginaţie. In realitate, felurile pot fi 
foarte variate, fără o cheltuială în plus. Recitiţi tabelul din anexa 
nr. 3 şi veţi vedea că există o cantitate impresionantă de 
legume, la care nu vă gândiţi niciodată. 

Este absolut necesar să-i învăţaţi pe copii să mănânce 
altceva decât glucide rele. Căci, dacă ei le tolerează, după toate 
aparențele, la vârsta pe care o au, s-ar putea ca problema să nu 
se mai pună în aceiaşi termeni când îşi vor termina creşterea. 
De aceea, trebuie să-i faceţi să aprecieze de foarte timpuriu şi 
altceva, mai ales legumele de care am vorbit deja. 

În privinţa pastelor, ar fi de dorit să fie fabricate cu făină 
nerafinată, dar se găsesc greu în comerţ. Va trebui să nu le daţi 
copiilor prea frecvent, deoarece, ca şi pâinea, riscă să le 
provoace un deficit de vitamina B. 

Cât despre orez, cel mai bine ar fi să le daţi orez 
nedecorticat, pregătit după reţeta din anexă. Orezul natural, cu 
roşii, constituie, după cum ştiţi, un fel de sine stătător. 

Când le veţi da copiilor făinoase, faceţi în aşa fel, încât să 
evitaţi, pe cât posibil, să le mănânce în acelaşi timp cu carnea. 

Această regulă va fi uşor de aplicat la paste şi orez, dar 
mai dificil în cazul cartofilor. 

Trebuie să ştiţi că unele făinoase fac parte din categoria 
glucidelor bune. Este cazul fasolei uscate şi a lintei. Deci nu 
ezitaţi să le preparaţi cu regularitate. 

Fructele. 

Organismul copiilor are resurse pe care adultul le-a 
pierdut de mult. Astfel, el metabolizează, fără prea multe 
probleme vizibile, amestecurile alimentare care includ fructe. 


De aceea, la copii, se poate menţine, eventual, consumul 
unui fruct după masă. 

Dar de îndată ce se va constata o anumită fragilitate pe 
plan digestiv (balonare, dureri de burtă, gaze), va fi mai bine să 
suprimaţi fructele în cursul mesei. Ca şi adultul, copilul va 
consuma fructe pe stomacul gol sau la gustare, cu condiţia să 
nu mănânce decât atât. 

Băuturile. 

Apa este şi rămâne singura băutură care convine copilului. 
Tot ce seamănă, mai mult sau mai puţin, cu sucul de fructe 
fabricat industrial, cu limonada sau cu cola trebuie să fie 
suprimate, pentru că este o adevărată otravă pentru copil. 

In mod excepţional, la o aniversare sau o sărbătoare m 
familie, îl puteţi lăsa pe copii să bea câteva pahare din aceste 
băuturi, dar spuneţi-vă că este la fel de rău ca şi când i-aţi da să 
bea alcool. lar în ceea ce priveşte băuturile cu cola, s-ar putea 
spune că, pentru copil, este şi mai rău decât dacă ar bea alcool. 

Siropurile diluate cu apă nu sunt nici ele recomandabile, 
pentru că au o concentraţie prea mare de zahăr. Deci îl 
obişnuiesc pe copil cu gustul dulce, creându-io adevărată 
dependenţă. 

Nici laptele nu este recomandat în timpul mesei. Aţi văzut, 
în capitolul despre digestie, că este o mare greşeală să bei lapte 
la masă, pentru că, ajuns în stomac, acesta se coagulează, 
formând cocoloaşe care îmbracă, apoi, particulele de alimente, 
pe care le izolează astfel de sucurile gastrice. Laptele băut la 
masă vă asigură nişte tulburări digestive. 

Copiii pot să bea, totuşi, lapte în cursul zilei, dar va trebui 
să verificaţi dacă o fac pe stomacul gol. 

La micul dejun, problema se pune diferit, pentru că laptele 
cald este mult mai digerabil, iar fenomenele prezentate mai sus 
nu se mai petrec în acelaşi mod. 

Zahărul şi dulciurile. 

N-am să merg până acolo, încât să recomand eliminarea 
totală a dulciurilor şi, totuşi, aceasta ar fi cea mai rezonabilă 
măsură. Aş insista, totuşi, asupra unei mari rigori în consumul 
lor. 

În afară de zahărul de la micul dejun, de cel adăugat la 
brânza de vaci sau la iaurt ori de cel pe care îl conţin deserturile 
(prăjiturile, îngheţatele), ceea ce înseamnă deja o cantitate 


mare, nu-i lăsaţi pe copii să mănânce zahăr, sub orice formă s- 
ar prezenta el. 

Trebuie deci interzise toate dulciurile, bomboanele, 
pastele de fructe ori „tabletele caramelizate acoperite cu 
ciocolată” (acestea din urmă conţin aproape 80% zahăr). 

Recitiţi, dacă este necesar, capitolul consacrat acestui 
subiect (Capitolul IX) pentru a vă convinge o dată pentru 
totdeauna că, dacă zahărul este otravă, el este la fel, şi mai 
ales, pentru copii. 

Pe de altă parte, este important să feriţi copiii de a deveni 
dependenţi de gustul dulce. Este necesar pentru sănătatea lor 
imediată şi indispensabil pentru sănătatea lor viitoare. 

Eu ştiu, totuşi, că este greu să-i forţezi pe copii să se 
comporte, ca nişte consumatori marginali, în timp ce trăiesc 
într-un mediu care-i solicită permanent. Dar acesta nu este un 
motiv pentru a abdica, declarând că n-aveţi ce să le faceţi. 

Ceea ce puteţi face, în orice caz, este să stabiliţi un 
control riguros, cel puţin acasă, şi să-i păziţi pe copii, de la cea 
mai fragedă vârstă, de obişnuinţa cu gustul dulce, pentru a evita 
să devină, cu timpul, sclavii acestuia. 

De aceea, contrariu spuselor unor medici, nu este 
recomandat să le daţi sugarilor apă zaharată. Îi puteţi obişnui 
foarte bine cu apa curată. Când copiii dumneavoastră primesc 
cadouri sub formă Ide dulciuri (pachete de bomboane, caramele 
etc.), faceţi în aşa fel încât să dispară cea mai mare parte, pe 
care o veţi elimina de tot, ulterior. 

Totodată, chiar şi dacă dulciurile sunt consumate în 
cantitate modestă, trebuie să le interziceţi cu desăvârşire 
înaintea mesei. În acest caz, zahărul nu numai că le taie copiilor 
foamea, dar contribuie şi la perturbarea metabolizării puţinei 
hranei pe care ar putea-o, totuşi, mânca. 

Trebuie să vă amintim încă o dată că zahărul consumat 
provoacă un deficit de vitamina B. Aceasta, aşa cum am 
subliniat deja, este indispensabilă pentru metabolismul 
glucidelor. O carenţă de vitamina B obligă, prin urmare, 
organismul să ia din rezervele sale, creând astfel un deficit, ale 
cărui consecinţe sunt oboseala, dificultăţile de concentrare, de 
atenţie, de memorie, adică o anumită formă de depresie. Este 
evident că activitatea şcolară va avea, din această pricină, mult 
de suferit. 


TREBUIE ÎNLOCUIT ZAHĂRUL COPIILOR CU ÎNDULCITORI? 

Dacă adulţilor li se recomandă să înlocuiască zahărul cu 
un edulcorant de sinteză, de ce nu li s-ar recomanda şi copiilor? 
Aceasta este, într-adevăr, o întrebare bună. 

În cazul în care copilul este prea gras pentru vârsta lui, 
această măsură ar fi necesară. 

În schimb, dacă are o corpolenţă normală, nu există nici 
un motiv pentru a-i suprima categoric cele câteva bucățele de 
zahăr de la micul dejun sau lingura de zahăr pudră pe care i-o 
puneţi peste iaurt65. 

Dar, pentru a limita consumul zilnic (această recomandare 
priveşte toată familia), puteţi prepara deserturile cu edulcoranţi. 

Acestea fiind zise, să vedem cum putem organiza cele 
patru mese ale copiilor. 

MESELE. 

Când alcătuiți meniurile copiilor trebuie să urmăriţi: 
evitarea supraîncărcării hranei cu glucide rele, pentru a nu 
destabiliza metabolismul, evitarea combinațiilor alimentare 
contra naturii, care slăbesc organismul şi generează numeroase 
probleme de sănătate. 

În privinţa alimentaţiei, toată lumea vă va spune cu cea 
mai mare convingere - pentru că este un lucru ce ţine a priori 
de bunul simţ - că mesele trebuie să fie „echilibrate”. Prin 
aceasta, se înţeleg, în general, mesele în compoziţia cărora 
figurează alături proteine, glucide şi lipide. 

Această opinie este complet falsă! 

Într-adevăr, trebuie să mâncăm proteine, glucide şi lipide, 
pentru a fi siguri că absorbim toate substanţele de care are 
nevoie organismul. Şi asta, în special pentru copii, al căror corp 
este în formare. 

Eroarea comună pe care o facem, alături de corpul 
medical, este aceea de a crede că echilibrul alimentar trebuie să 
se manifeste la nivelul unei singure mese. 

Când vorbim de o masă echilibrată ar trebui să 
menţionăm că acest echilibru trebuie să se refere la mai multe 
mese şi nu la una singură. Aici este toată diferenţa. Şi este 
esenţialul a ceea ce trebuie să ştim şi să respectăm, pentru a 
evita tulburările de metabolism pe care le-am evocat pe larg, 
încă de la începutul acestei cărţi. 


Altfel spus, aveţi grijă să alcătuiți pentru copiii 
dumneavoastră meniuri în care vor domina fie protido-lipidele, 
fie glucidele. Dar nu încercaţi să combinaţi sistematic ambele 
categorii la o singură masă, dimpotrivă, evitaţi acest lucru. 

MICUL DEJUN. 

Anglo-saxonii au dreptate când pretind că micul dejun 
trebuie să fie cea mai consistentă masă a zilei. Şi asta, în special 
pentru copii. În schimb, ei greşesc când vor să-l facă 
„echilibrat”, alcătuindu-l din glucide (cereale) şi proteine-lipide 
(ouă, mezeluri, şi carne). 

Recomandarea mea este de a face din micul dejun al 
copiilor o masă în care domină glucidele. 

Deci le veţi putea da concomitent: pâine, de preferinţă 
neagră, cereale (pe cât posibil brute; evitaţi-le pe cele care 
conţin orez decorticat, porumb, zahăr, miere sau caramel), 
fructe (dar vor trebui neapărat să înceapă cu ele). 

În măsura în care glucidele „bune” trebuie să domine clar, 
la această masă, este de preferat pentru copil să nu consume 
decât lapte smântânit sau semi-smântânit, ca şi grăsimi 
vegetale (margarină de masă, mai degrabă decât unt). 

Dacă doreşte să mănânce şi brânză de vaci sau un iaurt, 
acestea vor trebui neapărat să conţină 0% grăsimi. 

Mă opun categoric consumului de miere sau dulceaţă, 
deoarece concentraţia de zahăr (chiar dacă este naturală, la 
miere) este mult prea mare. Dulceaţa trebuie să fie mâncată cu 
totul excepţional, în afara cazului în care este preparată cu un 
îndulcitor de sinteză. 

PRÂNZUL. 

Prânzul va fi dominat, mai ales, de proteine şi lipide. Deci 
va conţine carne sau peşte. 

Dar ar fi ideal să evitaţi să serviţi, la carne şi la peşte, 
cartofi, orez sau paste. Legumele pentru garnitură ar trebui să 
fie alese, în special, dintre fasole verde, ţelină, conopidă sau 
ciuperci) vezi lista completă în anexa nr. 3). 

Dacă felul principal este pe bază de proteine şi de lipide 
(carne, peşte, mezeluri), ar fi de dorit să limitați desertul la 
brânzeturi sau lactate (mâncate în cantitatea dorită). 

Din păcate, copilul - mai ales dacă este de vârstă şcolară 
îşi va lua, poate, masa de prânz în afara casei şi, cel mai 
probabil, la cantina şcolii. În acest caz, părinţii îi vor scăpa 


alimentaţia de sub control. Dar dacă nu este „prea gras”, 
situaţia copilului nu va fi dramatică, doar pentru atâta. După 
aceea, lucrurile se vor repara şi la masa de seară. 

Dacă acasă s-a deprins deja cu obişnuinţa de a nu mânca 
pâine sau de a nu mânca fructele decât pe stomacul gol, copilul 
va putea limita, într-o măsură, neajunsurile. 

GUSTAREA. 

Pentru toată lumea, în general, şi pentru copii, în special, 
este mai bine ca numărul de mese să fie mai mare, decât mai 
mic. Ca şi micul dejun, gustarea va fi în mod esenţial glucidică. 

Dacă le daţi pâine, ar trebui să fie neagră sau făcută cu 
făină necernută. Pe pâine le puteţi pune margarină de masă (se 
va evita dulceaţa). 

In sfârşit, le.puteţi da ciocolată, cu condiţia să fie de bună 
calitate, adică având un procent de cacao ridicat (minimum 
60%). 

CINA. 

Cina copilului va putea fi dominată fie de proteino-lipide 
(carne, peşte, ouă), fie de o glucidă „bună”, care să constituie, 
ea însăşi, un fel de mâncare: linte, orez complet, paste 
complete. 

Dar oricare ar fi opţiunea, primul fel al cinei copilului 
trebuie să fie o supă deasă de legume (praz, roşii, ţelină etc.). 

In general, copiii nu mănâncă suficiente legume verzi, 
pentru că nu le plac; acestea conţin, totuşi, după cum ştiţi, 
fibrele alimentare indispensabile unei bune dinamici a 
tranzitului intestinal şi sunt bogate în vitamine, săruri minerale 
şi oligo-elemente. De aceea, cel mai bun mijloc de a-i face să le 
mănânce este să le daţi o supă bună de legume, pe care le-aţi 
pasat cu mixerul. 

O altă categorie de mâncăruri ce convin perfect copiilor, 
care nu mai pot după ele, sunt legumele umplute, ca roşiile, 
vinetele, dovleceii, anghinarea şi varza. 

Acesta este un mod foarte simplu de a prepara legumele 
cu fibre, ceea ce permite lărgirea gamei de mâncăruri dincolo 
de nelipsitele paste, orez şi cartofi. 

La cină, daţi copiilor ca desert lactate făcute din lapte 
semi-smântânit, ca: gelatinele, cremele caramel, pe care le 
puteţi prepara înlocuind zahărul cu fructoza sau cu un îndulcitor 
de sinteză. 


Există un tip de hrană pe care vă sfătuiesc s-o excludeţi, 
în orice caz, acasă: sandviciul, hamburgerul şi hot-dogul. Nu-l 
veţi împiedica pe copil să-i placă hamburgerul, aşa cum îi plac şi 
sucurile sau cola. Totuşi, acesta nu este un motiv pentru a i-l 
pregăti şi acasă. Este un tip de hrană absolut contraindicat 
pentru sănătatea lui, deoarece conţine o cantitate prea mare de 
glucide rele asociate cu carnea. 

Rezervaţi acest gen de mâncare pentru ocaziile în care va 
constitui un mod practic de alimentaţie, adică atunci când nu 
sunteţi acasă. Hot-dogul şi hamburgerul au fost inventate în 
SUA, pentru | o alimentare rapidă, fie la locul de muncă, când 
lucrezi toată ziua, fie în deplasările, întotdeauna lungi, într-o 
ţară imensă cum este America. 

A mânca la tine acasă un hot-dog sau un hamburger este 
mai caraghios decât a te culca în sacul de dormit pe un pat cu 
baldachin, fără să mai vorbim despre influenţa sa asupra 
sănătăţii. De aceea, evitaţi să cădeţi, datorită comodităţii, în 
această jalnică extremă, aşa cum, din păcate, este cazul 
majorităţii oamenilor din numeroase ţări, dintre cele mai 
civilizate, unde unii copii nici nu ştiu ce înseamnă o masă 
normală. 

Luaţi-vă copiii, câte o dată, din când în când, la McDonalds 
sau la Burger King, dacă le face plăcere, sau pentru a câştiga 
timp, când sunteţi în deplasare, dar aceste ocazii trebuie să 
rămână excepţionale. Feriţi-vă să-i maimuţăriţi pe anglo-saxoni, 
adoptându-le proastele obiceiuri. 

CAZURI PARTICULARE. 

Copiii prea graşi. 

Unii copii au de foarte timpuriu nişte kilograme 
excedentare, fără ca părinţii lor să fie destul de îngrijoraţi 
pentru a consulta un medic. 

Dacă se hotărăsc s-o facă, doctorul le va spune, în 
majoritatea cazurilor, că, pentru câteva kilograme în plus, nu 
înseamnă că au un copil obez. El va aprecia, totodată, pe bună 
dreptate, că, la un copil în plină creştere, nu poate fi vorba de 
vreun regim cu calorii reduse. În nouă cazuri din zece, îi va linişti 
pe părinţi, spunându-le că, atunci când copilul va fi mai mare, în 
special în perioada adolescenţei, îşi va regăsi greutatea normală 
pentru vârsta lui. 


Trebuie să ştiţi, totuşi, că excesul de greutate la un copil 
este, în toate cazurile, un semn evident de tulburare a 
metabolismului. 

Deci trataţi cu seriozitate un copil durduliu, pentru că dacă 
problema este examinată din timp, echilibrul va fi mai uşor de 
restabilit. 

La copil, ca şi la adult, grăsimile de rezervă adică o 
proastă toleranţă la glucoză. Principiile alimentare enuntate în 
capitolul V vor trebui să fie aplicate cu rigoare. 

Când copilul îşi va regăsi greutatea normală, în 
alimentaţia lui va fi posibilă - ca şi la adult - reintegrarea 
progresivă a câtorva glucide rele care constituie abateri ce vor 
trebui să fie gestionate ca atare. 

Este exact că, o dată cu pubertatea, unii băieţi prea graşi 
îşi pierd progresiv excesul de greutate, fără a-şi schimba 
regimul alimentar. Adolescentul cunoaşte, în această perioadă a 
vieţii, o transformare fizică care generează un mare consum de 
energie. Este o perioadă de intensă activitate fizică. 

Atenţie, totuşi, pentru că adolescentul care a fost prea 
gras în timpul copilăriei, este în mod invariabil un candidat la 
obezitate, când va ajunge la vârsta adultă. 

Pentru fete, situaţia este, în general opusă. Riscul de a 
câştiga în greutate apare mai curând în timpul pubertăţii, când 
corpul ei devine cel al unei femei. Aşa cum am văzut în capitolul 
precedent, organismul femeii este de o mare sensibilitate şi 
orice variaţie a sistemului hormonal (la pubertate, sarcină sau la 
menopauză) este un factor de risc pentru echilibrul 
metabolismului său. 

Fetele şi femeile sunt perfect conştiente de acest fapt, dar 
în grija lor de a-şi menţine „silueta”, adoptă, din păcate, 
regimuri alimentare care le fac sa fie moarte de foame şi le duc 
invariabil către depresii. 

Tinerele, pe care pubertatea le face, în general, să se 
îngraşe, ar putea să adopte, fără nici un fel de contraindicaţie, 
principiile alimentare din această carte. Nu numai că-şi vor 
putea păstra „linia”, dar îşi vor descoperi, în plus, o vitalitate 
nouă, care ar putea să le ajute la „cucerirea” lumii. 

Copilul obosit. 


Nu vă frapează să constataţi câţi copii şi adolescenţi - din 
ce în ce mai numeroşi - sunt obosiţi, limfatici, târându-şi greoi 
corpul de la pat la fotoliu? 

Amintiţi-vă că un exces de glucide rele la micul dejun va 
favoriza o hipoglicemie, spre ora 11, cu somnolenţă, lipsă de 
concentrare, căscat, apatie sau agresivitate, semne pe care 
profesorii le remarcă mai ales în orele de la sfârşitul dimineţii. 

Acest fenomen riscă să se repete peste zi, dacă la masa 
de prânz copilul abuzează de cartofi, pâine albă şi băuturi dulci. 

Gustarea pe bază de zahăr asociat cu grăsimi (pâine sau 
ciocolată, cornuri) va accentua şi mai mult fenomenul. 

Apoi, copilul întors acasă se instalează prea frecvent în 
faţa televizorului, după cum am mai arătat; este o ocazie 
propice pentru ronţăit, care incită aceste tinere fiinţe maleabile 
şi prea puţin formate pentru a avea spirit critic, să consume 
dulciuri sau biscuiţi. Un stadion ar fi mai binevent decât acest 
„sport de salon”. 

Absența unei diversificări precoce a alimentaţiei reuşeşte 
deseori să declanşeze la copil dezgustul pentru fibre (fructe, 
legume şi leguminoase), care sunt atât de bogate în vitamine, 
săruri minerale şi oligoelemente. 

Toate aceste carenţe reprezintă un factor suplimentar de 
oboseală. 

CAPITOLUL XII. 

SLĂBIŢI FĂRĂ A FACE SPORT. 

În cântecul său, „Te-ai delăsat”, Charles Aznavour îi 
recomandă soţiei lui care, se pare, are aerul unei sperietoare: 
„Ca să slăbeşti, fă şi tu un pic de sport!” 

lată încă o idee primită de-a gata; iar mândria noastră 
naţională, Aznavour, nu a avut, cu siguranţă, niciodată probleme 
de greutate, fiindcă altfel şi-ar fi dat seama că, spre deosebire 
de ceea ce crede lumea, sportul nu a făcut niciodată pe nimeni 
să slăbească. 

Când aţi început să fiţi preocupaţi de excesul 
dumneavoastră ponderal, presupun că v-aţi hotărât - ca mulţi 
alţii - să faceţi sau mai degrabă, să vă apucaţi din nou de sport. 
Şi pentru asta aţi ales fie bicicleta, fie jogging-ul, fie, de multe 
ori, pe amândouă. 

Fiindcă le-am încercat pe amândouă, vă pot garanta că 
rezultatul este nul. 


Poţi face sport pentru a te mişca, a te destinde, ate 
defula, a te oxigena, pentru a-ţi întâlni prietenii sau pentru a 
avea un pretext mai bun ca să nu rămâi acasă. Toate 
obiectivele sunt bune. Cu excepţia unuia: slăbitul. Nu veţi slăbi 
făcând sport, dacă vă păstraţi proastele obişnuinţe alimentare, 
care sunt aceleaşi ca ale contemporanilor noştri. 

A face sport pentru a slăbi seamănă mai mult cu teoria 
caloriilor. Insăşi ideea de bază este identică. Când începi să faci 
un sport pentru ca să pierzi în greutate, ai tendinţa să măsori 
rezultatele efortului depus de corpul tău după cantitatea de 
sudoare pe care o faci să curgă. 

Ceea ce pierzi este, de fapt, apa. lar dacă „îţi arzi 
caloriile”, aceasta este o cheltuială energetică pe care o vei 
sustrage din rezervele temporare (glicogenul), cele care sunt 
alimentate mai ales de consumul de glucide. 

La început, când faceţi sport puteţi să constataţi, într- 
adevăr (dar numai cu un cântar de foarte mare precizie), că au 
dispărut 200-300 de grame. 

Dar după ce vă obişnuiţi să faceţi cu regularitate acest 
efort muscular, de exemplu sâmbăta, organismul începe să-şi 
reajusteze treptat „oferta” după noua „cerere”. Dacă îi cereţi 
mai mult, ei bine, el se va descurca astfel încât să stocheze 
suficient glicogen pentru a vă satisface cererea. 

Foarte repede, veţi putea constata nu numai că nu mai 
slăbiţi deloc, ci şi că v-aţi recâştigat greutatea iniţială. Amintiţi- 
vă de câinele înfometat, care îţi îngroapă osul. Dacă îi cereţi 
eforturi suplimentare organismului, acesta nu numai că va 
produce puţin mai mult, dar, din prudenţă, se va hotărî să şi 
stocheze puţin mai mult. Şi aşa începe spirala infernală. 

Pentru a dejuca capriciile propriei naturi, vă hotărâți, din 
reflex, să adăugaţi încă cinci kilometri la parcursul ciclist. Şi, dat 
fiind că micul dumneavoastră ordinator cunoaşte bine legea 
cererii şi a ofertei, face o ajustare. 

lată cum, pentru câteva grame în minus, încasaţi câteva 
grame în plus, cu riscuri serioase în privinţa sănătăţii. Pentru că 
în sport există o regulă de aur, pe care trebuie s-o respectaţi 
întotdeauna „să nu forţezi niciodată maşina”. Nu v-ar trece 
niciodată prin minte să faceţi circuitul celor 24 de ore de la Le 
Mans, cu o maşină de doi cai putere. Totuşi, aşa procedaţi când 


vă impuneţi parcursuri prea ambiţioase pentru vârsta, condiţia 
fizică şi nivelul dumneavoastră de antrenament. 

Faceţi sport pentru toate motivele care sunt invocate de 
obicei sau numai de plăcere, dar nu contaţi că veţi găsi în el 
soluţia pentru problema greutăţii dumneavoastră, dacă nu vă 
hotărâți să schimbaţi obişnuinţele alimentare. 

Adoptând principiile metodei de alimentaţie care face 
obiectul acestei cărţi, veţi putea accelera slăbirea în Faza |, iar 
eforturile fizice pe care le veţi depune vor contribui la 
reechilibrarea funcţiilor dumneavoastră metabolice. 

În Faza |, glicogenul este produs, m mod esenţial, prin 
transformarea grăsimilor de rezervă. Dacă s-ar mări necesităţile 
de glicogen, masa grăsoasă ar trebui să dispară mai rapid. 

S-a observat, de asemenea, că eforturile fizice sunt 
deosebit de benefice pentru obezi, ale căror celule grase 
recunosc în mod defectuos insulina (insulino-rezistenţă), ceea ce 
determină pancreasul să o fabrice m cantitate prea mare 
(hiperinsulinism). Trebuie ştiut şi că obezitatea perturbă 
termogeneza, adică, în mod paradoxal, cu cât eşti mai gras, cu 
atât cheltuieşti mai puţină energie când faci un efort. 

Adoptarea principiilor alimentare ale acestei metode şi un 
consum rezonabil de energie sunt deci complementare şi pot 
contribui, astfel, la o mai bună reuşită în redobândirea unui 
echilibru ponderal normal, deoarece - învingând mai repede 
insulino-rezistenţa - vă veţi pune de acord cu propriul corp, cu 
atât mai mult, cu cât acesta va căpăta forme mai armonioase. 

CAPITOLUL XIII. R 

GREUTATEA IDEALA. 

Când ne cântărim, ce evaluăm? Greutatea globală a unui 
corp alcătuit din oase, muşchi, masă grasă, organe, viscere, 
nervi şi apă. Masa grasă constituie 15% din greutatea bărbatului 
şi 22% din greutatea femeii. 

Obezitatea se defineşte ca un exces de masă grasă şi 
reprezintă un procent mai mare de 20% faţă de valorile medii. 
Dar cum să apreciem cantitatea exactă de masă grasă a unui 
individ? Măsurarea, cu compasul, a grosimii pliului cutanat este 
o posibilitate, printre altele, dar rămâne foarte imprecisă. 

Suntem nevoiţi să asociem obezitatea şi excesul de 
greutate, chiar dacă pe cântar nu ni se dă raportul dintre masa 
grasă şi masa activă (muşchi, organe etc.). 


Pentru a ne putea apropia de noţiunea de greutate ideale, 
este mai simplu să folosim formula lui Lorentz (în care înălţimea 
este exprimată în cm, iar greutatea în kg), decât să recurgem la 
tabelele de greutate, întocmite cu severitate de societăţile de 
asigurări americane: 

Dar acest calcul nu ţine cont nici de vârstă şi nici de 
mărimea osaturii. 

În prezent, pe plan internţional se foloseşte indicele 
Quetelet sau BMI (Body Mass Index), care defineşte raportul 
dintre greutate şi înălţimea la pătrat. 

Valoarea normală a indexului este de 20-25, la bărbat, şi 
19-24, la femeie. Până la 30, vorbim despre o suprasarcină 
ponderală, dincolo de 30 este obezitate, iar dacă indexul trece 
de 40, ne aflăm în prezenţa unei obezităţi grave, care trebuie să 
facă obiectul unor serioase îngrijiri medicale. 

Această definiţie are o importanţă medicală şi nu estetică, 
dar indexul are avantajul de a fi bine corelat cu valoarea masei 
grase. 

Indexul se poate calcula foarte simplu, cu ajutorul 
următorului tabel: 

Indexul se situează pe o linie care leagă greutatea şi 
înălţimea. 

Repartiția topografică a grăsimii ne permite să apreciem 
pronosticul de obezitate, prin intermediul raportului: 

Valoarea normală a acestuia este de 0,85-1 la bărbat şi de 
0,65-0,85 la femeie. 

În obezitatea androidă: grăsimea se acumulează mai ales 
în partea superioară a corpului (faţă, gât şi abdomen, deasupra 
buricului). În acest caz, raportul este întotdeauna mai mare 
decât 1. Complicaţiile sunt precoce şi frecvente: diabet, 
hipercolesterol, hipertensiune arterială, risc cardio-vascular. 

În obezitatea ginoidă: masa grasă predomină în regiunea 
inmferioară a corpului (şolduri, fese, coapse şi partea de jos a 
abdomenului). Riscurile de boli sunt mai reduse, prejudiciul este 
mai mult estetic, cu atât mai mult cu cât, în acest caz, femeile 
pot fi afectate şi de celulită. 

Dincolo de cifrele medicilor, care încearcă să cuantifice în 
mod ştiinţific ceea ce ţine mai mult de o impresie estetică sau 
de o stare „neplăcută”, greutatea cea mai importantă - pe care 
o va preciza pacientul - este cea dorită de acesta, cea cu care 


se simte bine... la urma urmei, tocmai „greutatea de formă”, 
care constituie scopul ce trebuie atins. 

Uneori, această greutate este mai mare decât în normele 
teoretice, dar de ce să fim mai stricţi decât însuşi obezul? Dacă 
cifra i se pare un obiectiv posibil de atins, înseamnă că este mai 
realistă decât norma teoretică impusă de corpul medical, normă 
care - dacă este prea rigidă - poate fi un motiv de descurajare 
chiar din plecare. 

Pe de altă parte, unele femei - ameţite de imaginile 
prezentate de mass-media - trebuie să fie atente când îşi 
fixează ca obiectiv o greutate mitică şi ireală, care nu este deloc 
justificată, şi pe care organismul, protejat de nişte sisteme de 
reglare înțelepte, nu va accepta niciodată să o atingă. 

Greutatea ideală, dacă există, va trebui să fie un subiect 
de analiză lucidă, pe care o va face obezul cu el însuşi, şi, 
uneori, o negociere critică între el şi medic. 

CONCLUZIE. 

Lectura cărţii de faţă - îndrăznesc să cred - v-a oferit 
răspunsul la întrebările pe care vi le-aţi pus. Sper, în orice caz, 
că v-a plăcut. 

In ceea ce mă priveşte, mi-a făcut multă plăcere s-o scriu, 
pentru că mi-a permis să-mi limpezesc şi să-mi ordonez în minte 
lucruri pe care le înmagazinasem claie peste grămadă, timp de 
mulţi ani. 

Această lucrare de sinteză mi-a întărit ideea care se 
desprinsese treptat din cercetările mele şi care, astăzi, a 
devenit o profundă convingere: „suntem ceea ce mâncăm”. 

Altfel spus, capitalul fizic pe care îl avem sau ceea ce 
rămâne din el, este rezultatul alimentaţiei noastre din trecut. 
Sănătatea şi durata vieţii noastre sunt consecinţa alimentaţiei 
din trecut. Şi pot afirma - dar dumneavoastră aţi înţeles deja 
acest lucru - că forma, tonusul, vitalitatea, eficienţa, dinamismul 
depind în strânsă măsură de modul de alimentaţie. 

Dacă veţi reuşi să ştiţi cum să vă gestionaţi alimentaţia vă 
veţi gestiona, de fapt, „propria viaţă”. 

Omul modern nu mai este - din păcate -o fiinţă raţională, 
pentru că şi-a pierdut toată înţelepciunea. În ziua de azi, este în 
stare să meargă pe lună, dar nu mai ştie să se hrănească. 


Cea mai importantă activitate a zoologilor este legată de 
preocuparea pentru hrana animalelor, deoarece ei ştiu că 
tocmai la acest nivel se găseşte cheia supravieţuirii speciilor. 

De îndată ce o maimuţă nu mai este fecundă, de îndată ce 
blana unui urs năpârleşte, de îndată ce leul devine blând, iar 
elefantul îşi pierde memoria..., zoologul începe prin a le verifica 
şi a le modifica mâncarea. 

Când omul de rând din secolul XX se scoală, într-o 
dimineaţă, cu o erupție pe faţă, cu o migrenă de-i vine să se dea 
cu capul de pereţi sau cu o respiraţie mai urât mirositoare decât 
o gură de canal, este foarte probabil că medicul care îl va 
consulta nici măcar nu-l va întreba cum se hrăneşte. Animalele 
şi maşinile au dreptul să primească toată atenţia, fiinţa umană 
niciuna. 

Dacă la benzinărie vi s-ar pune, din greşeală, benzină 
ordinară în BMW, aţi face scandal. Pentru că ştiţi ceea ce i se 
potriveşte maşinii dumneavoastră. 

Dacă îi veţi servi un antricot unei girafe, există toate 
şansele să fiţi refuzat, chiar dacă nu a mâncat de opt zile. 
Pentru că animalele ştiu din instinct ceea ce le convine. Omul, 
acest mamifer superior, dotat cu inteligenţă şi limbaj articulat, 
este - de fapt - singura fiinţă vie care poate fi hrănită cu orice 
sau aproape cu orice, fără ca să-şi dea seama şi fără să-şi 
manifeste reținerea ori dezaprobarea. 

Obişnuinţele alimentare care s-au statornicit în ţările 
industrializate de câteva decenii - ar fi trebuit să fie de mult 
principala preocupare a guvernanţilor lor. 

Mă găseam, cu câtva timp în urmă, la Disney-World, în 
Florida, şi, în mijlocul acestei mulţimi reprezentative pentru 
populaţia americană, am fost cuprins din nou de un profund 
sentiment de spaimă, văzând cât este de mare numărul obezilor 
din Statele Unite. Circa 18% din locuitorii acestei ţări sunt obezi 
sau pe cale de a deveni obezi, ceea ce înseamnă un american 
din cinci. 

Obezitatea din SUA a devenit în asemenea măsură un 
fenomen social, încât este perfect integrată m viaţa de toate 
zilele, lucru ilustrat de faptul că, la intrarea în „Disney-World”, 
există un număr de scaune rulante pentru invalizi, egal cu cel al 
cărucioarelor de copii puse la dispoziţia publicului. 


Națiunea americană, care este cea mai puternică din 
lume, paradoxal, se află de-a binelea într-un proces de 
degenerescenţă. Dacă progresul trebuie plătit cu un asemenea 
preţ, atunci îţi poţi pune întrebări foarte serioase în privinţa 
valorii lui. 

Această situaţie, după cum o denunţă unii rari experţi, 
este rezultatul unei intoxicații colective prin absorbţia de glucide 
rele şi de grăsimi în exces. lar lucrul cel mai neliniştitor este că 
cea mai mare proporţie de obezi din SUA se găseşte în rândul 
tinerilor. 

Aceasta dovedeşte cât se poate de bine că fenomenul 
este legat de jalnicele obişnuinţe alimentare adoptate după al 
doilea război mondial. 

În Franţa, slavă Domnului, încă nu am ajuns acolo şi cred 
că, mulţumită resurselor noastre culturale şi tradiţiilor noastre 
culinare, avem mijloacele de a rezista. 

Totuşi, chiar dacă astăzi acest fenomen este încă în fază 
embrionară în ţara noastră, el tinde să se dezvolte. Şi pentru a 
ne convinge, este de ajuns să notăm numărul impresionant de 
localuri „fast-food” care s-au instalat, în ultimii ani, în marile 
noastre oraşe. Totodată, când priveşti statisticile consumului 
naţional de băuturi dulci şi, mai ales, curba lor ascendentă, ai 
toate motivele să crezi că procesul de intoxicație colectivă, din 
păcate, a început de-a binelea. 

Cedând la îndemnurile publicităţii şi, mai ales, ale 
superficialităţii, ne încurajăm, fără să vrem, copiii să adopte 
obişnuinţe alimentare pe care nu le-am accepta pentru noi 
înşine. Peste câţiva ani, poate că va fi prea târziu ca să mai 
putem acţiona. 

Unii or fi ştiind să vă explice, cu sumedenie de detalii, cum 
să păstrezi motorul maşinii până la 200.000 km. Dar până la ce 
vârstă vor şti să lungească viaţa copiilor lor? Drama este că nici 
măcar nu le stă mintea la asta. 

Organismul uman este o,maşină” extraordinară, capabilă 
să suporte atâtea excese, încât omul nu ştie niciodată în ce 
moment a depăşit linia roşie. 

Femeile sunt mai rezistente decât bărbaţii, pentru că sunt 
înzestrate cu o sensibilitate mai mare. Şi nu vorbesc aici despre 
sensibilitatea fizică. Ele pot, prin urmare, să adopte mai uşor o 


conduită rezonabilă şi, astfel, să-şi menajeze organismul pe 
toată durata vieţii. 

<?>Bărbatul pe durata vieţii sale, nu-şi cunoaşte propriile 
limite. 

De aceea, are tendinţa să întindă coarda la maximum, 
atât cât rezistă aceasta. El suportă, cu rezistenţa unei stânci, 
toate excesele de care se face vinovat. Şi, apoi, într-o bună zi, 
se prăbuşeşte întocmai ca un colos cu picioarele de lut. 

Toate greşelile alimentare pe care le-aţi făcut începând 
din copilărie, au fost înregistrate de organism, care, de fiecare 
dată, a pus în mişcare o procedură excepţională, pentru a le 
trata. 

Deseori, aţi văzut apărând efectele secundare ale 
„tratamentului”, sub forma unor simptome diverse dureri de 
cap, tulburări gastrice, tulburări intestinale etc.). 

Acesta este un semn de saturație, din partea 
organismului, dar şi de slăbiciune, care se traduce printr-o 
sensibilitate crescută. 

Tulburările, deci simptomele, sunt diferite de la un individ 
la altul. Dar cauza este mereu aceeaşi, adică proasta gestiune a 
alimentaţiei. 

Fiţi bucuroşi, pentru că, în nefericirea voastră, aveţi totuşi, 
o şansă. Prin aceasta înţeleg că, încercând să rezolvaţi, poate, 
problema greutăţii în exces, aţi găsit şi soluţia tuturor celorlalte 
afecţiuni de care aţi putea suferi. 

Este exact ceea ce mi s-a întâmplat mie acum câţiva ani. 

Când eram student, eram înscris la un Institut al cărui 
program de învăţământ mă îndruma, prin natura iui, către înalta 
administraţie, adică spre politică; ceea ce nu s-a întâmplat, în 
cazul meu. 

In prima zi de curs, directorul ne-a adunat ca să ne 
comunice următorul mesaj: „Ca director al acestui institut, nu 
am - în ceea ce priveşte toată perioada dumneavoastră de 
studii - decât o ambiţie: să vă învăţ să citiţi, să scrieţi şi să 
vorbiţi.” 

Scriind această carte, eu nu am avut, în ceea ce mă 
priveşte, altă ambiţie decât să vă învăţ să mâncaţi. 

ANEXE. 

ANEXA Nr. 1 


CLASIFICAREA ALIMENTELOR PERMISE FAZA |: PIERDERE 
ÎN GREUTATE. 

ANTREURI. 

FELUL PRINCIPAL. 

LEGUME. 

DESERTURI. 

OUĂ. 

CARNE (fără ficat) 

ROŞII. 

IAURT. 

MEZELURI. 

MEZELURI. 

SPANAC. 

BRÂNZETURI. 

SALATE: 

PEŞTE (orice fel) 

ANDIVE. . 

CREMĂ ENGLEZEASCĂ 

— ROŞII. 

PASĂRE. 

SALATĂ VERDE. 

LAPTE DE PASĂRE 

— FASOLE VERDE. 

IEPURE. 

CRESON. 

LAPTE DE PASĂRE 

— ANDIVE. 

HOMAR. 

FETICĂ. 

PASĂRE 

— CASTRAVEŢI. 

LANGUSTĂ. 

PĂPĂDIE. 

FLAN 

— CONOPIDĂ. 

OUĂ. 

VINETE. 

RIDICHI 


ŢELINĂ. 


PRAZ. 

VARZĂ. 

SALATA VERDE. 

PENTRU GARNITURI: 

CONOPIDĂ. 

TELINA. 

UNT. 

VARZĂ ACRĂ. 

CIUPERCI. , 

ULEI DE MASLINE. 

FASOLE VERDE. 

SPARANGHEL. 

ULEI DE ARAHIDE. 

NAP. 

SOMON AFUMAT. 

MARGARINA. 

PRAZ. 

TON. i 

MAIONEZA. 

ARDEI GRAS. 

SOMON PROASPAT. 

SOS BEARNEZ. 

DOVLECEI. 

SARDELE. 

SARE, PIPER. 

BROCCOLI. 

SCOICI. 

CEAPA, USTUROI. 

BULB DE MĂRAR. 

CRAB. 

CEAPA VERDE (ARBAGIC) 

HOMAR. 

MACRIŞ. | 

LANGUSTA. 

VERDEŢURI. 

CIUPERCI. 

NOTA: Consultaţi cu atenţie textul capitolului Faza |, 
pentru ca să puteţi folosi cat mai bine acest tabel. Atenţie la 
„PARAZIŢII” interzişi care s-ar putea afla în salate (orez, porumb, 
crutoane etc.). 


Atenţie, de asemenea, la mezeluri, brânzeturi şi la excesul 
de carne, dacă aveţi probleme de colesterol. 

Deserturile vor fi preparate fără zahăr, dar cu un 
îndulcitor. 

ANEXA Nr. 2 

CLASIFICAREA ALIMENTELOR PERMISE. 

FAZA Il: MENŢINEREA ECHILIBRULUI PONDERAL. 

ANTREURI. 

FELUL PRINCIPAL. 

LEGUME. 

DESERTURI 7 

(PATEU DE) FICAT DE GÂSCĂ. 

CARNE (orice fel) 

ROŞII. 

ZMEURA. 

MEZELURI. 

SPANAC. 

CAPŞUNI. 

OUA. 

PEŞTE (orice fel) 

ANDIVE. 

PEPENE GALBEN. 

MEZELURI. 

PASARE. 

SALATA VERDE. 

IAURT. 

SALATE: 

IEPURE. 

CRESON. 

BRÂNZĂ DE VACI 

— ROŞII. 

HOMAR. 

FETICA. 

BRÂNZETURI 

— FASOLEVERDE. 

LANGUSTA. 

PAPADIE. 

BRÂNZĂ DE CAPRĂ 

— ANDIVE. 

OUA. 


VINETE 

— NUCI. 

ŢELINĂ. 

BRÂNZĂ CANTAL 

— CASTRAVEŢI. ` 
PENTRU GARNITURI:VARZĂ. 
BAVAREZĂ 

— CONOPIDĂ. 

UNT. . 

CONOPIDĂ. 

ŞARLOTĂ 

— CIUPERCI. 

ULEI DE MĂSLINE. 
VARZĂ ACRĂ. i 
SPUMĂ DE CIOCOLATĂ. 
RIDICHI. 

ULEI DE ARAHIDE. 
FASOLE VERDE. 

PRAZ. 

MARGARINĂ. 

NAP. . 
ÎNGHETATĂ DE FRUCTE. 
SALATĂ VERDE. 
MAIONEZĂ. 

PRAZ. 

MORCOVI. 

SOS BEARNEZ. 
MORCOVI. 

SUFLEU DE: 

ŢELINĂ. 

SARE. 

ARDEI GRAS 

— ZMEURĂ. 

INIMĂ DE PALMIER. 
PIPER. 

DOVLECEI 

— CĂPŞUNI. 

MUŞTAR. 

BROCCOLI 

— MURE. 


AVOCADO. 

CEAPĂ. 

BULB DE MARAR 

— COACAZE. 

TON. 

USTUROI. 

MACRIŞ. 

SOMON PROASPĂT. 

CEAPA VERDE (ARBAGIC) 

CIUPERCI. 

SOMON AFUMAT. 

SALSIFI. 

SARDELE. 

VERDEŢURI. 

LINTE. 

SCOICI. 

BOB. 

CRAB. 

MAZARE. 

CREVEŢI. , 

FASOLE USCATA. 

LANGUSTINE. 

NĂUT. 

HOMAR. |, 

LANGUSTA. 

STRIDII* 

SCOICI SAINT-JACQUES* 

NOTA: Toate alimentele care au asterisc sunt permise 
doar dacă sunt mâncate într-o cantitate moderată. 

ANEXA Nr. 3 , 

REŢETE CU CIOCOLATA. 

SPUMĂ DE CIOCOLATĂ. 

Pentru 6-8 persoane: 

Ingrediente 

400 g de ciocolată amară „superioară” (2 batoane),cu 
conţinutul de cacao 60-70% 

8 ouă 

1/2 pahar de rom (7 cl) 

1 portocală 

4 linguriţe de cafea solubilă (NESS) 


1 vârf de cuţit de sare. 

Utilaj 

1 mixer electric 

1 cratiţă mare 

1 răzătoare' 

2 salatiere mari 

1 spatulă. 

Tăiaţi ciocolata în bucățele. Puneţi-le în cratiţă. Faceţi 1/2 
ceaşcă de cafea foarte tare şi turnaţi-o, împreună cu romul, în 
cratiţă. Puneţi pe foc cratiţa, fie în bain-marie, fie pe o placă, la 
flacără foarte mică. Lăsaţi ciocolata la topit. Amestecaţi cu 
spatula, pentru ca să se lege compoziţia. Dacă aceasta este 
prea groasă, adăugaţi-i puţină apă. 

În timp ce se topeşte ciocolata, radeţi coaja portocalei 
(numai partea superficială a acesteia). 

Puneţi jumătate din coajă în cratiţă şi amestecati. Spargeţi 
ouăle, punând gălbenuşurile într-o salatieră şi albuşurile în 
cealaltă. Bateţi albuşurile spumă (după ce le-aţi pus sare), pană 
când se; întăresc bine. 

Turnaţi ciocolata în prima salatieră, în care se află ouăle. 
Amestecaţi bine, până când obţineţi o cremă foarte omogenă. 
Turnaţi, apoi, această cremă peste albuşuri şi amestecați cu 
spatula, până când compoziţia devine perfect omogenă. 
Verificaţi bine, să nu rămână particule de albuş, sau să nu fi 
rămas la fundul vasului ciocolată neamestecată. 

Puteţi lăsa spuma în salatieră - după ce îi ştergeţi 
marginile - sau o puteţi răsturna într-un castron mare, de 
compot. Înainte de-a o băga în frigider, pudraţi-o pe deasupra cu 
restul de coajă de portocală. 

Pregătiţi spuma cu 5 ore - cel puţin - înainte de-a o servi. 

Idealul este s-o faceţi din ajun. | : 

CREMA FONDANTĂ CU CIOCOLATĂ AMĂRUIE. 

Ingrediente 

400 g de ciocolată amară „superioară” (2 batoane), cu 
conținutul de 60-70% cacao 

300 g de unt 

—7 cl de coniac 

7 ouă 

1 portocală 

4 linguriţe de cafea solubilă 


50 g de făină66 

Utilaj 

1 mixer electric 

1 cratiţă mare 

1 formă de chec 

1 răzătoare 

1 spatulă 

1 salatieră. 

Tăiaţi ciocolata în bucățele şi puneţi-le în cratiţă. Faceţi 
1/2 ceaşcă de cafea foarte tare şi turnaţi-o, împreună cu 
coniacul, în cratiţă. Tăiaţi untul cubuleţe şi adăugaţi-le în cratiţă. 
Puneţi cratiţa în bain-marie sau pe o placă, la foc foarte mic. 
Lăsaţi totul la topit, în timp ce amestecați cu spatula, până când 
obţineţi o pastă foarte cremoasă. 

Spargeţi ouăle în salatieră. Bateţi ouăle, turnând treptat 
făina. Verificaţi să nu rămână cocoloaşe. 

Radeţi coaja de portocală şi puneţi jumătate din ce aţi ras 
în cratiţă (de fapt, portocala este opţională. Dacă nu vă place 
ciocolata parfumată cu portocală - care este, totuşi, o 
combinaţie remarcabilă - nu o puneţi; în caz contrar, 
întrebuinţaţi doar partea superficială a cojii de portocala şi în 
cantitate foarte moderată). 

Folosiţi, de preferinţă, o formă de teflon. Dacă aceasta 
este prea mică (atenţie: prăjitura creşte cu 20% din volum, în 
timpul, coacerii), utilizaţi o folie de aluminiu, bine unsă cu unt, 
ale cărei margini să depăşească mult marginea formei. Pentru 
ca să fiţi siguri că aţi întins bine untul, topiţi-l şi aplicaţi-l cu o 
pensulă. 

Turnaţi conţinutul cratiţei în salatieră şi amestecați bine 
ouăle şi ciocolata călduţă, până obţineţi o spumă perfect 
omogenă. Umpleţi forma. Presăraţi-i deasupra restul de coajă de 
portocală. Băgaţi-o în cuptor la 150°, timp de 35 de minute. 

După ce o scoateţi din cuptor, lăsaţi-o să se răcească de 
tot, la temperatura camerei (3/4 oră). 

Când serviţi, tăiaţi felii de maximum 1 cm, pe care le 
puneţi cu delicateţe pe o farfurie în care aţi adăugat 2-3 linguri 
de cremă englezească. 

Crema englezească la pliculeţ poate fi o soluţie rapidă. 
Dar trebuie să ştiţi că are zahăr şi amidon. 


De aceea, ar fi mai bine să o faceţi acasă, înlocuind 
zahărul cu un îndulcitor. 

Un ultim sfat: dacă puneţi restul de prăjitură la păstrare, 
în frigider, scoateţi-o cu cel puţin 4 ore înainte de a o consuma, 
pentru că frigul o face să-şi piardă toată moliciunea. 

ANEXA Nr. 4 

REŢETE DIVERSE. 

Obiectivul acestei cărţi nu este acela de a vă da o listă 
impresionantă de reţete, în raport cu conţinutul său. 

Metoda pe care am adoptat-o constă tocmai în a vă face 
să descoperiţi, în mod concret, care sunt principiile alimentare 
de bază, pentru a vă putea îndeplini obiectivul urmărit. 

Rezumând la maximum metoda mea, s-ar putea spune că 
ea se sprijină pe şase principii. 

— Teoria caloriilor este falsă. Trebuie să vă debarasaţi de 
această idee primită de-a gata. 

— Echilibrul alimentar nu trebuie să se realizeze în cursul 
unei singure mese, ci pe parcursul tuturor meselor unei zile. 

— Pentru a slăbi, trebuie să fie evitate anumite 
amestecuri alimentare incompatibile (glucidele cu lipidele). 

— Trebuie să vă măriţi consumul de fibre alimentare. 

— Trebuie să suprimaţi „glucidele rele” şi să nu acceptaţi 
decât „glucidele bune”. 

— Trebuie să gestionaţi cu rigurozitate grăsimile, 
privilegiind „lipidele bune”, astfel încât să preveniţi maladiile 
cardio-vasculare. 

Dacă păstraţi mereu în minte aceste principii, vă va fi uşor 
să vă organizaţi fiecare masă, indiferent dacă mâncaţi la 
restaurant sau acasă, după cum vă va fi uşor să alegeţi, din 
orice carte de bucate reţetele care vă convin. Prin urmare, în 
acest capitol nu aveţi decât exemple; după aceea, veţi putea 
face propria dumneavoastră selecţie. 

OREZ NEPRELUCRAT CU ROŞII. 

Pentru 4 persoane: 

1 kg de roşii (sau o cutie mare de roşii întregi) 

—4 cepe mari 

250 g de orez neprelucrat. 

Tăiaţi ceapa foarte fin şi căliţi-o, la foc mic, în puţină 
margarină (sau ulei de măsline). Puneţi roşiile într-o cratiţă 
mare, după ce le-aţi tăiat în bucățele mici, ca să scadă. 


Când ceapa a devenit aurie, poate fi amestecată cu 
roşiile. 

Lăsaţi totul să scadă la foc foarte mic, până ce se obţine 
un sos puţin consistent. 

De asemenea, fierbeţi orezul 1-1,4 ore, în apă cu sare, aşa 
cum procedaţi cu orezul obişnuit. Serviţi-l fie împreună cu sosul, 
fie separat. 

Această mâncare de orez neprelucrat poate constitui felul 
de bază al unei mese. Înainte, veţi putea servi o supă de 
legume. Dar fiţi atenţi la desert: dacă doriţi brânză, alegerea se 
va limita la brânză de vaci sau la iaurtul cu 0% materii grase. 
Singurele fructe permise: căpşunile sau zmeura. 

VINETE GRATINATE. 

Pentru 6 persoane: 

—5 vinete foarte mari 

500 g umplutură de cârnaţi 

500 g roşii 

200 g caşcaval ras ulei de măsline tarhon. 

Tăiaţi vinetele în cubuleţe. Lăsaţi-le la înăbuşit, pe foc mic, 
într-o cratiţă sau două, stropindu-le uşor cu ulei de măsline. 
Amestecaţi mereu, pentru ca vinetele să fie pătrunse uniform. 

După ce culoarea vinetelor s-a schimbat complet, săraţi, 
piperaţi şi puneţi totul într-un vas mare. Băgaţi-l în cuptor şi 
lăsaţi-l circa 40 de minute la 150°. 

Între timp, lăsaţi roşiile la înăbuşit, ca în reţeta 
precedentă. Puneţi carnea pentru cârnaţi pe foc, separând bine 
toate bucăţile, în timpul preparării. 

Când vinetele sunt aproape gata, adăugaţi carnea de 
cârnaţi şi sosul de roşii, obţinând un amestec uniform. 

Presăraţi caşcaval ras şi tarhon pe deasupra. 

Băgaţi din nou la cuptor, timp de 15 minute, pe grătarul 
mediu. Vinetele gratinate sunt un fel de mâncare care poate 
constitui esenţialul unei mese. Deoarece are carne (lipide- 
protide), veţi putea încheia cu brânză sau un produs lactat. 

Evitaţi fructele, cu excepţia pepenelui galben şi a 
căpşunilor. 

Următoarele două reţete sunt mai rafinate, dar la fel de 
uşor de preparat. Ele sunt un bun exemplu de ceea ce se 
cheamă „noua bucătărie”, uşor de pregătit acasă. Pot fi un 


remarcabil antreu la o masă mai deosebită (recepţie, o reuniune 
în familie etc.). 

FLAN DE TON CU SOS DE PRAZ. 

Pentru 4-6 persoane: 

200 g de ton la cutie, în suc propriu 

200 g de smântână 

4 ouă 

2 linguri de pătrunjel tocat. 

Pentru sos: 

4 fire de praz (partea albă) 

200 g de smântână 

20 g de unt; sare şi piper. 

Ungeţi cu unt o formă de chec. 

Pasaţi tonul cu mixerul, bateţi ouăle şi adăugaţi-le, 
împreună cu smântâna, în vas. Săraţi, piperaţi, puneţi 
pătrunjelul. 

Încălziţi cuptorul, în prealabil, la 180 (Termostat 7). 

Turnaţi compoziţia în formă şi băgaţi-o la cuptor, în bain- 
marie, timp de 35 de minute. 

Prepararea sosului de praz: 

Spălaţi prazul. Înăbuşiţi-i partea albă în unt, la foc foarte 
mic, şi acoperiţi-l timp de 20 de minute, după ce l-aţi sărat şi 
piperat. Pasaţi-l cu mixerul. Adăugaţi smântâna, apoi, înainte de 
a-l servi, încălziţi-l la foc foarte mic, pe o placă. 

Serviţi flanul scos din formă, cald, cu sosul. 

Notă: Pentru variaţie, puteţi înlocui tonul cu alt peşte 
(somon etc.). 

PATEU DE MIHALŢ. 

Pentru 5 persoane: 

1 kg de peşte (mihalţ), socotind 200 g de persoană 

6 ouă 

1 cutie mică de paste de tomate 

2 lămăi. 

Fierbeţi peştele în apă cu zarzavat de supă. Nu puneţi 
peştele înăuntru decât atunci când apa a început să 
bolborosească. Adăugaţi sucul celor două lămâi şi coaja lor, în 
timpul fierberii. 

Lăsaţi-l să fiarbă încet 20 de minute. 


Scurgeţi şi presaţi peştele cu mâna, pentru ca să nu mai 
rămână deloc apă. Scoateţi-i şira spinării. Apoi, puneţi-l într-o 
formă de prăjituri sau de sufleu, bine unsă cu unt. 

Bateţi ouăle omletă, adăugaţi pasta de tomate, săraţi, 
piperaţi, turnaţi totul peste peşte. 

Lăsaţi-l în cuptor timp de 30 de minute, la foc potrivit 
(150). Serviţi-l la rece, cu maioneză, după ce l-aţi scos din 
formă. 

Pentru a „spori” maioneza, adăugaţi-i un albuş bătut 
spumă. 

Notă: Acest fel se prepară din ajun şi trebuie să rămână la 
frigider minimum o jumătate de zi. 

SUFLEU FARA FAINA. 

Pentru 4-5 persoane: 

300 g de brânză de vaci cu 0% materii grase 

150 g de caşcaval ras 

4 gălbenuşuri 

4 albuşuri bătute spumă sare, piper 

— Amestecaţi brânza, caşcavalul ras şi gălbenuşurile. 
Săraţi şi piperaţi. 

— Bateţi albuşurile spumă foarte tare. Amestecaţi cele 
două compoziţii şi puneţi-le într-o formă de sufleu cu diametrul 
de 20 cm minimum. 

Coaceţi în cuptorul încălzit (225 sau termostat 7) timp de 
30-40 minute. 

Mâncaţi-l fără întârziere. 

Variantă: Puteţi adăuga, în compoziţia Nr. 1,100 g de 
şuncă slabă sau 115 g de ciuperci pasate cu mixerul. 

ROŞII UMPLUTE 

(Se poate prepara şi cu vinete, dovlecei, ardei graşi etc.) 

Pentru 4-5 persoane: 

6 roşii mari 

400 g de came (umplutură de cârnaţi) 

300 g de ciuperci 

1 ceapă 

2 linguri de brânză de vaci cu 0% materii grase sare, piper 
opţional: usturoi şi pătrunjel. 

Prăjiţi carnea într-o tigaie, eventual săraţi şi piperaţi. 
Tăiaţi ceapa mărunt şi pasaţi-o cu mixerul. 


Faceţi acelaşi lucru cu ciupercile, după ce le-aţi spălat, 
pentru a obţine un piureu. 

Amestecaţi ceapa cu ciupercile şi înăbuşiţi-le la foc moale, 
într-o tigaie unsă uşor cu ulei de măsline. Săraţi foarte puţin. 

Tăiaţi în două roşiile, pe lăţime. Aşezaţi-le într-un vas uns 
cu puţin ulei de măsline. Coaceţi-le în cuptorul încălzit, timp de 
30 de minute. Faceţi un amestec omogen din carnea pentru 
cârnaţi şi 2/3 din piureul de ciuperci. Repartizaţi uniform 
amestecul peste roşiile scoase din cuptor. 

Folosiţi 1/3 din piureul de ciuperci pentru a-l pune peste 
roşii, ca şi cum ar fi pesmet. Dacă veţi dori, puteţi adăuga 
usturoi şi:pătrunjel fin tocat. 

Băgaţi-le în cuptorul foarte încins, timp de 30-40 minute. 

Coaceţi, eventual, pe grătar, plasând platoul la mijlocul 
cuptorului, pentru ca să nu se ardă compoziţia. 

MUSACA. 

Pentru 6 persoane: 

2 kg de vinete mijlocii 

1 ceapă mare tocată 

1 kg de came tocată (vacă sau miel) 

1/2 pahar de vin alb 

1 kg roşii curățate de coajă şi tăiate pătrunjel tocat ulei de 
măsline. 

Tăiaţi vinetele în rondele subţiri, săraţi-le şi lăsaţi-le să 
stea timp de o oră. 

Inăbuşiţi ceapa cu 2 linguri de ulei de măsline apoi 
adăugaţi carnea tocată. 

Separaţi carnea, cu furculiţa, în timp ce se rumeneşte. 

Adăugaţi roşiile, vinul, pătrunjelul. Săraţi şi piperaţi. 

Lăsaţi totul la înăbuşit timp de 45 de minute. 

Clătiţi vinetele şi scurgeţi-le. Prăjiţi-le uşor pe ambele 
părţi, în uleiul de măsline. 

Ungeţi un vas termorezistent. Puneţi straturi alternative 
de vinete şi de carne cu roşii. 

Presăraţi deasupra brânză rasă. 

Băgaţi musacaua în cuptor, la foc potrivit, timp de 45 de 
minute. 

SPUMĂ DE TON ÎN ASPIC. 

Pentru 6-8 persoane: 

100 g de brânză de vaci cu 0% materii grase 


1 cutie de ton natur (400 g net) 

1 plic de gelatină 

25 cl de vin alb 

1 lingură de ulei de măsline presat la rece 

1 lingură de pătrunjel tocat 

1 linguriţă rasă, de sare piper muştar. 

Pentru ornamentare: rondele de ou fiert rondele de roşii 
salată verde, pătrunjel. 

Preparaţi aspicul conform modului de folosire înscris pe 
cutie, înlocuiţi jumătatea de pahar de apă cu vin alb. 

Scurgeţi tonul şi fărâmiţaţi-l (folosiţi, eventual, un tocător). 

Amestecaţi bine tonul, muştarul, uleiul, pătrunjelul, sarea, 
piperul, oţetul. 

Când gelatina ajunge la temperatura camerei (după circa 
1/2 oră), adăugaţi tonul şi brânza, apoi amestecaţi-le. 

Turnaţi compoziţia într-o formă de chec unsă uşor cu ulei. 

Lăsaţi-o 2-3.ore la frigider, ca să se închege. 

Scoateţi-o din formă şi serviţi-o pe foi de salată, 
ornamentată cu roşu, ouă fierte şi pătrunjel. 

Adăugaţi un sos la alegere (sos verde sau maioneză). 

TURTA DE CASTRAVEŢI CU BRANZA DE VACI. 

Pentru 8 persoane: 

2 castraveți de circa 500 g fiecare 

750 g de brânză de vaci cu 0% materii grase, bine scursă 

10 foi de gelatină sucul de la o jumătate de lămâie 

50 cl de apă 

1 ceapa rasă foarte fin sau pasată cu mixerul 

1/4 căţel de usturoi ras foarte fin sare, piper, coriandru. 

Radeţi fin cei doi castraveți şi păstraţi 1/4 dintr-unul, 
pentru ornamentare. Săraţi-i, lăsaţi-i să se scurgă într-o 
strecurătoare, timp de 40 de minute, svântaţi-i bine cu hârtie 
absorbantă. 

Inmuiaţi gelatina m apă rece apoi dizolvaţi-o treptat, la 
cald, în cei 50 cl de apă. 

Amestecaţi brânza de vaci, castraveţii, gelatina topită, 
ceapa, lămâia, usturoiul şi condimentele. 

Ungeţi uşor, cu ulei de măsline, pereţii unei forme 
încăpătoare. Tapisaţi-o cu felii fine de castraveti. 

Turnaţi în ea compoziţia. Acoperiţi-o cu feliile rămase. 
Lăsaţi-o să se închege, la rece, minimum două ore şi jumătate. 


Scoateţi-o din formă şi terminaţi ornarea cu felii de roşii, 
foi de salată etc. 

Serviţi-o, dacă vreţi, cu un sos mai mult sau mai puţin 
condimentat, în funcţie de gustul dumneavoastră. 

TURTA DE CONOPIDĂ. 

Pentru 8-10 persoane: 

1 conopidă mare 

100 g de brânză de vaci cu 0% materii grase 

1/2 pahar de lapte praf smântânit, foarte onctuos, 
aproape ca o cremă, şi foarte omogen 

6 ouă sare, piper. 

Puneţi conopida (după ce aţi rupt-o în bucheţele, aţi spălat 
cu apă şi oţet şi aţi scurs-o) în apă clocotită. Săraţi-o. Lăsaţi-o să 
mai fiarbă 5 minute după ce apa a început din nou să 
clocotească. Scoateţi-o şi scurgeţi-o. 

Faceţi din ea un piureu (eventual pasaţi conopida cu 
mixerul). Amestecaţi-o cu brânza, laptele, ouăle, sarea şi 
piperul. 

Amestecaţi bine totul şi turnaţi compoziţia într-o formă 
unsă, în prealabil, cu unt. 

Lăsaţi-o la copt circa 1 oră, în bain-marie; temperatura 
cuptorului este de 200 (Termostat 5/6). 

Scoateţi-o din formă la un sfert de oră după ce aţi luat-o 
din cuptor. Serviţi-o cu un sos de roşii. 

Acest fel se poate mânca rece sau călduţ (la temperatura 
camerei). 

CĂPŞUNI GLACE. 

Pentru 8-10 persoane: 

500 g de căpşuni 

100 g de brânză de vaci cu 0% materii grase, bine scursă 

5 albuşuri 

2 linguri de suc de lămâie 

—6 linguri de îndulcitor (praf) 

Pasaţi căpşunile cu mixerul sau faceţi un piureu, cu 
ajutorul unui tocător. Bateţi albuşurile spumă. 

Amestecaţi căpşunile, albuşul, brânza de vaci şi 
edulcorantul, până ce compoziţia este aproape omogenă. 

Adăugaţi sucul de lămâie şi turnaţi amestecul într-o formă 
unsă, în prealabil, cu ulei. 


Puneţi totul în congelator, timp de 6-7 ore, aproximativ. 
Scoateţi căpşunile cu 1/2 oră înainte de a fi consumate. 

Pentru a ieşi mai uşor, treceţi forma pe sub un curent de 
apă călduţă. 

Serviţi-le cu un sos; decoraţi cu căpşuni tăiate în două. 

Sosul: amestecați cu mixerul 300 g de căpşuni, împreună 
cu 2 linguri de edulcorant praf şi cu sucul de la 1/2 lămâie. 

BAVAREZĂ DE ZMEURĂ CU SOS. 

Pentru 5-6 persoane: 

500 g de zmeură 

4 gălbenuşuri 

30 cl de lapte 

6 linguri de edulcorant praf 

3 foi de gelatină alimentară. 

Inmuiaţi foile de gelatină în apă rece. 

Intr-o cratiţă, bateţi gălbenuşurile şi adăugaţi laptele. 
Puneţi compoziţia pe foc moale şi lăsaţi-o să se îngroaşe, până 
când se ia pe spatulă. Luaţi-o de pe foc. 

Amestecaţi cu mixerul zmeura, pentru a obţine un piureu; 
adăugaţi îndulcitorul. Scurgeţi gelatina şi dizolvaţi-o în crema 
caldă. Amestecaţi zmeura cu crema. 

Turnaţi amestecul în forma unsă uşor cu ulei şi lăsaţi-l să 
se închege, la frigider, timp de cel puţin 12 ore. 

Serviţi-l rece cu sos de zmeură. 

Sosul: pasaţi cu mixerul 300 g de zmeură, adăugaţi sucul- 
de lămâie şi 3/4 lingură de edulcorant. 

Tabla de materii. 

Tabla de materii 73 [1] Acestea sunt deosebit de 
răspândite în Statele Unite. (n.a.). 

[2] Neuromediator, adică substanță chimică eliberată de 
celulele nervoase, sub influenţa unei excitaţii şi care produce un 


efect biologic adaptat (n.a.) [3] Vezi capitolul VIII, cu privire la 
supercolesterol. (n.a.) [4] Un capitol întreg este consacrat 
hipecolesterolului ca şi influenţei sale asupra riscurilor cardio- 
vasculare. Vă recomandăm să-l citiţi cu atenţie, pentru a fi siguri 
că alegerea alimentelor pe baza acestei metode va fi cea 
adecvată. (n.a.) [5] Oligoelemente - adică metale sau metaloizi 
aflate în cantităţi infinitezimale în corpul uman şi care sunt 
necesare pentru anumite reacţii chimice din organism, 
îndeplinind un rol de catalizator. (n.a.) [6] Vezi publicaţiile 
Profesorului Giacosa, Şeful Serviciului de Nutriție din Centrul 
Naţional de Cercetare a Cancerului, Genova. (n.a.) [7] Fetică, 
lat. Valerienella olitoria, plantă folosită pentru salată. (n. tr.) [8] 
Toate alimentele care figurează în această coloană (cu excepţia 
untului, uleiurilor şi margarinelor) conţin şi proteine (protide). 
(n.a.) [9] Conţin o foarte slabă proporţie de glucide. (n.a.) [10] 
Salsifi, lat. Scorzonera hispanica (n.tr.) [11] Insulina este un 
hormon secretat de un mic grup de celule din pancreas, numite 
insulele Langerhans. (n.a.) [12] Vezi capitolul VI asupra 
hipoglicemiei. (n.a.) [13] Mai mult, alegeţi de preferinţă, brânză 
de vaci cu 0% materii grase, bine scursă (în sedilă), pentru a 
elimina zerul care conţine glucide (lactoză). (n.a) [14] Un studiu 
- publicat la 23 ianuarie 1986, în „New-England Journal of 
Medicine” - făcut asupra unui număr de 540 de adulţi, toţi 
adoptați din copilărie, arată că obezitatea are, în primul rând, o 
origine ereditară (părinţii biologici). (n.a) [15] Cafeaua, după 
cum vom vedea în Capitolul V, are ca efect stimularea secreției 
de insulină şi măreşte, astfel, sensibilitatea la hidraţii de carbon. 
(n.a.) [16] Vezi capitolul IX, asupra zahărului. (n.a) [17] La 100 g 
de pâine, sunt 90 mg de magneziu în pâinea integrală. şi doar 
25 mg în pâinea albă. (n.a.) [18] Vezi capitolul II (n.a.) [19] Vezi 
cartea doctorului Maury, Medicina cu ajutorul vinului, Editura 
ARTULEN. (n.a.) [20] Ghidul de dietetică, Editura Marabout. 
(n.a.) [21] Vezi bibliografia. 

[22] Acest fapt fiind valabil doar în ipoteza că aveţi un 
colesterol normal (vezi capitolele II şi VIII), o smântână mai 
slabă e permisă. (n.a.) [23] Dacă doriţi să beţi cacao, asiguraţi- 
vă ca aceasta să nu conţină zahăr. 

[24] În ipoteza că aveţi hipercolesterol, acest mic dejun nu 
vă este recomandat. Pentru cei care nu au astfel de probleme, 
este necesar să-şi echilibreze bine consumul de lipide (vezi cap. 


II şi VIII). (n.a.) [25] Dacă este maioneză din tub sau din borcan, 
verificaţi-i compoziţia. Probabilitatea de a conţine zahăr, glucoză 
sau făină este foarte mare. (n.a.) [26] Verificaţi-i compoziţia. 
Dacă sunteţi la restaurant, există şansa ca sosul să fie natural, 
fără zahăr ori alt adaus nedorit. (n.a.) / Sos bearnez, adică sos 
de ouă cu unt topit. (n.tr.) [27] Cantal, sort de brânză cu pastă 
dură, obţinută din lapte de vacă, numită astfel după locul de 
origine (Cantal, din provincia Auvergne). (n.tr.) [28] Crema 
englezească este o cremă de bază, fiartă în bain marie, 
parfumată cu fructe. (n.tr.) [29] Kir, amestec de lichior de 
coacăze cu vin sau cu şampanie (n.tr.). 

[30] Încă o dată, aceste recomandări sunt valabile doar 
pentru cei ce nu au probleme de colesterol. Cine are 
hipercolesterol, ar face bine să mănânce fibre (mere sau kiwi). 
(n.a.) [31] laurtul este, totuşi, un amestec glucido-lipidic. De 
aceea, nu se recomandă să mâncaţi mai mult de unul la o masă. 
(n.a.) [32] Nu se recomandă în caz de hipercolesterol. În locul lor 
puteţi mânca peşte sau crab. (n.a.) [33] In caz de 
hipercolesterol, brânza va fi eliminată sau înlocuită cu salată 
verde, ori cu o brânza dietetică (conţinut de grăsimi redus). 
(n.a.) [34] Salsifi, rădăcinoase asemănătoare cu păstârnacul 
(Scorzonera hispanica). (n.tr.) [35] Harissa, sos picant cu boia şi 
ulei, specialitate nord-africană. (n.tr.) [36] Gaston Lentre, rue 
Auteuil 44, Paris 16. 

[37] Framboisier, Avenue Colonel Bonnet 11, Paris 16. 

[38] Conform lucrării Virtuţile terapeutice ale ciocolatei de 
Dr. Hervé ROBERT, Ed. Artulen, Paris. (n.a.) [39] Tonicul băut 
singur sau cu un alcool este o băutură care conţine zahăr. Nu-l 
mai beţi! (n.a.) [40] Abatere mică. 

[41] Abatere mare. 

[42] Abatere mare. 

[43] Abatere mică. 

[44] Abatere mică. 

[45] Abatere mică. 

[46] Abatere mare. 

[47] Abatere mică. 

[48] Abatere mare. 

[49] Abatere mică. 

[50] Abatere mare. 

[51] Abatere mică. 


[52] Abatere mică. 

[53] Abatere mică. 

[54] Abatere mare. 

[55] Abatere mică. 

[56] Abatere mică. 

[57] Abatere mică. 

[58] Abatere mică. 

[59] O enzimă este un catalizator. Se ştie că numeroase 
substanţe nu se amestecă între ele. De aceea, trebuie folosită o 
a treia substanţă, a cărei prezenţă declanşează combinaţia sau 
reacţia. Aceasta a treia substanţă se numeşte catalizator. (n.a.) 
[60] Vezi volumul Medicina vinului de Dr. Maury, Ed. ARTULEN, 
Paris. (n.a.) [61] In 1789, cu un secol înainte, consumul era încă 
foarte redus: sub 1 kg pe an, pentru o persoană (n.a.) [62] Nu 
este cazul Franţei care, în ultimii ani, a făcut numeroase eforturi 
în acest sens. In 1978, consumul ajunsese la 37 kg pe locuitor. 
Să sperăm că această lentă scădere se va confirma. (n.a.) [63] 
Zahărul ascuns este cel adăugat în băuturile şi alimentele 
vândute în comerţ. (n.a.) [64] FDA este Administraţia pentru 
Alimentaţie şi Medicamente. (n.tr.) [65] Puteţi, de asemenea, 
înlocui zahărul alb (zaharoza) cu fructoză, care se găseşte în 
comerţ şi al cărei indice glicemic este mult mai scăzut. (n.a.) 
[66] In raport cu greutatea totală a prăjiturii (circa 1 kg), aceste 
50 g de făină nu reprezintă decât 5% glucide, ceea ce poate fi 
considerat drept neglijabil. 


SFÂRŞIT 


